Monday9April 2018 4:04 am IST\nഈ ലോകകപ്പിലാണ് ആദ്യമായി നിലവിലെ ചാമ്പ്യന്മാരും ആതിഥേയരും നേരിട്ട് യോഗ്യത നേടിയത്. ഇറ്റലിയും ഫ്രാന്‍സും നേരിട്ട് ഫൈനല് റൗണ്ടിലെത്തി. ആഭ്യന്തരയുദ്ധം കാരണം സ്‌പെയിന് പിന്മാറി.\nമൂന്നാം ലോകകപ്പിന് ഫ്രാന്‍സായിരുന്നു വേദി. അര്‍ജന്റീനയെയും ജര്‍മ്മനിയെയും പിന്തള്ളിയാണ് ഫ്രാന്‍സിനെ മൂന്നാം ലോകകപ്പ് ഫുട്‌ബോളിന്റെ ആതിഥേയരായി തെരഞ്ഞെടുത്തത്. 1938 ജൂണ് നാല് മുതല് 19 വരെ പത്തു നഗരങ്ങളിലെ 11 സ്റ്റേഡിയങ്ങലിലായിരുന്നു പോരാട്ടം.\nഈ ലോകകപ്പിലാണ് ആദ്യമായി നിലവിലെ ചാമ്പ്യന്മാരും ആതിഥേയരും നേരിട്ട് യോഗ്യത നേടിയത്. ഇറ്റലിയും ഫ്രാന്‍സും നേരിട്ട് ഫൈനല് റൗണ്ടിലെത്തി. ആഭ്യന്തരയുദ്ധം കാരണം സ്‌പെയിന് പിന്മാറി. നാല് വന്‍കരകളില് നിന്നായി 16 രാജ്യങ്ങള് ഫ്രാന്‍സ് ലോകകപ്പിന് യോഗ്യത നേടി. എന്നാല് യോഗ്യത നേടിയ ശേഷം ആസ്ട്രിയ പിന്‍വാങ്ങി. ഇതോടെ 15 രാജ്യങ്ങളാണ് ഫൈനല് റൗണ്ട് പോരാട്ടത്തിനുണ്ടായിരുന്നത്.\nഇറ്റലി, നോര്‍വേ, ഫ്രാന്‍സ്, ബല്‍ജിയം, ബ്രസീല്, പോളണ്ട്, ചെക്കോസ്ലോവാക്യ, നെതര്‍ലാന്‍ഡ്‌സ്, ഹംഗറി, ഡച്ച് ഈസ്റ്റ് ഇന്‍ഡീസ് (ഇന്നത്തെ ഇന്തോനേഷ്യ), സ്വിറ്റ്‌സര്‍ലന്‍ഡ്, ജര്‍മ്മനി, സ്വീഡന്, ആസ്ട്രിയ, ക്യൂബ, റുമാനിയ എന്നീ രാജ്യങ്ങളാണ് അണിനിരന്നത്.\nഗ്രൂപ്പ് തിരിച്ചുള്ള മത്സരമായിരുന്നില്ല ഇത്തവണയേും. നോക്കൗട്ട് റൗണ്ടായിരുന്നു. ഓരോ ടീമിനും ആദ്യ റൗണ്ടില് ഒരു കളി മാത്രം. ജയിച്ചാല് ക്വാര്‍ട്ടറില്, തോറ്റാല് പുറത്ത്. സമനിലയിലായാല് 30 മിനിറ്റ് അധികം. എന്നിട്ടും സമനിലയിലായാല് അടുത്ത ദിവസം വീണ്ടും കളിക്കും.\nപതിനെട്ടു മത്സരങ്ങളില് നിന്ന് 84 ഗോളുകള് പിറന്നു. ആദ്യ രണ്ട് ലോകകപ്പുകളില് മൂന്ന് ഹാട്രിക്കുകളാണ് നേടിയത്. ഫ്രാന്‍സില് അത് അഞ്ചായി. ജൂണ് ബ്രസീലിനെതിരെ പോളണ്ടിന്റെ എണസ്റ്റ് വിലിമോവ്‌സ്‌കി (4 ഗോളുകള്), ഇതേ മത്സരത്തില് ബ്രസീലിന്റെ ലിയോനിഡാസ് ഡാ സില്‍വ, ക്വാര്‍ട്ടര് ഫൈനലില് ക്യൂബക്കെതിരെ സ്വീഡന്റെ ഗുസ്താവ് വെറ്റര്‍സ്‌റ്റോം, ഹാരി ആന്‍ഡേഴ്‌സണ്, സ്വീഡനെതിരെ ഹംഗറിയുടെ ഗ്യുല സെന്‍ഗെല്ലര് എന്നിവരാണ് ഹാട്രിക് അവകാശികള്.\nക്വാര്‍ട്ടര് ഫൈനല് മത്സരങ്ങളില് ഹംഗറി സ്വിറ്റ്‌സര്‍ലന്‍ഡിനെയും സ്വീഡന് ക്യൂബയെയും നിലവിലെ ചാമ്പ്യന്മാരായ ഇറ്റലി ഫ്രാന്‍സിനെയും പരാജയപ്പെടുത്തി സെമിയില് പ്രവേശിച്ചു. ബ്രസീല്-ചെക്കോസ്ലോവാക്യ പോരാട്ടം സമനിലയില് കലാശിച്ചു. റീപ്ലേയില് 2-1ന് ജയിച്ച് ബ്രസീല് സെമിഫൈനലില് കടന്നു. സെമിയില് ഹംഗറി ഒന്നിനെതിരെ അഞ്ച് ഗോളുകള്‍ക്ക് സ്വീഡനെയും ഇറ്റലി ഒന്നിനെതിരെ രണ്ട് ഗോളുകള്‍ക്ക് ബ്രസീലിനെയും കീഴടക്കി കിരീടപ്പോരാട്ടത്തിനിറങ്ങി. രണ്ടിനെതിരെ നാല് ഗോളുകള്‍ക്ക് ഹംഗറിയെ തകര്‍ത്ത് നിലവിലെ ലോകചാമ്പ്യന്മാരായ അസൂറികള് (ഇറ്റലി) കിരീടം നിലനിര്‍ത്തി. ലൂസേഴ്‌സ് ഫൈനലില് ബ്രസീല് 4-2ന് സ്വീഡനെ പരാജയപ്പെടുത്തി. ആദ്യ രണ്ട് ലോകകപ്പുകളിലും തിളങ്ങാന് കഴിയാതിരുന്ന ബ്രസീലിന്റെ ഉയിര്‍പ്പിനും ഈ ലോകകപ്പ് സാഷ്യം വഹിച്ചു.\nമറ്റൊരു ചരിത്ര നിമിഷത്തിനും ഈ ലോകകപ്പ് സാക്ഷ്യം വഹിച്ചു. ഏറ്റവും മികച്ച കളിക്കാരനും ടോപ് സ്‌കോറര്‍ക്കുമുള്ള സ്വര്‍ണ്ണ പന്തിനും സ്വര്‍ണ്ണ ഷൂസിനും ഒരാള് തന്നെ അവകാശിയായി. ബ്രസീലിന്റെ ലിയോനിഡാസ് ഡാ സില്‍വയാണ് ഈ രണ്ട് ബഹുമതികളും സ്വന്തമാക്കിയത്. നാല് മത്സരങ്ങളില് നിന്ന് ഏഴു ഗോളുകളാണ് ലിയോനിഡാസ് സില്‍വ നേടിയത്. ഇറ്റലിക്കെതിരായ നിര്‍ണായകമായ സെമിഫൈനലില് ഈ താരത്തെ ബ്രസീല് കളിപ്പിച്ചിരുന്നില്ല എന്നോര്‍ക്കുക. മികച്ച രണ്ടാമത്തെ കളിക്കാരനുള്ള വെള്ളി പന്ത് ഇറ്റലിയുടെ സില്‍വിയോ പിയോളയും മൂന്നാമത്തെ താരത്തിനുള്ള വെങ്കല പന്ത് ഹംഗറിയുടെ ഗേ്യാര്‍ജി സരോസിയും സ്വന്തമാക്കി.\nലോകകപ്പ് നടക്കുന്ന സ്റ്റേഡിയങ്ങളെ പരിചയപ്പെടുക\nലോകകപ്പ്: ഏഷ്യന് പ്രതിനിധികള് നിരാശപ്പെടുത്തി\nലോകകപ്പ് യോഗ്യത ഇന്ത്യ പൊരുതിവീണു


ബോ സിലായിക്കു ജീവപര്യന്തം ശിക്ഷ•ഇ വാർത്ത | evartha\nബോ സിലായിക്കു ജീവപര്യന്തം ശിക്ഷ\nevartha Desk September 23, 2013, 2:20 am September 23, 2013\nചൈനീസ് കമ്യൂണിസ്റ്റ് പാര്‍ട്ടിയില് നിന്നു പുറത്താക്കപ്പെട്ട മുതിര്‍ന്ന നേതാവ് ബോ സിലായിക്കു ജീവപര്യന്തം ശിക്ഷ. അഴിമതി, കൈക്കൂലി വാങ്ങല്, അധികാര ദുര്‍വിനിയോഗം എന്നീ കുറ്റങ്ങള് ചുമത്തി ബോ സിലായിക്കെതിരേ ജിനാനിലെ ഇന്റര്‍മീഡിയെറ്റ് പീപ്പിള്‍സ് കോടതിയാണു ശിക്ഷ വിധിച്ചത്. ബോ സിലായിയുടെ സ്വകാര്യസ്വത്തുകള് പിടിച്ചെടുക്കാനും കോടതി ഉത്തരവിട്ടതായി കോടതിയുടെ ഒദ്യോഗിക ബ്ലോഗിലെ രേഖകള് വ്യക്തമാക്കുന്നു. തെറ്റൊന്നും ചെയ്തിട്ടില്ലെന്നു വിചാരണവേളയില് മുന് പോളിറ്റ്ബ്യൂറോ അംഗവും ചോങ്കിംഗ് നഗരത്തിന്റെ തലവനുമായ ബോ സിലായി കോടതിയില് പറഞ്ഞിരുന്നു. പോലീസ് മേധാവികളുടെ അകമ്പടിയോടെയാണ് ഞായറാഴ്ച രാവിലെ ബോ സിലായിയെ കോടതിയിലെത്തിച്ചത്. തുടര്‍ന്ന് ദൈര്‍ഘ്യമേറിയ വിധിന്യായം ജഡ്ജി വായിച്ചുകേള്‍പ്പിക്കുകയായിരുന്നു. നൂറുകണക്കിനു പോലീസുകാര് കോടതി പരിസരത്തു നിലയുറപ്പിച്ചിരുന്നു.\nഇഷ്ട ഭക്ഷണം കല്ലും മണ്ണും: വര്‍ഷങ്ങളായി ദിവസവും മൂന്ന് കിലോ മണ്ണും ഇഷ്ടികകളും കഴിച്ച് ജീവിക്കുന്ന യുവാവ്


അഞ്ചുലക്ഷം കടക്കാൻ സോണിയ | Loksabha Elections 2019 Sonia Gandhi\nഅഞ്ചുലക്ഷം കടക്കാൻ സോണിയ\nMay 2, 2019, 11:40 PM IST\n2014-ൽ സോണിയാഗാന്ധിക്ക് റായ്ബറേലിയിൽ ലഭിച്ചത് 3,52,713 വോട്ടിന്റെ ഭൂരിപക്ഷമാണ്. തദ്ദേശ തിരഞ്ഞെടുപ്പിൽ റായ്ബറേലി നഗരസഭ ഇപ്പോൾ കോൺഗ്രസിന്റെ കൈയിലാണ്. ഈ ആത്മവിശ്വാസത്തോടൊപ്പം എസ്.പി.യും ബി.എസ്.പി.യും എ.എ.പി.യുമടക്കം പിന്തുണയ്ക്കുമ്പോൾ ഇക്കുറി സോണിയയുടെ ഭൂരിപക്ഷം വൻതോതിൽ കൂട്ടാമെന്ന് കോൺഗ്രസ് കരുതുന്നു\n# യു.പി.യിലെ റായ്ബറേലിയിൽനിന്ന് പ്രകാശൻ പുതിയേട്ടി\nറായ്ബറേലി നഗരത്തിലെ കോൺഗ്രസ് ഓഫീസിൽ യു.പി.എ. അധ്യക്ഷ സോണിയാഗാന്ധിയുടെ തിരഞ്ഞെടുപ്പുപ്രവർത്തനങ്ങൾ വിലയിരുത്തുകയാണ് ജില്ലാ പ്രസിഡന്റ് വി.കെ. ശുക്ലയും സഹപ്രവർത്തകരും. അനാരോഗ്യംകാരണം നാമനിർദേശപത്രിക സമർപ്പിക്കാൻ മാത്രമാണ് സോണിയ റായ്ബറേലിയിൽ എത്തിയത്. വോട്ടെടുപ്പ് തീയതിക്കുമുമ്പ് ഒരുതവണകൂടി വന്നേക്കും. പ്രചാരണത്തിന് പ്രധാനമായും കോൺഗ്രസ് ജനറൽ സെക്രട്ടറിയായ മകൾ പ്രിയങ്കാഗാന്ധിയാണുള്ളത്.\n‘‘സോണിയാജിയുടെ അഭാവമൊന്നും പ്രചാരണത്തെയോ വിജയത്തെയോ ബാധിക്കില്ല. അഞ്ചാംതവണ, അഞ്ചുലക്ഷത്തിലധികം ഭൂരിപക്ഷം എന്ന മുദ്രാവാക്യവുമായാണ് ഇത്തവണ കോൺഗ്രസ് റായ്ബറേലിയിൽ മത്സരിക്കുന്നത്. പ്രധാനമന്ത്രി നരേന്ദ്രമോദിക്ക് വാരാണസിയിൽ കിട്ടുന്നതിനേക്കാൾ ഭൂരിപക്ഷമായിരിക്കും സോണിയാജിക്ക് റായ്ബറേലിയിൽ’’ -ആത്മവിശ്വാസത്തിലാണ് വി.കെ. ശുക്ല.\nകോൺഗ്രസിന്റെ മുഖ്യ എതിരാളി, സോണിയയുടെ റായ്ബറേലിയിലെ പ്രധാന കൂട്ടാളിയായിരുന്ന ദിനേശ് പ്രതാപ് സിങ് ആണ്. ഉത്തർപ്രദേശിൽ കോൺഗ്രസിന്റെ ഏക എം.എൽ.സി.യായിരുന്ന അദ്ദേഹം കഴിഞ്ഞ ഡിസംബറിലാണ് ബി.ജെ.പി.യിലേക്ക് ചേക്കേറിയത്. നാട്ടിൽ സ്വാധീനമുള്ള ദിനേശ് എത്തിയതോടെ കോൺഗ്രസിനെ വിറപ്പിക്കാനാവുമെന്ന വിശ്വാസത്തിലാണ് ബി.ജെ.പി. കേന്ദ്രങ്ങൾ.\nറായ്ബറേലിയിലെ ബി.ജെ.പി. ജില്ലാ കാര്യാലയം കോൺഗ്രസ് ഓഫീസിനെക്കാൾ വലുതും ആധുനികവുമാണ്. കോൺഗ്രസ് ഓഫീസിലുള്ളതിനെക്കാൾ പ്രവർത്തകരുമുണ്ട്. ‘‘നേരത്തേ സോണിയാഗാന്ധി ഭൂരിപക്ഷം കൂട്ടാൻ മാത്രമാണ് മത്സരിച്ചത്. ഇത്തവണ വിജയിക്കാനാണ് അവരുടെ ശ്രമം. ഭൂരിപക്ഷം അഞ്ചുലക്ഷം കടക്കും എന്ന അവകാശവാദം ഒരിക്കലും നടക്കാത്തതാണ്’’ -ബി.ജെ.പി. വക്താവ് സുഭാഷ് ഝാ പറഞ്ഞു.\n‘‘നരേന്ദ്രമോദിസർക്കാർ ഏറെ വികസനപ്രവർത്തനങ്ങൾ ഇത്തവണ റായ്ബറേലിയിൽ നടത്തി. എയിംസിനായി 280 കോടി അനുവദിച്ചു. റെയിൽവേ കോച്ച് ഫാക്ടറിയിൽനിന്ന് 11,000 കോച്ചുകൾ വിതരണംചെയ്തു. യു.പി.എ. കാലത്ത് ഒരൊറ്റ കോച്ചും പുറത്തിറക്കാത്ത സാഹചര്യമായിരുന്നു. 1.10 ലക്ഷം വീടുകൾ പ്രധാനമന്ത്രി ആവാസ് യോജന പ്രകാരം പാവപ്പെട്ടവർക്കായി നിർമിച്ചു. 5-6 ലക്ഷം പാചകവാതക സിലിൻഡറുകൾ ഉജ്ജ്വല യോജന പദ്ധതിപ്രകാരം സൗജന്യമായി നൽകി. 2.5 ലക്ഷം ശൗചാലയങ്ങളും ഉണ്ടാക്കി. റായ്ബറേലിയിലെ 30 ലക്ഷം ജനങ്ങളിൽ 12 ലക്ഷവും ഇപ്പോഴും ദാരിദ്ര്യരേഖയ്ക്ക് താഴെയാണ്. നെഹ്രു-ഗാന്ധി കുടുംബം ഇത്രയുംകാലം മണ്ഡലം കൈയടക്കിവെച്ചിട്ടും ഇതാണവസ്ഥ. അതിനാൽ സോണിയയുടെ ജയം എളുപ്പമല്ല’’ -സുഭാഷ് ഝാ വിശദീകരിച്ചു.\nഎന്നാലിതിനെ ഖണ്ഡിക്കുന്നു, വി.കെ. ശുക്ല. റായ്ബറേലിയിലെ വികസനം അഞ്ചുവർഷമായി മോദിസർക്കാർ തടഞ്ഞുവെക്കുകയായിരുന്നുവെന്നും ജനങ്ങൾ ഇതിന് വോട്ടിലൂടെ പകരംചോദിക്കുമെന്നും അദ്ദേഹം പറയുന്നു. ‘‘യു.പി.എ. കാലത്താണ് എയിംസും കോച്ച് ഫാക്ടറിയും എല്ലാം അനുവദിച്ചത്. 900 കിടക്കകളുള്ള ആശുപത്രി ലക്ഷ്യമിട്ടിടത്ത് 600 കിടക്കകൾ ആക്കി മോദിസർക്കാർ കുറച്ചു. പ്രഖ്യാപിച്ച മിക്കപദ്ധതികളുടെയും പ്രവർത്തനം ഇഴഞ്ഞുനീങ്ങുന്നു. അഞ്ച് ദേശീയപാതകളാണിപ്പോൾ റായ്ബറേലിവഴി കടന്നുപോകുന്നത്. വലിയ റിങ് റോഡ് വന്നു. ഏഴ് ഫ്ളൈ ഓവറുകൾ സ്ഥാപിച്ചു. സോളാർ വിളക്കുകൾ വേറെ. ആറ് ഐ.ടി.ഐ. ഉത്പാദനകേന്ദ്രങ്ങളിലൊന്ന് ഇവിടേക്ക് കൊണ്ടുവന്നു. അങ്ങനെ ഒട്ടേറെ വികസനപ്രവർത്തനങ്ങൾ റായ്ബറേലിയിലെത്തി. അതിനാൽ ബി.ജെ.പി.യുടെ കള്ളപ്രചാരണമൊന്നും വിലപ്പോവില്ല’’ -വി.കെ. ശുക്ല പറയുന്നു. കഴിഞ്ഞതവണ മത്സരിച്ച ബി.എസ്.പി.ക്കും എ.എ.പി.ക്കും ഇത്തവണ റായ്ബറേലിയിൽ സ്ഥാനാർഥികളില്ല. ‘മഹാസഖ്യ’ത്തിന്റെ സ്ഥാനാർഥിയായ സോണിയക്കാണിവരുടെ പിന്തുണ. 2014-ൽ ഇരുപാർട്ടികളും ചേർന്ന് 74,016 വോട്ടുനേടിയിരുന്നു. പാർലമെന്റ് മണ്ഡലത്തിന്റെ ഭാഗമായി അഞ്ച് നിയമസഭാ മണ്ഡലങ്ങളാണുള്ളത്.\n‘അടച്ചിട്ട് ’ പിന്തുണ\nഎസ്.പി.യുടെ റായ്ബറേലി കാര്യാലയത്തിൽ ചെല്ലുമ്പോൾ പൂട്ടിക്കിടക്കുകയായിരുന്നു. അടുത്തുള്ള കടക്കാരോട് മറ്റേതെങ്കിലും ഓഫീസുണ്ടോ എന്നുചോദിച്ചപ്പോൾ, എസ്.പി. സിറ്റിപ്രസിഡന്റ് പാറുൾ വാജ്‌പേയി താഴത്തെ കടയിലിരിക്കുന്നുണ്ടെന്ന് അറിയിച്ചു. എന്താണ് തിരഞ്ഞെടുപ്പുകാലത്തും ഓഫീസ് അടച്ചിട്ടിരിക്കുന്നതെന്ന് വാജ്‌പേയിയോട് ചോദിച്ചപ്പോൾ ഞായറാഴ്ച അവധിയെന്ന് മറുപടി.\nഎസ്.പി.യുടേത് സജീവപ്രവർത്തനമാണെന്നും പ്രവർത്തിച്ചില്ലെങ്കിലും എസ്.പി. വോട്ടെല്ലാം സോണിയാജിക്കാണെന്നും വാജ്‌പേയിക്ക് ഉറപ്പ്. ‘‘സോണിയാഗാന്ധി മണ്ഡലത്തിൽ ഏറെക്കാലമായി വരുന്നില്ലെന്ന ബി.ജെ.പി. പ്രചാരണത്തിലൊന്നും കാര്യമില്ല. സോണിയാജി ദേശീയനേതാവാണ്. സ്ഥിരം വന്ന് റായ്ബറേലിയിൽ ഇരിക്കാനാവില്ല. സോണിയാജിയുടെ പ്രതിനിധിയായ കിശോരിലാൽ ശർമാജി മുഴുവൻസമയവും മണ്ഡലത്തിലുണ്ട്. ആരെന്തിനുവേണ്ടി സമീപിച്ചാലും അദ്ദേഹം ചെയ്യുന്നുണ്ട് ’’ -പാറുൾ വാജ്‌പേയി പറയുന്നു.\n2014-ൽ സോണിയാഗാന്ധിക്ക് റായ്ബറേലിയിൽ ലഭിച്ചത് 3,52,713 വോട്ടിന്റെ ഭൂരിപക്ഷമാണ്. നരേന്ദ്രമോദി തരംഗമുണ്ടായ ഈ തിരഞ്ഞെടുപ്പിനെ നേരിടുമ്പോൾ റായ്ബറേലിയുടെ ഭാഗമായ അഞ്ച് നിയമസഭാമണ്ഡലങ്ങളിൽ ഒന്നുപോലും കോൺഗ്രസിന്റെ കൈവശമുണ്ടായിരുന്നില്ല. 2012-ലെ തിരഞ്ഞെടുപ്പിൽ നാലിടത്ത് എസ്.പി.യും ഒരിടത്ത് പീസ് പാർട്ടിയുമാണ് ജയിച്ചത്. എന്നിട്ടും 2009-നേക്കാൾ 19,452 വോട്ടിന്റെ കുറവേ ഭൂരിപക്ഷത്തിൽ ഉണ്ടായുള്ളൂ. പക്ഷേ, ലഭിച്ച വോട്ടുകളിൽ എല്ലായ്‌പ്പോഴും ക്രമാനുഗതമായ വർധനയുണ്ടായി. 2004-ലെ 3,78,107 വോട്ടിൽനിന്ന് 2014-ൽ എത്തുമ്പോൾ വോട്ട് 5,26,434 ആയി ഉയർന്നു. 2017-ലെ നിയമസഭാതിരഞ്ഞെടുപ്പിൽ രണ്ടിടത്ത് കോൺഗ്രസ് വിജയംകൊയ്തു. ഒരിടത്ത് വളരെ കുറഞ്ഞ വോട്ടിനാണ് രണ്ടാമതായത്. തദ്ദേശ തിരഞ്ഞെടുപ്പിൽ റായ്ബറേലി നഗരസഭയും കോൺഗ്രസിന്റെ കൈയിലായി. ഈ ആത്മവിശ്വാസത്തോടൊപ്പം എസ്.പി.യും ബി.എസ്.പി.യും എ.എ.പി.യുമടക്കം പിന്തുണയ്ക്കുമ്പോൾ ഇക്കുറി സോണിയയുടെ ഭൂരിപക്ഷം വൻതോതിൽ കൂട്ടാമെന്നാണ് കോൺഗ്രസിന്റെ കരുതുന്നത്.\nറായ്ബറേലി വികാസ് മോർച്ച സ്ഥാപകനും രാഷ്ട്രീയ ജൻ അധികാർ പാർട്ടിയുടെ സംസ്ഥാനപ്രസിഡന്റുമായ അജയ് വാജ്‌പേയിയുടെ അഭിപ്രായവും ഇതുതന്നെയാണ്. റായ്ബറേലിയിൽ സ്വതന്ത്രരായി നാമനിർദേശപത്രിക നൽകിയ എട്ടുപേരെ തനിക്ക് പിന്തിരിപ്പിക്കാനായെന്നും ഇവരെല്ലാം സോണിയാഗാന്ധിയെ പിന്തുണയ്ക്കുമെന്നറിയിച്ചിട്ടുണ്ടെന്നും അജയ് വാജ്‌പേയി പറഞ്ഞു. സ്വതന്ത്രർ വലിയതോതിൽ മത്സരിക്കുന്ന മണ്ഡലങ്ങളിലൊന്നാണ് റായ്ബറേലി. കഴിഞ്ഞതവണ സ്ഥാനാർഥികൾ 17 ആയിരുന്നു. ഇത്തവണ 34 പേരാണ് പത്രിക നൽകിയത്. 19 പേരുടെ പത്രിക തള്ളിപ്പോവുകയോ പിൻവലിക്കുകയോ ചെയ്തു. 15 പേർ മത്സരരംഗത്തുണ്ട്.\nസോണിയയ്ക്ക് എല്ലായ്‌പ്പോഴുമുള്ളതുപോലല്ല ഇത്തവണ കാര്യങ്ങൾ എന്നാണ് ബി.ജെ.പി. നേതാക്കൾ ചൂണ്ടിക്കാട്ടുന്നത്. ബി.ജെ.പി.ക്ക് കഴിഞ്ഞതവണ ശക്തനായ സ്ഥാനാർഥിയെ നിർത്താനായില്ലെന്നും അഡ്വ. അജയ് അഗർവാൾ സോണിയയുടെ അടുത്തെങ്ങും വ്യക്തിപ്രഭാവമുള്ള ആളായിരുന്നില്ലെന്നും പേരുപറയരുതെന്ന നിർദേശത്തോടെ റായ്ബറേലിയിലെ ഒരു ബി.ജെ.പി. നേതാവ് പറഞ്ഞു.\n‘‘ഇത്തവണ സ്ഥിതി വ്യത്യസ്തമാണ്. ശക്തമായ രാഷ്ട്രീയ-വ്യവസായ വേരുകളുള്ള റായ്ബറേലിയിലെ പ്രമുഖ കുടുംബമാണ് ബി.ജെ.പി. സ്ഥാനാർഥി ദിനേശ് പ്രതാപ് സിങ്ങിന്റേത്. കോൺഗ്രസിന്റെ ഹർചന്ദ് പുർ എം.എൽ.എ. രാകേഷ് സിങ് ഇദ്ദേഹത്തിന്റെ സഹോദരനാണ്. അദ്ദേഹം ദിനേശ് പ്രതാപ് സിങ്ങിന്റെ വിജയത്തിനുവേണ്ടിയാവും പ്രവർത്തിക്കുക. മറ്റൊരു സഹോദരൻ അവധേഷ് സിങ് ജില്ലാപഞ്ചായത്ത് അധ്യക്ഷനും ബി.ജെ.പി. നേതാവുമാണ്. വ്യവസായികളാണ് മറ്റുസഹോദരന്മാരായ ഗണേഷ് സിങ്ങും ബ്രിജേഷ് സിങ്ങും. പഞ്ചപാണ്ഡവന്മാരായ ഇവരുടെ കൂട്ടായപ്രവർത്തനം ബി.ജെ.പി.ക്ക് ഗുണമാവും. സോണിയാഗാന്ധി പോയാലേ റായ്ബറേലിയിൽ വികസനം വരൂ’’ -ബി.ജെ.പി. വക്താവ് സുഭാഷ് ഝാ പറഞ്ഞു.\nജാതിസമവാക്യമാവും ഇത്തവണയും വികസനത്തെക്കാളും റായ്‌ബറേലിയിലെ വിജയം നിർണയിക്കുകയെന്ന് സമാജ്‌വാദി പാർട്ടിപ്രവർത്തകനും നാട്ടുകാരനുമായ ഡി.പി. യാദവ് പറഞ്ഞു. ‘‘ഠാക്കൂർ, ബ്രാഹ്മണർ തുടങ്ങിയ മുന്നാക്കക്കാർ പകുതിവീതം കോൺഗ്രസിനും ബി.ജെ.പി.ക്കുമായി വോട്ടുചെയ്യും. ദളിതരും പിന്നാക്കക്കാരുമടങ്ങുന്ന വിഭാഗങ്ങളിൽ 70 ശതമാനത്തോളം കോൺഗ്രസിനായിരിക്കും. ബാക്കിയുള്ളവർ പ്രധാനമായും ബി.ജെ.പി.ക്കും കുറച്ചുപേർ സ്വതന്ത്രർക്കും വോട്ടുചെയ്യും’’ -ഡി.പി. യാദവ് ചൂണ്ടിക്കാട്ടുന്നു.\nContent Highlights:Loksabha Elections 2019, Sonia Gandhi


മുൻ രാഷ്ട്രപതി പ്രണബ് മുഖർജി അന്തരിച്ചു - EC Online TV\nHome National മുൻ രാഷ്ട്രപതി പ്രണബ് മുഖർജി അന്തരിച്ചു\nEC Online Tv സെപ്റ്റംബർ 01, 2020 National,\nന്യൂഡൽഹി ∙ മുൻ രാഷ്ട്രപതി പ്രണബ് മുഖർജി (85) അന്തരിച്ചു. മകൻ അഭിജിത് മുഖർജി ട്വിറ്ററിലൂടെയാണ് വിവരം അറിയിച്ചത്. വൈകിട്ട് അഞ്ചരയോടെയാണ് അന്ത്യം. രാജ്യം ഭാരതരത്ന നൽകി ആദരിച്ച പ്രണബ് ഇന്ത്യയുടെ പതിമൂന്നാം രാഷ്ട്രപതിയായിരുന്നു. തലച്ചോറിൽ രക്തം കട്ട പിടിച്ചതായി കണ്ടെത്തിയതിനെ തുടർന്ന് ശസ്ത്രക്രിയ നടത്തിയിരുന്നു. ഇതിനു മുന്നോടിയായി നടത്തിയ പരിശോധനയിൽ കോവിഡ് സ്ഥിരീകരിച്ചിരുന്നു.\nഗ്രാമപ്രദേശങ്ങളുടെ വികസനത്തിനു പുതിയ മാതൃകയാണ് നാനാജി ദേശ്മുഖിന്റെ പ്രവർത്തങ്ങള് കാട്ടിത്തന്നത്. അടിച്ചമർത്തപ്പെട്ടവരുടെ ക്ഷേമത്തിനായാണ് അദ്ദേഹം പ്രവർത്തിച്ചത്. ഭൂപേൻ ഹസാരികയുടെ സംഗീതത്തെ ഇന്ത്യയിൽ തലമുറകള് ആരാധിച്ചുവരുന്നതായും പ്രധാനമന്ത്രി പ്രതികരിച്ചു.\nഇന്ത്യയുടെ പതിമൂന്നാമത് രാഷ്ട്രപതിയായിരുന്നു ബംഗാൾ സ്വദേശിയായ പ്രണബ് കുമാർ മുഖർജി. 1935 ഡിസംബർ 11ന് പശ്ചിമബംഗാളിലെ ബീർഭൂം ജില്ലയിലെ മീറഠി ഗ്രാമത്തിലാണ് ജനനം. പശ്ചിമ ബംഗാളിൽ നിന്ന് ഇന്ത്യൻ രാഷ്ട്രപതിയാകുന്ന ആദ്യ വ്യക്തിയാണ്. ബജറ്റ് അവതരിപ്പിച്ച ആദ്യ ബംഗാളിയെന്ന അംഗീകാരവും പ്രണബിനു സ്വന്തം.\n1969ൽ ആദ്യമായി രാജ്യസഭാംഗമായി. 1977ൽ മികച്ച പാർലമെന്റേറിയനുള്ള പുരസ്കാരം. 2004ൽ ലോക്സഭയിലെത്തി. 2008ൽ പത്മവിഭൂഷൺ ബഹുമതി. എഡിബിയുടെ ബോർഡ് ഓഫ് ഗവർണൻസ് ചെയർമാൻ സ്ഥാനവും വഹിച്ചിട്ടുണ്ട്. ബിയോണ്ട് സർവൈവൽ, എമർജിങ് ഡൈമൻഷൻസ് ഓഫ് ഇന്ത്യൻ ഇക്കണോമി, ചാലഞ്ച് ബിഫോർ ദ് നാഷൻ/സാഗ ഓഫ് സ്ട്രഗ്ൾ ആൻഡ് സാക്രിഫൈസ് തുടങ്ങി ഒട്ടേറെ പുസ്തകങ്ങള് രചിച്ചിട്ടുണ്ട്.\nഗായകൻ, സംഗീത സംവിധായകൻ, ഗാനരചയിതാവ് തുടങ്ങിയ മേഖലകളിൽ തിളങ്ങിയ ഭൂപേൻ ഹസാരിക 2011ലാണ് അന്തരിച്ചത്. പത്മഭൂഷണും 2012ൽ മരണാനന്തര ബഹുമതിയായി പത്മവിഭൂഷണും അദ്ദേഹത്തിന് ലഭിച്ചു.\nതിരുവനന്തപുരത്ത് കെഎസ്ആർടിസി ബസിടിച്ച് നിരവധി പേർക്ക് പരിക്ക്\nതിരുവനന്തപുരത്ത് കെഎസ്ആർടിസി ബസിടിച്ച് നിരവധി പേർക്ക് പരിക്ക്. തിരുവനന്തപുരം ഭാഗത്ത് നിന്നും വരികയായിരുന്ന റോഡ് റോളറും അതേ ദിശയില് നിന...\nKerala News (960)


പോക്സോ കേസ്സുകള്: ജനസേവ-യത്തീംഖാന പീഡനങ്ങള് - Nanaonline\n'യത്തീം' (അനാഥ)കളെ സംരക്ഷിക്കുകയെന്നത് ഏറ്റവും നല്ല പുണ്യ പ്രവര്‍ത്തിയായിട്ടാണ് ഇസ്ലാം അനുശാസിക്കുന്നത്. എങ്കിലും കുട്ടികള്‍ക്കെതിരേയുള്ള ലൈംഗീകാതിക്രമങ്ങള് യത്തീംഖാന ഉള്‍പ്പടെയുള്ള ചില അനാഥശാലകളിലെങ്കിലും അരങ്ങേറുന്നുണ്ട്. വിവിധ സമുദായങ്ങളും, സംഘടനകളും നടത്തുന്ന അനാഥാലയങ്ങളിലെ സ്വകാര്യ ചുവരുകള്‍ക്കുള്ളില് അരങ്ങേറുന്ന... Read More\n‘യത്തീം’ (അനാഥ)കളെ സംരക്ഷിക്കുകയെന്നത് ഏറ്റവും നല്ല പുണ്യ പ്രവര്‍ത്തിയായിട്ടാണ് ഇസ്ലാം അനുശാസിക്കുന്നത്. എങ്കിലും കുട്ടികള്‍ക്കെതിരേയുള്ള ലൈംഗീകാതിക്രമങ്ങള് യത്തീംഖാന ഉള്‍പ്പടെയുള്ള ചില അനാഥശാലകളിലെങ്കിലും അരങ്ങേറുന്നുണ്ട്. വിവിധ സമുദായങ്ങളും, സംഘടനകളും നടത്തുന്ന അനാഥാലയങ്ങളിലെ സ്വകാര്യ ചുവരുകള്‍ക്കുള്ളില് അരങ്ങേറുന്ന പൈശാചിക ലൈംഗീക ചൂഷണങ്ങളില് ഒട്ടു മിക്കതും തന്നെ പുറത്തറിയാറുമില്ല.ഇതിന് പല കാരണങ്ങളുമുണ്ട്. മുസ്ലിം മത സംഘടനകളുടെ ബാനറിലാണ് ഒട്ടു മിക്ക യത്തീംഖാനകളും പ്രവര്‍ത്തിക്കുന്നത്. ഇവയുടെ അധികാരം ‘ഓര്‍ഫനേജ് കണ്‍ട്രോള് ബോര്‍ഡി’നാണ്. ഇത്തരം സ്ഥാപനങ്ങളിലെ അന്തേവാസികളില് ഏറിയ പങ്കും അനാഥത്വം പേറുന്ന ‘പ്രോബ്ലമാറ്റിക്’ കുട്ടികളായിരിക്കും. കുട്ടികളെ ബന്ധുക്കളുടെ കൂടെ പറഞ്ഞയക്കുന്നതിനോ മറ്റോ കൃത്യമായ ചിട്ടവട്ടങ്ങളൊന്നുമില്ല. യത്തീംഖാനകള് നടത്തുന്ന കമ്മിറ്റികളാണ് കാര്യങ്ങളെല്ലാം തീരുമാനിക്കുക. മലബാറില് നിന്നുള്ള പോക്സോ കേസ്സുകളില് മോശമല്ലാത്ത പങ്ക് യത്തീംഖാനകളില് നിന്നാണ്. ഇതര അനാഥാലയങ്ങളും കുട്ടികളുടെ നേര്‍ക്കുള്ള അതിക്രമങ്ങളില് പിറകിലല്ല താനും.\nഎറണാകുളം- തൃപ്പൂണിത്തുറയില് പ്രവര്‍ത്തിച്ച് കൊണ്ടിരുന്ന ജനസേവാ ശിശുഭവനില് കുട്ടികള് ലൈംഗീക പീഡനത്തിനിരയാകുന്നുണ്ടെന്ന ആക്ഷേപം നേരത്തെ തന്നെ നിലനില്‍ക്കുന്നുണ്ട്. കുറ്റിപ്പുറം, ചെങ്ങമനാട്, അയിരൂര്, തങ്കമണി സ്റ്റേഷനുകളില് കുട്ടികളുടെ പരാതിയില് ജനസേവക്കെതിരേ കേസ്സും രജിസ്റ്റര് ചെയ്തിട്ടുണ്ട്. ഇത് ക്രൈംബ്രാഞ്ചിന് കൈമാറിയതോടെ സ്ഥാപനത്തിന്‍റെ ചെയര്‍മാന് ജോസ് മാവേലി(68)ഉള്‍പ്പടെ3പേരെ ക്രൈംബ്രാഞ്ച് പോലീസ് അറസ്റ്റ് ചെയ്തത് ജൂലൈ മധ്യ വാരത്തിലാണ്. സ്ഥാപനത്തിലെ ജീവനക്കാരനായ കരിപ്പൊഴിക്കല് റോബിന് (32) പുറമെ പ്രായപൂര്‍ത്തിയാകാത്ത ഒരാണ്‍കുട്ടിയുമാണ് അറസ്റ്റിലായത്. ഇവിടുത്തെ അന്തേവാസിയായ കുട്ടികളെ പ്രകൃതി വിരുദ്ധ പീഡനത്തിന് ഇരയാക്കിയെന്ന പരാതിയിലാണിപ്പോള് നടപടിയുണ്ടായിട്ടുള്ളത്.\nയത്തീംഖാനകള് ഉള്‍പ്പടെയുള്ള എല്ലാ അനാഥാലയങ്ങളും ബാലനീതി നിയമത്തിന് കീഴിലാക്കണമെന്ന ആവശ്യം പല തവണ ഉയര്‍ന്ന് വന്നതാണ്. എന്നാല് യത്തീംഖാനകള് ബാലനീതി നിയമത്തിന് കീഴില് കൊണ്ട് വരുന്നതിനെമത സംഘടനകള് ശക്തമായി എതിര്‍ക്കുന്നു. ബാലനീതി നിയമ പ്രകാരം ഓരോ അന്തേവാസിക്കും പഠനസൗകര്യം, കിടപ്പുമുറി, ബാത്ത്റൂം സൗകര്യം, ചികിത്സ സംബന്ധിച്ച കാര്യങ്ങള്, കൗണ്‍സില് സംവിധാനം എന്നിങ്ങനെയുള്ള ‘ഇന്‍ഡിവിജ്വല് കെയര് പ്ലാന്’ വ്യക്തമാക്കുന്നുണ്ട്. ഈ നിയമം അനുശാസിക്കുന്ന തരത്തില് യത്തീംഖാനകള് നടത്തിക്കൊണ്ട് പോകാനാകില്ലെന്നാണ് മത സംഘടനകളുടെ പക്ഷം.\nചിത്രം: ജനസേവ ശിശുഭവന്. ഇന്‍സെറ്റില് അറസ്റ്റിലായ അറസ്റ്റിലായ ജനസേവാ ശിശുഭവന് ചെയര്‍മാന് ജോസ് മാവേലി\nതെളിവുകളെല്ലാം ബിഷപ്പിനെതിര്; സംരക്ഷിക്കാന് രാഷ്ട്രീയക്കാരും പോലീസും\nഒരു സ്ത്രീ ലൈംഗികമായി പീഡിപ്പിക്കപ്പെടുന്ന കേസില് രാജ്യത്ത് നിലവിലുള്ള ക്രിമ... Read More\n'കില്ലര് സ്ക്വാഡും' മുന്‍കൂട്ടി തയ്യാറാക്കിയ ആക്ഷന്‍പ്ലാനും കാമ്പ... Read More


4malayalees - പിരിഞ്ഞിട്ടും പ്രിയന്റെ മനസില് മായാതെ ലിസി; 29ാം വിവാഹവാര്‍ഷികത്തിന്റെ ഓര്‍മകള് പങ്കുവച്ച് സംവിധായകന്; ഓര്‍മകള് മരിക്കുന്നില്ല എന്ന അടിക്കുറിപ്പോടെ പ്രിയദര്‍ശന് പങ്കുവെച്ചത് വിവാഹ ചിത്രം\n29ാം വിവാഹവാര്‍ഷികത്തിന്റെ ഓര്‍മകള് പങ്കുവച്ച് സംവിധായകന് പ്രിയദര്‍ശന്. 29 വര്‍ഷം മുമ്പുള്ള തന്റെയും ലിസിയുടെയും വിവാഹഫോട്ടോ പങ്കുവച്ചായിരുന്നു ഓര്‍മ പുതുക്കല്. ഓര്‍മകള് മരിക്കുന്നില്ല എന്നായിരുന്നു ചിത്രത്തിന്റെ അടിക്കുറിപ്പ്.\nആറ് വര്‍ഷം നീണ്ട പ്രണയത്തിനൊടുവില് 1990 ഡിസംബര് 13 നായിരുന്നു ലിസി-പ്രിയദര്‍ശന് വിവാഹം. പിന്നീട് 24 വര്‍ഷത്തെ ദാമ്പത്യത്തിന് വിരാമമിട്ട് 2016ല് ലിസിയും പ്രിയദര്‍ശനും നിയമപരമായി പിരിഞ്ഞു.\nചെന്നൈയില് ഡബ്ബിങ് സ്റ്റോഡിയോ നടത്തുകയാണ് ലിസി ഇപ്പോള്. ചെന്നൈയിലെ ലിസിയുെട ബിസിനസ് ഹൗസായ ലേ മാജിക് ലാന്റേണിലാണ് ഡബ്ബിങ് സ്റ്റുഡിയോയും പ്രവര്‍ത്തിക്കുന്നത്.


Air India bans zam zam water on2Jeddah flights | പരിശുദ്ധ ഹജ്ജ് കർമ്മം നിർവഹിച്ചു മടങ്ങുന്നവർ സംസം വെള്ളം കൊണ്ടുപോകുന്നത് വിലക്കേർപ്പെടുത്തി എയർ ഇന്ത്യ; യാത്രക്കാരുടെ ലഗേജുകൾക്കൊപ്പം സംസം ഉൾകൊള്ളുന്ന കാനുകൾ സൂക്ഷിക്കാൻ ബുദ്ധിമുട്ടെന്ന് വിശദീകരണം; പ്രതിഷേധം കനത്തതോടെ തീരുമാനം തിരുത്തി എയർ ഇന്ത്യ; ഇനി മുതൽ അഞ്ച് ലിറ്റർ സംസം വെള്ളം കൊണ്ടുപോകാമെന്ന് തിരുത്ത് - MarunadanMalayali.com\nJuly 09, 2019 | 09:28 AM IST | Permalink\nകൊച്ചി: എയർ ഇന്ത്യയുടെ രണ്ട് സർവീസുകളിൽ സംസം ജലം കൊണ്ട് പോകുന്നതിന് വിലക്കേർപ്പെടുത്തിയ നടപടിക്കെതിരെ പ്രതിഷേധം. എയർ ഇന്ത്യയുടെ സർവീസുകളായ എഐ 966 ജിദ്ദ/ഹൈദരാബാദ്/മുംബൈ, എഐ 964 ജിദ്ദ/കൊച്ചി എന്നിവയിലാണ് പരിശുദ്ധമായ സംസം വെള്ളം കൊണ്ടുപോകുന്നതിന് വിലക്കേർപ്പെടുത്തിയത്. ഹജ്ജ് യാത്രികരിലെ അവസാന ബാച്ച് ഇന്ത്യയിലേക്ക് തിരിക്കുന്ന സെപ്റ്റംബർ 15 വരെയാണ് വിലക്കേർപ്പെടുത്തിയത്. അതേസമയം, നടപടി വിവാദമായതോടെ തീരുമാനം പുനപ്പരിശോധിക്കാനും എയർഇന്ത്യ തീരുമാനിച്ചു.\nമൂന്ന് 'ഷവായി' ചോദിച്ചപ്പോൾ അലങ്കരിച്ച് കൊണ്ടുവന്നത് പഴകി നാറിയ ചിക്കൻ; നാട്ടുകാരെല്ലാം അറിഞ്ഞിട്ടും ഞങ്ങളുടെ 'ടീമിന്' ഒന്നും അറിയില്ലെന്ന് കൈമലർത്തി ഭക്ഷ്യസുരക്ഷാ വകുപ്പ്; ഫ്രീസറിലെ പഴകിയ ചിക്കനും പിടിച്ചിട്ടും നാലാം ദിവസവും ഹാപ്പിയായി തുറന്നുപ്രവർത്തിച്ച് 'സംസം' ഹോട്ടൽ; സംഭവം കണ്ടില്ലെന്ന് നടിച്ചതല്ല..കർശന നടപടി സ്വീകരിക്കുമെന്ന് തലസ്ഥാനത്തെ കോർപറേഷൻ ഡപ്യൂട്ടി മേയർ രാഖി രവികുമാർ മറുനാടനോട്\nമൂന്ന് 'ഷവായി' ഓർഡർ ചെയ്തപ്പോൾ പ്ലേറ്റിൽ വിളമ്പിയത് പഴകി നാറിയ ചിക്കൻ; പരാതിപെട്ടപ്പോൾ കോർപറേഷൻ ആരോഗ്യവിഭാഗവും പൊലീസും പാഞ്ഞെത്തി റെയ്ഡ് നടത്തി ക്രിയേറ്റ് ചെയ്തതത് ഉഗ്രൻ സീൻ; ഫ്രീസറിലെ പഴകിയ ചിക്കനും പിടിച്ചിട്ടും പിറ്റേന്ന് ഒരു കുഴപ്പവും ഇല്ലാതെ തുറന്നു പ്രവർത്തിച്ച് 'സംസം' ഹോട്ടൽ; റെയ്ഡിൽ കൈകഴുകി ഭക്ഷ്യസുരക്ഷാവിഭാഗം ജോയിന്റ് കമ്മീഷണർ; ശനിയാഴ്ച രാത്രി നടത്തിയ റെയ്ഡ് മായ തന്നെ!\nഇനി പാസ്‌പോർട്ട് കാണിച്ചാൽ മാത്രം സംസം ജലം; ഒരു പാസ്‌പോർട്ടിന് ലഭ്യമാകുക ഒരു ബോട്ടിൽ സംസം; കൂടുതൽ നിയന്ത്രണങ്ങളേർപ്പെടുത്തി കമ്പനി\nവിസ്തൃത ഘടനയുള്ള വിമാനങ്ങൾക്ക് പകരം ചെറിയ ഘടനയിലുള്ളവയാണ് ഈ റൂട്ടുകളിൽ സർവീസ് നടത്തുന്നത്. ഈ കാരണത്താലാണ് സംസം കൊണ്ടുപോകുന്നത് തടഞ്ഞുകൊണ്ട് എയർഇന്ത്യ സർക്കുലർ പുറത്തിറക്കിയിട്ടുള്ളത്. വിസ്തൃത ഘടനയുള്ള വിമാനങ്ങളിൽ ഈ വിലക്ക് ബാധകമല്ല. ഈ സെക്ടറുകളിൽ സർവീസ് നടത്തിയിരുന്ന വലിയ വിമാനങ്ങൾ ഹജ്ജ് സർവീസുകൾക്കായി പിൻവലിച്ചിരുന്നു. പകരം ചെറിയ വിമാനങ്ങൾ സർവീസ് നടത്തുന്നത് മൂലം ഉണ്ടായ സ്ഥലപരിമിതിയാണ് സംസം വെള്ളം കൊണ്ട് പോകാതിരിക്കാൻ കാരണമായി പറഞ്ഞിരുന്നത്.\nഎന്നാൽ പിന്നീട് എയർ ഇന്ത്യ ട്രാവൽ ഏജൻസികൾക്കയച്ച സർക്കുലർ പ്രകാരം ഈ തീരുമാനം മാറ്റി. അതേസമയജിദ്ദയിൽ നിന്നും കൊച്ചി, ഹൈദരാബാദ് എന്നിവിടങ്ങളിലേക്ക് സർവീസ് നടത്തുന്ന എയർ ഇന്ത്യാ വിമാനത്തിൽ ഇനി അഞ്ച് ലിറ്റർ സംസം വെള്ളം കൊണ്ടുപോകാം.\nജിദ്ദയിൽ നിന്നുള്ള യാത്രക്കാർക്ക് സംസം വെള്ളം കൊണ്ടുപോകാമെന്ന് എയർ ഇന്ത്യ അറിയിച്ചു. ബിസിനസ് ക്ലാസ് യാത്രക്കാർക്ക് 45 കിലോ ബാഗേജും അഞ്ച് ലിറ്റർ സംസം വെള്ളവും, ഇക്കണോമി ക്ലാസ് യാത്രക്കാർക്ക് 40 കിലോ ബാഗേജും അഞ്ച് ലിറ്റർ സംസം വെള്ളവും കൊണ്ടുപോകാമെന്ന് സർക്കുലർ പറയുന്നു.


അന്ന് സ്‌കൂളിൽ ബിജെപി ഉണ്ടായിരുന്നില്ല, അത് കൊണ്ട് മാത്രം ഞാൻ ബിജെപി ആയില്ലെന്ന് കാവ്യ മാധവൻ, വൈറൽ | World Malayali Live\nബാല താരമായി സിനിമയിലെത്തി പിന്നീട് നായികയായി വർഷങ്ങളോളം മലയാള സിനിമയിൽ നിറഞ്ഞു നിന്നിരുന്ന കാവ്യാ മാധവൻ സിനിമാ പ്രേമികളുടെ പ്രിയ നടിമാരിൽ ഒരാളാണ്. പൂക്കാലം വരവായ് എന്ന കമൽ സിനിമയിലൂടെ ബാലതാരമായി എത്തി പിന്നീട് ലാൽജോസ് സംവിധാനം ചെയ്ത് ദിലീപ് നായകനായി 1998 ൽ ഇറങ്ങിയ ചന്ദ്രൻ ഉദിക്കുന്ന ദിക്കിൽ എന്ന സിനിമയിലൂടെയാണ് കാവ്യാ മാധവൻ നായികയായി വെള്ളിത്തിരയിലേക്ക് ചുവട് വയ്ക്കുന്നത്.\nനായികയായ ശേഷം നാടൻ വേഷങ്ങൾ അണിഞ്ഞുള്ള കഥാപാത്രങ്ങളായിരുന്നു താരത്തിന് ഏറെയും ലഭിച്ചിരുന്നത്. തന്റെ പതിനഞ്ചാമത്തെ വയസ്സിൽ നായികയായി തുടക്കം കുറിച്ച കാവ്യ നിരവധി സൂപ്പർഹിറ്റ് വേഷങ്ങളിൽ തിളങ്ങിയിരുന്നു.\nഎന്നാൽ പിന്നീട് താരത്തിന്റെ ജീവിതത്തിൽ നിറയെ ഗോസിപ്പുകൾ പ്രചരിച്ചിരുന്നു. അതിൽ ഏറ്റവും കൂടുതൽ ആളുകൾ ചേർത്ത പേരായിരുന്നു നടൻ ദിലീപിന്റെത്. എന്നാൽ ദിലീപ് മഞ്ജു വാരിയർ പ്രണയ വിവാഹത്തിന് ശേഷവും ഈ ഗോസിപ്പികൾക്ക് ആഴം കൂടിയിരുന്നു. അതേ സമയം കാവ്യ 2009 ൽ വിവാഹം കഴിച്ചുവെങ്കിലും 2011 ൽ ആ ബന്ധം വേർപിരിയുകയായിരുന്നു.\nഎന്നാൽ അന്നും വിവാഹ ബന്ധം വേർപിരിയാനുള്ള കാരണം ദിലീപുമായുള്ള പ്രണയമാണ് എന്ന ഗോസിപ്പുകളും വീണ്ടും പ്രചരിച്ചിരുന്നു. പിന്നാലെ വീണ്ടും സിനിമയിൽ സജീവമായിരുന്നു താരം. 2016 ൽ ദിലീപ് മഞ്ജു ബന്ധം വേർപിരിഞ്ഞതോടു കൂടി ഇരുവരും വിവാഹിതരായിരുന്നു. ഇവർക്ക് മഹാലക്ഷ്മി എന്ന ഒരു മകളുമുണ്ട്.\nഇപ്പോഴിതാ വർഷങ്ങൾക്ക് മുമ്പ് കാവ്യ മാധവന്റെ ഒരു വീഡിയോയാണ് സോഷ്യൽ മീഡിയയിൽ വൈറൽ ആകുന്നത്. തനിക്ക് പ്രത്യേകിച്ച് ഒരു പാർട്ടിയോടും അനുഭാവമില്ലെന്ന് തെളിയിക്കാനായി കാവ്യാ മാധവൻ മുൻപ് പറഞ്ഞ ഉദാഹരണം വീണ്ടും വീഡിയോ രൂപത്തിൽ ട്രോളായി എത്തിയിരിക്കുകയാണ്.\nസ്‌കൂളിൽ താൻ ലീഡറായിരുന്നെന്നും ഒരു വർഷം എസ്എഫ്‌ഐ ആണെങ്കിൽ അടുത്ത വർഷം കെഎസ് യു ആയിരുന്നെന്നും എന്നാൽ ബിജെപി ഞങ്ങളുടെ സ്‌കൂളിൽ ഇല്ലാഞ്ഞത് കൊണ്ട് മാത്രം താൻ ബിജെപി ആയില്ലെന്നുമാണ് കാവ്യ പറയുന്നത്.\nഇതിനെ ട്രോളി നിരവധി പേരാണ് രംഗത്തെത്തിയത്. ബിജെപി ഒരിക്കലും സ്‌കൂളിൽ ഉണ്ടായിരുന്നില്ല എന്ന് കാവ്യക്ക് അറിഞ്ഞു കൂടെ, എബിവിപി ആണ് വിദ്യാർത്ഥി പ്രസ്ഥാനമെന്ന് അറിയില്ലേ എന്നും ചിലർ ചോദിക്കുന്നുണ്ട്. അതേസമയം ഒരു പാർട്ടിയോടും അനുഭാവമില്ലെങ്കിൽ സ്വതന്ത്രയായി മത്സരിച്ചു കൂടായിരുന്നോ എന്നും ചിലർ ചോദിക്കുന്നുണ്ട്.\nPrevious articleനായകനുമായി കെട്ടിപ്പിടിക്കരുത്, കട്ടിലിൽ കിടക്കുന്ന രംഗമൊന്നും ഉണ്ടാകരുത് എന്ന് അച്ഛൻ നിബന്ധന വച്ചു, പിന്നെ സംവഭവിച്ചത്: നടി ലക്ഷ്മി ഗോപാലസ്വാമി പറയുന്നു\nNext articleഎനിക്ക് അവനെ നന്നായി അറിയാം, ധോണിയും താനും തമ്മിലുള്ള പ്രണയത്തെ കുറിച്ച് വെളിപ്പെടുത്തലുമായി റായ് ലക്ഷ്മി\nഅഖിലിനെ നോക്കി സൂരജിന് സുചിത്ര ഉമ്മ കൊടുത്തതും, അതിന് അഖിൽ നൽകിയ എക്സ്പ്രഷനും ചർച്ചയാക്കി...\nഅതിന് ശേഷം ആണ് ഗർഭിണിയാണോ എന്ന് ചോദിച്ച് തുടങ്ങിയത്, യൂട്യൂബിൽ നിന്നും നിസാര വരുമാനമാണ്...\nഎന്റെ ജീവിതത്തിലെ മധുരമായ ഓർമകളിൽ ഏറെ കുറയും മദ്രസ പഠന കാലത്തേത് ആയിരുന്നു, മതപഠനം...\nപൂർണ്ണിമയ്ക്കും സുപ്രിയയ്ക്കും ഭാഗ്യക്കുറി അടിച്ചതാണ് ; അവരിടുന്ന ചില പോസ്റ്റുകൾക്കു മാത്രമേ ഞാൻ അങ്ങനെ...\nSanthi Krishna - May 23, 2022 0\nചേറ്റുവ പാലത്തിൽ നിന്നും പുഴയിലേക്ക് ചാടി ആ ത്മ ഹ ത്യ ചെയ്യാനായി ഒരാൾ...


ധോനി എപ്പോള് വിരമിക്കും?; മറുപടിയുമായി അടുത്ത സുഹൃത്ത് | MS Dhoni Retirement friend Arun Pandey gives clear answer\nധോനി എപ്പോള് വിരമിക്കും?; മറുപടിയുമായി അടുത്ത സുഹൃത്ത്\nJul 20, 2019, 11:14 AM IST\nഇതുപോലൊരു താരത്തിന്റെ ഭാവിയെ കുറിച്ച് ഇത്തരത്തില് ചര്‍ച്ചകളുണ്ടാകുന്നത് ദൗര്‍ഭാഗ്യകരമാണെന്നും അരുണ് പാണ്ഡെ വ്യക്തമാക്കി\nMS Dhoni Photo Courtesy: Reuters\nമുംബൈ: ധോനി വിരമിക്കാറോ? അങ്ങനെയെങ്കില് എപ്പോള് വിരമിക്കും? വെസ്റ്റിന്‍ഡീസിനെതിരായ പരമ്പരയ്ക്കുള്ള ടീമിനെ പ്രഖ്യാപിക്കുമ്പോള് ധോനിക്ക് ഇടമുണ്ടാകുമോ? ലോകകപ്പിന് പിന്നാലെ ഏറ്റവും കൂടുതല് ഉയര്‍ന്നുകേള്‍ക്കുന്ന ചോദ്യങ്ങളാണിത്. എന്നാല് ഇക്കാര്യത്തില് ഇതുവരെ ധോനി പ്രതികരിച്ചിട്ടില്ല.\nപക്ഷേ ധോനിയുടെ അടുത്ത സുഹൃത്തും ബിസിനസ് പങ്കാളിയുമായ അരുണ് പാണ്ഡെ പ്രതികരണവുമായി രംഗത്തെത്തി. വിരമിക്കലിനെ കുറിച്ച് ധോനി ഇപ്പോള് ആലോചിക്കുന്നില്ലെന്നും ഇതുപോലൊരു താരത്തിന്റെ ഭാവിയെ കുറിച്ച് ഇത്തരത്തില് ചര്‍ച്ചകളുണ്ടാകുന്നത് ദൗര്‍ഭാഗ്യകരമാണെന്നും അരുണ് പാണ്ഡെ വ്യക്തമാക്കി. ധോനിയുമായി പാണ്ഡെയ്ക്ക് ദീര്‍ഘകാലത്തെ സൗഹൃദമുണ്ട്.\nവെസ്റ്റിന്‍ഡീസ് പര്യടനത്തിലുള്ള ടീം തിരഞ്ഞെടുപ്പ് ഞായറാഴ്ച്ചയാണ്. ഓഗസ്റ്റ് മൂന്നിന് തുടങ്ങുന്ന പരമ്പരയ്ക്കായുള്ള ടീമിനെ തിരഞ്ഞെടുക്കുന്നതോടെ ധോനിയുടെ ഭാവിയെ സംബന്ധിച്ചുള്ള കൂടുതല് വ്യക്തമായ ചിത്രം ലഭിക്കും.\nസ്‌പോര്‍ട്‌സ് മാനേജ്‌മെന്റ് കമ്പനി ആയ റിതി സ്‌പോര്‍ട്‌സിന്റെ തലവനാണ് അരുണ് പാണ്ഡെ. റിതി സ്‌പോര്‍ട്‌സില് ധോനിക്ക് 15 ശതമാനം ഓഹരിയുണ്ടെന്ന് നേരത്തെ വാര്‍ത്തകളുണ്ടായിരുന്നു. ധോനിയുടെ പരസ്യക്കരാറുകള് അടക്കമുള്ള മാര്‍ക്കറ്റിങ് നടത്തുന്നതിനൊപ്പം ഇന്ത്യന് താരങ്ങളായ സുരേഷ് റെയ്‌ന, രവീന്ദ്ര ജഡേജ, പ്രഗ്യാന് ഓജ, ആര്.പി സിങ്ങ് എന്നിവരുടെ പരസ്യങ്ങള് കൈകാര്യം ചെയ്യുന്നത് റിതി സ്‌പോര്‍ട്‌സ് ആണെന്നും നേരത്തെ റിപ്പോര്‍ട്ടുകള് പുറത്തുവന്നിരുന്നു. ഇതോടെ ധോനി വിവാദത്തില് അകപ്പെടുകയും ചെയ്തു.\nContent Highlights: MS Dhoni Retirement friend Arun Pandey gives clear answer\nമുംബൈ: വെസ്റ്റിന്‍ഡീസിനെതിരായ ആദ്യ ട്വന്റി 20 മത്സരത്തിനു ശേഷം വാര്‍ത്തകളില് ..\nചേസ് മാസ്റ്റര് കോലി; ഇന്ത്യയ്ക്ക് ആറു വിക്കറ്റ് ജയം


പിറ്റേന്ന് കാലത്ത് നേരത്തെ എഴുന്നേറ്റ് കുളിയും മറ്റും കഴിഞ്ഞു പ്രാതലും കഴിച്ച് ഉച്ചഭക്ഷണം പൊതിഞ്ഞു കെട്ടി ഞങ്ങൾ യാത്ര പുറപ്പെട്ടു. ഗംഗോത്രിയിൽ നിന്നും ഗോമുഖിലേയ്ക്ക് ഏതാണ്ട് പതിനാറ് കിലോമീറ്റർ ദൂരമുണ്ട്. ഗംഗോത്രിയിൽ നിന്നു തുടങ്ങി വൈകുന്നേരത്തോടെ ഗോമുഖ് പോയി രാത്രിയോടെ ഭോജ് വാസയിലുള്ള ക്യാമ്പിൽ തിരിച്ചെത്തുക എന്നതായിരുന്നു ഞങ്ങളുടെ ലക്‌ഷ്യം. ഭോജ്‌വാസയിൽ രാത്രി തങ്ങി പിറ്റേന്ന് കാലത്ത് ഗംഗോത്രിയിലേക്ക് പുറപ്പെടുക. ഉച്ചയോടെ അവിടെ നിന്നും മടങ്ങുക. ഇതായിരുന്നു പ്ലാൻ.\nഎന്തായാലും യാത്രയ്ക്കാവശ്യമുള്ള സാമഗ്രികൾ ഭാണ്ഡത്തിൽ കെട്ടി, തണുപ്പിനെ നേരിടാനുള്ള കമ്പിളി വസ്ത്രങ്ങളും പുതച്ച് 12 പേരടങ്ങുന്ന ഞങ്ങളുടെ സംഘം യാത്ര തിരിച്ചു. ഗംഗോത്രി അമ്പലത്തിനു മുന്നിൽ കാണാമെന്നു പറഞ്ഞ ഗൈഡിനെ കാത്ത് കുറച്ചു നേരം നിന്നു. കുറേ നേരം കാത്തു നിന്നിട്ടും അയാളെ കാണാതിരുന്നപ്പോൾ ഗൈഡ് വേണ്ട നമുക്ക് തന്നെത്താനെ പോകാം എന്ന തീരുമാനത്തിൽ എത്തുകയും ഞങ്ങൾ സാവധാനം ഗോമുഖിലേയ്ക്ക് യാത്ര തുടങ്ങുകയും ചെയ്തു.\nപരിചയമില്ലാത്ത സ്ഥലത്തിലൂടെ വഴികാട്ടിയില്ലാതെ പോകുന്നതിന്റെ അങ്കലാപ്പ് ചെറുതായി തോന്നാതിരുന്നില്ല. അല്പ ദൂരം നടന്നപ്പോഴേയ്ക്കും ഗൈഡ് ഉണ്ടായാലാണ് നല്ലതെന്ന തോന്നലിൽ കൂട്ടത്തിലെ രണ്ടു പേർ അയാളെ തിരഞ്ഞു തിരിച്ചു പോയി. ഞങ്ങൾ സാവധാനം മുന്നോട്ടു നീങ്ങി. അധികം താമസിയാതെ അവർ അയാളെ കണ്ടെത്തുകയും അവരൊന്നിച്ച് ഞങ്ങൾക്കൊപ്പം ചേരുകയും ചെയ്തു.\nനീണ്ടു മെലിഞ്ഞ ഒരു യുവാവാണ് ഗൈഡ്. പേര് ഭീംസെൻ. ഇന്നലെ ഞങ്ങൾ അയാളെ കണ്ടപ്പോൾ അയാൾ തപോവൻ (ഗോമുഖിനും അകലെയാണത്) ട്രെക്ക് കഴിഞ്ഞു വരുന്ന വഴിയായിരുന്നു. ആ ട്രെക്കിൻ്റെ ക്ഷീണം കാരണം രാവിലെ എഴുന്നേൽക്കാൻ വൈകി പോലും. അതാണ് പറഞ്ഞ സമയത്ത് അമ്പലത്തിന്റെ മുന്നിൽ അയാൾ എത്താതിരുന്നത്. എന്തായാലും ഞങ്ങളുടെ ഒപ്പമെത്തിയപാടെ അയാൾ തന്റെ ദൗത്യം ഏറ്റെടുത്തു.\nനടത്തം തുടങ്ങി അധികം ആവുന്നതിനു മുൻപ് തന്നെ ക്ഷീണം എന്നെ പിടികൂടിത്തുടങ്ങി. മലനിരകളിൽ അനുഭവപ്പെടുന്ന ശ്വാസതടസ്സം തണുത്ത കാലാവസ്ഥയിൽ ഉയരത്തിലെ നടത്തം ഒക്കെ എന്നെ ബുദ്ധിമുട്ടിക്കാൻ തുടങ്ങി. എന്റെ ബുദ്ധിമുട്ടു കണ്ട അയാൾ വഴിവക്കിൽ നിന്നിരുന്ന ഒരു ചെടിയുടെ ഇല പൊട്ടിച്ചു തന്ന് അത് മണക്കാൻ പറഞ്ഞു. അതിൻ്റെ ഗന്ധം ശ്വസിച്ചയുടനെ ഒരു ആശ്വാസം. ഗംഗാ തുളസി എന്ന പേരുള്ള ആ ചെടി അവിടത്തുകാർ ശ്വാസതടസ്സം പോലെയുള്ള അസുഖങ്ങൾക്ക് ഒറ്റമൂലിയായി ഉപയോഗിക്കുന്നു.\nഗംഗോത്രി നാഷണൽ പാർക്ക്\nഗോമുഖിലേക്കുള്ള യാത്ര ഗംഗോത്രി ദേശീയ ഉദ്യാനത്തിലൂടെയാണ്. അതിനാൽ തന്നെ പ്രത്യേകം പാസ്സ് എടുക്കാതെ അവിടേയ്ക്ക് പോകാൻ സാധിക്കയില്ല. രണ്ടായിരത്തിനാനൂറോളം ചതുരശ്ര കിലോമീറ്റർ പരന്നു കിടക്കുന്ന ഈ ദേശീയ ഉദ്യാനം ഇന്ത്യയിലെ തന്നെ മൂന്നാമത്തെ വലിയ നാഷണൽ പാർക്ക് ആണ്. ദേവതാരു, ഫിർ, പൈൻ, ഓക്ക് തുടങ്ങിയ മരങ്ങളും ഹിമപ്പുലി, താർ, മലയാട് (ഭരാൽ), കരടികൾ (ബ്രൗൺ, ബ്ലാക്), കസ്തൂരിമാൻ തുടങ്ങിയ മൃഗങ്ങളും പാട്രിഡ്ജ്, പ്രാവ്, ഹിമാലയൻ മൊണാൽ തുടങ്ങിയ പക്ഷികളും ഇവിടെ കാണപ്പെടുന്നു.\nകുറെ നടന്നും ഇടയ്ക്കിടെ വഴിവക്കിലെ പാറക്കല്ലുകളിൽ ഇരുന്നു വിശ്രമിച്ചും യാത്ര തുടർന്നു. കൂടെയുള്ളവരിൽ മിക്കവരും ഏറെ മുൻപിലാണ്. കേവലം രണ്ടുമൂന്നടി വീതിയുള്ള മൺ പാതയിൽ ഇടയ്ക്കിടെ പാറക്കല്ലുകളും മറ്റു ചിലപ്പോൾ ചെറിയ ഉരുളൻ കല്ലുകളുമുണ്ട്. ഇടത്തു വശത്തു ഭീമാകാരമായ മതിൽ പോലെ പാറ - വലതു വശത്ത് ഭാഗീരഥി ഒഴുകിക്കൊണ്ടിരിക്കുന്നു.\nയാത്രതുടങ്ങി അധികമാവുന്നതിനു മുൻപ് ഒരു കാര്യം മനസ്സിൽ ശക്തമായി തോന്നി. പ്രകൃതി എത്രയും മനോഹാരിയാണോ, അത്രയ്ക്കും തന്നെ ഘോരരൂപിണിയുമാണ്. ഹിമാലയ പ്രകൃതി വായിച്ചറിഞ്ഞതിൽ നിന്നും വ്യത്യസ്തമായി തോന്നി. മഞ്ഞു മലകളും സുന്ദരനീലാംബരവും കണ്ണും മനസ്സും കുളിർപ്പിക്കുമ്പോഴും കരിമ്പാറക്കെട്ടുകളും അഗാധ ഗർത്തങ്ങളും മനസ്സിനെ കിടിലം കൊള്ളിപ്പിക്കുന്നുണ്ട്. വഴിയരികിലെ ഉറഞ്ഞു കൂടിയ മഞ്ഞു പാളികളിൽ വഴുതി വീഴാതെ, കണ്ടിട്ടും കണ്ടിട്ടും മതിവരാതെ കാഴ്ചകൾ ആവാഹിച്ച്, തെറ്റിയ ശ്വാസഗതി നിയന്ത്രിക്കാൻ പാടുപെട്ട്, തണുപ്പിൽ വലയുന്ന ദേഹത്തെ വകവെയ്ക്കാതെ പതുക്കെ പതുക്കെ മുന്നോട്ട് നടന്നു.\nകുറെ കഴിഞ്ഞപ്പോൾ ഒരു മഞ്ഞുകട്ട നിരന്നു കിടക്കുന്നു. ഗ്ലേസിയർ എന്നൊക്കെ ധാരാളം കേട്ടിട്ടുണ്ടെങ്കിലും അത് കാണാനോ അതിനെ തൊടാനോ അതിനു മുകളിലൂടെ നടക്കാനോ അവസരം കിട്ടുമെന്ന് ഞാൻ കരുതിയിട്ടേയില്ലായിരുന്നു. ഈ മഞ്ഞു കട്ടയിലൂ ടെ നടന്ന് അപ്പുറത്തെ മലനിരയിൽ എത്തണം. കണ്ടാൽ എളുപ്പമെന്നു തോന്നുമെങ്കിലും ഏറെ ദുർഘടമായ ഒരു കാര്യമാണത്. വഴുക്കി വീണാൽ താഴെ പുഴയിലെത്തും. പിന്നത്തെ കാര്യം പറയേണ്ടതില്ലല്ലോ. എന്തായാലും ഇവിടെ എത്തിയപ്പോഴാണ് ഭീം കൂടെയുള്ളത് എത്ര അനുഗ്രഹമായി എന്ന് ആദ്യമായി ബോദ്ധ്യപ്പെട്ടത്. ഞങ്ങളെ എല്ലാവരെയും അതി വിദഗ്ദ്ധമായി അയാൾ ആ മഞ്ഞുമലയിലൂടെ നടത്തി അപ്പുറത്തെത്തിച്ചു. വീശിയടിക്കുന്ന കാറ്റും തണുപ്പും ഒരല്പം പേടിയും കൂടിയായപ്പോൾ അധികം സാഹസികതയൊന്നും കാണിക്കാനും കാണാനും മുതിരാതെ വേഗം നടന്നു കയറി.\nവളഞ്ഞു പുളഞ്ഞു പോകുന്ന മൺപാതകൾ - അതുപോലൊരെണ്ണം ഇതു വരെ ഞാൻ കണ്ടിട്ടില്ല. ഒരു മഴ പെയ്താൽ ആ വഴിയൊക്കെ ചളിപിളി ആവുമെന്നു തോന്നി. ഇത്രയ്ക്ക് പൊടിപടലം ഹിമാലയത്തിന്റെ മടിത്തട്ടിലോ! മുന്നിലുള്ളവരെ ബുദ്ധിമുട്ടുള്ള ഓരോ സാഹചര്യങ്ങളിലും സഹായിച്ച ശേഷം പിന്നിൽ വരുന്ന എന്നെപ്പോലെയുള്ളവരെ കാത്ത് ഭീം ഓരോയിടത്തും ക്ഷമയോടെ നിന്നു. ഇടയ്ക്കിടെ എന്റെ ചോദ്യങ്ങൾക്ക് ഉത്തരം പറഞ്ഞും നടത്തത്തിന്റെ ബുദ്ധിമുട്ട് കുറയ്ക്കാനുള്ള വഴികൾ പറഞ്ഞും അയാൾ യാത്ര അനായാസമാക്കാൻ ശ്രമിച്ചു കൊണ്ടിരുന്നു. മലയാടിനെപ്പോലെ ചുടലമായി ആ മലമ്പാത അനായാസേന നടന്നു കയറുന്ന ആ ചെറുപ്പക്കാരൻ എന്നെ അദ്‌ഭുതപ്പെടുത്തി.\nവഴിയിൽ പ്രകൃതി മാറിക്കൊണ്ടേയിരുന്നു. ചിലയിടങ്ങളിൽ പച്ചപ്പ് കണ്ടെങ്കിലും മിക്കയിടങ്ങളിലും വരണ്ട ഭൂമിയാണെന്ന് തോന്നി. ഗംഗ കലങ്ങിമറിഞ്ഞങ്ങനെ ഒഴുകിക്കൊണ്ടേയിരിക്കുകയാണ് - വായിച്ചറിഞ്ഞ തെളിമയൊന്നും ഉണ്ടെന്നു തോന്നിയില്ല. പലയിടത്തും മഞ്ഞുപാളികൾക്കടിയിലൂടെയാണ് വെള്ളം ഒഴുകിക്കൊണ്ടിരിക്കുന്നത്.\nനടന്നു നടന്ന് ഞങ്ങൾ ചീർബാസ എന്ന സ്ഥലത്തെത്തി. ഗോമുഖിലേക്കുള്ള പാതയിലൊന്നും കടകളോ മറ്റു സൗകര്യങ്ങളോ ഇല്ല . ചീർബാസയിലാണ് പേരിനെങ്കിലും ഒരു ചായക്കട ഉള്ളത്. അതും എല്ലാ ദിവസവും ഉണ്ടാവില്ലത്രേ! എന്തായാലും ഞങ്ങളുടെ ഭാഗ്യത്തിന് അന്ന് കടയുണ്ടായിരുന്നു. അവിടെയുള്ള പാറക്കൂട്ടത്തിലിരുന്ന് കൊണ്ടുവന്ന ഉച്ചഭക്ഷണം കഴിച്ചു. കടയിൽ നിന്നും ചായ വാങ്ങിക്കുടിച്ചു. ഒരു ചായയ്ക്ക് ഇരുപത് രൂപയോ മറ്റോ ആയിരുന്നു വിലയെന്നു തോന്നുന്നു. വൈദ്യുതി, വാഹനം തുടങ്ങിയ സൗകര്യങ്ങൾ ഒന്നും ഇല്ലാത്ത ആ സ്ഥലത്തേയ്ക്ക് കടയിലേക്കാ വശ്യമായ സാധനങ്ങൾ (ഗ്യാസ് കുറ്റിയടക്കം) ചുമന്നാണ് അവർ കൊണ്ടു പോകുന്നത്. അത്രയും കഷ്ടപ്പെട്ട് നടത്തുന്ന ആ ചായക്കടയിലെ ചായയ്ക്ക് ഇരുപത് രൂപ കുറവാണെന്നു പോലും തോന്നി.\nചീർബാസയിലെത്തിയപ്പോഴേയ്ക്കും സമയം ഒരു മണിയോടടുത്തിരുന്നു. ഞങ്ങളുടെ പദ്ധതി പ്രകാരം അന്നു തന്നെ ഗോമുഖിൽ എത്താൻ പറ്റുമോ എന്നത് സംശയകരമായി തുടങ്ങി. എന്താണ്ട് പകുതി വഴിയേ ആയിട്ടുള്ളൂ. ഭോജ്‌ബാസ എത്തി ക്യാമ്പിൽ സാധനങ്ങൾ വെച്ച് ഗോമുഖിലേയ്ക്ക് പോയി തിരിച്ചു വരിക അത്ര എളുപ്പമുള്ള കാര്യമാണ് എന്ന് തോന്നിയില്ല. ഭോജ്‌ബാസയിൽ എത്തുമ്പോഴേയ്ക്കും ഒരു തീരുമാനത്തിലെത്താം എന്നുറപ്പിച്ച്, ചായ കുടിച്ചതിന്റെ ഉന്മേഷത്തിൽ ഞങ്ങൾ യാത്ര തുടർന്നു.\nതണുത്തു വിറച്ചു നടക്കുന്നതിനിടയിലും കാണുന്ന കാഴ്ചകൾ അദ്‌ഭുതം നിറയ്ക്കുന്നുണ്ടായിരുന്നു. പലതരം ആളുകൾ ഞങ്ങളെ കടന്നു പോയി. ജടാധാരികളായ സന്ന്യാസിമാർ മുതൽ തണുപ്പിനെ വകവെയ്ക്കാതെ ഷർട്ടിടാതെ ഒരു മുറിക്കയ്യൻ ബനിയൻ മാത്രമിട്ടു സുഖമായി നടന്നു പോകുന്ന ഒരാൾ - വഴിവക്കിൽ നിന്നു കൊണ്ട് പൊട്ടിയ റോഡ് നേരയാക്കുന്ന പണിക്കാർ. വിദേശീയരായ യാത്രക്കാർ. തപോവൻ പോലെയുള്ള സ്ഥലങ്ങളിലേക്ക് പോവുകയും വരികയും ചെയ്യുന്നവർ. ഗ്യാസ് കുറ്റിയടക്കം ചുമലിലേന്തി ഓടിനടക്കുന്ന തദ്ദേശ്ശീയർ/ ഗൈഡുമാർ. ഇതിനൊക്കെ സാക്ഷ്യം വഹിച്ചു കൊണ്ട് തലയുയർത്തി നിൽക്കുന്ന കരിമ്പാറക്കൂട്ടങ്ങൾ. ചിലയിടങ്ങളിൽ അവ മഞ്ഞുമാല ചൂടിയിട്ടുണ്ട്. ഗംഗയാകട്ടെ ഇതൊക്കെ എന്ത് എന്നുള്ള ഭാവത്തിൽ കിലുങ്ങിച്ചിരിച്ചങ്ങനെ ഒഴുകിപ്പോകുന്നു...\nദുഷ്കരമായ പാത. പലയിടത്തും പാറക്കെട്ടുകൾ കയറിയിറങ്ങി. നദിയ്ക്ക് കുറുകെയുള്ള തടിപ്പാലങ്ങളിലൂടെ മറുവശം കടന്നും ചിലപ്പോൾ പുഴയോരത്തു കൂടി നടന്നു കയറിയും പതുക്കെപ്പതുക്കെ ഭോജ്‌ബാസയിലെത്താറായി. കൂടെയുള്ളവർ മിക്കവാറും പേർ ഏറെ മുന്നിൽ പോയിക്കഴിഞ്ഞിരുന്നു. ഞങ്ങൾ മൂന്നാലു പേര് മാത്രം പിന്നിൽ അരിച്ചരിച്ചു നീങ്ങുന്നു. നടന്നു നടന്നു മതിയായിത്തുടങ്ങി. കയ്യിൽ കരുതിയ വെള്ളവും നട്സുമൊന്നും ഉന്മേഷം പകരുന്നില്ല. ഭീം അങ്ങോട്ടുമിങ്ങോട്ടും നടന്ന് സംഘാംഗങ്ങൾ എല്ലാവരുടെയും സുരക്ഷ ഉറപ്പാക്കുന്നുണ്ട്. നേരം നീങ്ങുംതോറും അയാൾ അസ്വസ്ഥനാവുന്നുണ്ടോ? അതോ എന്റെ തോന്നലാണോ?\nഎന്തായാലും ഭോജ്‌ബാസയിൽ എത്താൻ ഇനി അധിക ദൂരമില്ല. മണ്ണും കല്ലും നിറഞ്ഞു നിൽക്കുന്ന ഒരു കുന്നിൻ ചെരിവിലൂടെ കുറച്ചു ദൂരം നടന്ന് വീണ്ടും ഒരു കുന്നു കഴിഞ്ഞാൽ ഭോജ്‌ബാസ എത്തും എന്ന് ഭീം പറഞ്ഞു. ഇതുവരെ കാണിക്കാതിരുന്ന ഒരു ധൃതി അയാൾ കാണിച്ചു തുടങ്ങിയിരുന്നു. കുന്നിൻ ചെരുവിൽ വഴി ഉണ്ടെന്ന് പറയാൻ പറ്റില്ല. ഒരു കാൽ വെയ്ക്കാനുള്ള സ്ഥലം കഷ്ടിച്ചുണ്ട്. അതും മണ്ണു കൊണ്ട് മൂടിയ പാത. ചിലയിടത്ത് കാൽ മണ്ണിൽ പൂണ്ടു പോകുന്ന പോലെ തോന്നി. കുറച്ചു നേരമായി ഭയങ്കര ശബ്ദത്തോടെ കാറ്റ് വീശുന്നുണ്ട്. കുന്നിൻ മുകളിൽ നിന്നും ധൂളികൾ ചുഴലിക്കാറ്റിലെന്ന പോലെ പറന്നു കളിയ്ക്കുന്നു.\nഭീം ഓരോരുത്തരെയായി ആ മലയിടുക്കിലൂടെ അപ്പുറത്തേയ്ക്ക് എത്തിക്കുന്നുണ്ട്. ഇടയ്ക്കിടെ അല്പം ആധിയോടെ മലമുകളിലേക്ക് നോക്കുന്നുമുണ്ട്. ഒരാളെ അപ്പുറത്തെത്തിച്ച് അടുത്തയാളെ കൊണ്ടു പോകുന്നതിനുള്ള ഇടവേള അയാളെ അസ്വസ്ഥമാക്കുന്ന പോലെ തോന്നി. അങ്ങനെയിരിക്കുമ്പോൾ അവിടത്തെ ഫോറസ്റ്റ് ഓഫീസിലെ ഒരാൾ അവിടെ എത്തുകയും ഭീം അയാളോട് എന്തോ പറയുകയും ഉണ്ടായി. അങ്ങനെ അയാൾ ഞങ്ങളെ കുന്നിന്റെ അപ്പുറത്ത് എത്തിയ്ക്കാൻ ഭീമിനെ സഹായിക്കാം എന്ന് പറഞ്ഞു. എന്റെ മുന്നിലുള്ള ആളെയും നയിച്ചു കൊണ്ട് ഫോറസ്റ്റ് ഓഫിസിലെ ആൾ നടന്നു പോയി. വീശിയടിക്കുന്ന കാറ്റും പൊടി പടലങ്ങളും എന്നെ ശ്വാസം മുട്ടിയ്ക്കാൻ തുടങ്ങിയിരുന്നു. പോക്കറ്റിൽ ഇൻഹേലർ ഉണ്ടെങ്കിലും ഒരു വിധം നിവൃത്തിയുണ്ടെങ്കിൽ അത് ഉപയോഗിക്കുകയില്ല എന്നു കരുതിയിരുന്ന ഞാൻ അത് പുറത്തെടുക്കേണ്ടതിനെക്കുറിച്ച് ആലോചിച്ചു തുടങ്ങി.\nഅപ്പോഴാണ് ഭീം എന്റെ കൈ പിടിച്ചു വലിച്ച് ഒരല്പം ധൃതിയോടെ തന്നെ മുന്നോട്ട് നീങ്ങിയത്. എന്നെ എന്തിനാണിങ്ങനെ ഓടിയ്ക്കുന്നത് എന്നെനിക്ക് മനസ്സിലായില്ല. ശ്വാസം മുട്ട് തുടങ്ങിയ പോലെ, കാലുകൾക്കാണെങ്കിൽ ഓടാനുള്ള ശക്തിയില്ല. ഇപ്പോൾ വീണുപോകും എന്ന അവസ്ഥ! പൊടിപാറുന്ന ആ അന്തരീക്ഷത്തിൽ ശരിക്ക് ഒന്നും കാണാൻ സാധിക്കുന്നില്ല. (കൂളിംഗ് ഗ്ലാസ് ഇട്ടു നടക്കാൻ ഇഷ്ടമില്ലാത്തതിനാൽ എന്റെ കൂളിംഗ് ഗ്ലാസ് ഞാൻ ആർക്കോ കൊടുത്തിരുന്നു) ജൽദി കരോ എന്ന് പറഞ്ഞു കൊണ്ട് ഭീം എന്റെ കയ്യും പിടിച്ച് ഓടുകയാണ്. ഇടയ്ക്കൊരു നിമിഷം കാര്യം പിടി കിട്ടിയപ്പോൾ സംഭ്രമമാണോ ധൈര്യമാണോ തോന്നിയത് എന്നറിയില്ല - മലമുകളിൽ നിന്നും കല്ലും മണ്ണും ഉരുണ്ടു വീഴുന്നുണ്ട്. മണ്ണിടിച്ചിലിനുള്ള ഭാവമാണ്. അതാണ് ഭീമിന്റെ പരിഭാന്തിയ്ക്ക് കാരണം. അതിനെക്കുറിച്ചു പറഞ്ഞു പേടിപ്പിയ്ക്കാതെ മണ്ണിടിയുന്നതിനു മുൻപ് ഞങ്ങളെ ആ ഭാഗത്തു നിന്നും മാറ്റാനാണ് അയാൾ വെപ്രാളപ്പെട്ടു കൊണ്ടിരുന്നത്. അത് മനസ്സിലായപ്പോൾ എവിടെ നിന്നോ ഒരു ശക്തി വന്നു നിറഞ്ഞു - ജീവനും കൊണ്ടോടുക എന്നത് വെറും പ്രയോഗമല്ലെന്ന് അന്ന് മനസ്സിലായി. വയ്യാതെയായിരുന്നെങ്കിലും ഉള്ള ശക്തി സംഭരിച്ച് ഓടി. അല്ല, ഭീം എന്നെ വലിച്ചോടിച്ചു... ഒടുവിൽ ഞങ്ങൾ സുരക്ഷിതമായ സ്ഥലത്തെത്തി. ഉടനെ എന്റെ കൈ വിട്ട് അയാൾ പിന്നോട്ട് പോയി - ഏറ്റവും പിറകിൽ ദിലീപും ഫോറസ്റ്റ് ഓഫിസിലെ ആളും വരുന്നുണ്ടായിരുന്നു. അവർ കൂ ടി സുരക്ഷിത സ്ഥാനത്ത് എത്തിച്ചേർന്നപ്പോഴേ അയാൾ പഴയ സ്ഥിതിയിൽ ആയുള്ളൂ.\nആ പ്രത്യേക ഭാഗത്ത് വൈകുന്നേരം ഇത്തരം കാറ്റും മണ്ണിടിച്ചിലും ഉണ്ടാവാറുണ്ടത്രെ. അത് തുടങ്ങുന്നതിനു മുൻപ് ഞങ്ങൾ അവിടം കടന്നു പോകും എന്നായിരുന്നു ഭീമിന്റെ കണക്കു കൂട്ടൽ. എന്നാൽ എൻ്റെയും കൂട്ടത്തിലെ വരെ ഒന്നുരണ്ടു പേരുടെയും മെല്ലെമെല്ലെയുള്ള നടത്തവും മറ്റും ആ കണക്കുകൂട്ടൽ തെറ്റിച്ചു. കാര്യം പറഞ്ഞു ഞങ്ങളെ പരിഭ്രാന്തരാക്കാൻ അയാൾ ആഗ്രഹിച്ചുമില്ല. തക്ക സമയത്ത് ആ ഫോറസ്ററ് ഓഫിസിലെയാൾ അവിടെ വന്നെത്തിയത് ഞങ്ങൾക്ക് രക്ഷയായി. അല്ലെങ്കിൽ ശരിക്കും ബുദ്ധിമുട്ടിയേനെ എന്ന് ഭീം പിന്നീട് പറയുകയുണ്ടായി.\nഞങ്ങളെ സുരക്ഷിതമായി അവിടെയെത്തിച്ച ശേഷം നേരെ നടന്നാൽ ഭോജ്‌ബാസ എത്തും എന്ന് പറഞ്ഞു അയാൾ സംഘത്തിലെ മുന്നിലുള്ളവരെ തേടിപ്പോയി. ഞങ്ങൾ (ദിലീപും ഞാനും) അല്പ നേരം വിശ്രമിച്ച് പതുക്കെ നടത്തം തുടങ്ങി. ജീവൻ തിരിച്ചു കിട്ടിയപ്പോൾ വീണ്ടും ചെറിയ ചെറിയ കാര്യങ്ങൾ ബുദ്ധിമുട്ടിയ്ക്കാൻ തുടങ്ങി. കാലിന് വല്ലാത്ത വേദന, ദാഹം, വിശപ്പ് എന്നിങ്ങനെ ഇല്ലാത്തതൊന്നുമില്ല... എന്നാലും ഇടയ്ക്ക് ഫോട്ടോ എടുത്തും പ്രകൃതിഭംഗി ആസ്വദിച്ചും നടന്നു.. ഒടുവിൽ നടന്ന് നടന്ന് ഒരു കുന്നിന്റെ നിറുകയിൽ എത്തിയപ്പോൾ താഴ്വാരത്തിൽ ഭോജ്‌ബാസ ക്യാമ്പ് കണ്ടു. ലക്‌ഷ്യം അടുത്താണെങ്കിലും ഏറെ ദൂരെയാണെന്ന് തോന്നി.\nകുന്നിറങ്ങാൻ തുടങ്ങുമ്പോൾ അതാ ഭീം വീണ്ടും വരുന്നു - ഞങ്ങളെത്തിരക്കി... മുന്നിൽ പോയവരൊക്കെ എത്തിയിട്ട് കുറെ നിറമായിരുന്നു. ഞങ്ങളെ കാണാഞ്ഞിട്ട് അവർ പറഞ്ഞയച്ചതാണ്. കുറച്ചു നേരം അവിടെ തന്നെ നിന്ന് ഭീമിനോട് ഭോജ്‌ബാസയെക്കുറിച്ച് ചിലതൊക്കെ ചോദിച്ച് ഞങ്ങളും പതുക്കെ ബാക്കിയുള്ളവരോടൊപ്പം ചേർന്നു.\nഒരു കാര്യം ഉറപ്പായി - ഇന്നിനി ഗോമുഖ് വരെ പോയി വരാൻ പറ്റില്ല. ഞങ്ങൾ ഏറെ താമസിച്ചാണ് എത്തിയത് എന്ന് മാത്രമല്ല കൂട്ടത്തിലെ പലർക്കും ഇനി ഒരടി നടക്കാൻ വയ്യ എന്ന അവസ്ഥയാണ്. അതിനാൽ ഗോമുഖിലേയ്ക്ക് പിറ്റേന്ന് രാവിലെ പോകാം എന്ന തീരുമാനത്തിലെത്തി.\nഭോജ്‌ബാസയിൽ ഞങ്ങൾക്ക് താമസിയ്ക്കാൻ ഡോർമെറ്ററിയാണ്. അതും ഭാഗ്യത്തിന് കിട്ടിയതാണത്രെ! ഞങ്ങളുടെ ടൂർ ഓപ്പറേറ്റർ താമസമൊക്കെ ശരിയാക്കി എന്നാണ് പറഞ്ഞിരുന്നതെങ്കിലും ഭോജ്‌ബാസയിൽ ഞങ്ങളുടെ പേരിൽ ബുക്കിങ് ഉണ്ടായിരുന്നില്ലത്രേ! എന്തോ ഭാഗ്യത്തിന് തിരക്കില്ലാത്ത ദിവസമായിരുന്നതിനാൽ അവിടെ താമസസൗകര്യം ഉണ്ടായിരുന്നു. അല്ലെങ്കിൽ എന്താവുമായിരുന്നു അവ്സഥ എന്നാലോചിയ്ക്കാൻ വയ്യ!\nവലിയ ഹാളിൽ നിർത്തിയിട്ടിരിക്കുന്ന കട്ടിലുകൾ. തണുപ്പകറ്റാൻ രജായി. വെളിച്ചം പകരാൻ റാന്തലും മെഴുകു തിരിയും. ഇതാണ് അവിടുത്തെ സൗകര്യം. കുറച്ചപ്പുറത്ത് കക്കൂസും കുളിമുറിയും ഉണ്ട്. ചൂടു വെള്ളം വാങ്ങാൻ കിട്ടും. ബക്കറ്റൊന്നിനു നൂറോ നൂറ്റമ്പതോ ആണ് വില. കൈ കഴുകാനും പ്രാഥമിക ആവശ്യങ്ങൾക്കുമെല്ലാം ചൂട് വെള്ളം തന്നെ വേണം എന്ന അവസ്ഥയാണ്. തണുത്തുവിറങ്ങലിയ്ക്കുന്ന ആ കാലാവസ്ഥയിൽ കുളിയെക്കുറിച്ച് ചിന്തിയ്ക്കാൻ തന്നെ വയ്യ.\nഗംഗാതീരത്ത് ഒത്തുകൂടിയവർ; ഡോർമെറ്ററി\nഅവിടെ എത്തിയപാടെ ഞാൻ കട്ടിലിൽ വീണു. ഷൂസ് ഊരി മാറ്റിയപ്പോൾ നീരുവന്ന് വീർത്തിരിക്കുന്നു. കാൽ അനക്കാൻ പോലും ത്രാണിയില്ലാത്തത് പോലെ... കുറെ നേരം ആ കിടപ്പ് കിടന്നു. കൂടെയുള്ളവരിൽ ഒട്ടുമിക്ക പേരും പുറത്തിറങ്ങി ഗംഗാതീരത്ത് ഹിമാലയ സൗന്ദര്യം ആസ്വദിച്ചു നിൽക്കുന്നുണ്ടായിരുന്നു. ഞാൻ ആ തണുപ്പത്തേയ്‌ക്ക് പോകാൻ ഇഷ്ടപ്പെട്ടില്ല. രജായ്ക്കുള്ളിൽ അഭയം തേടി. കുറച്ചു നേരമെങ്ങനെ കിടന്ന് ഒടുവിൽ ഭക്ഷണം കഴിച്ചു കഴിഞ്ഞ് ഒന്നു പുറത്തിറങ്ങി - വജ്രക്കല്ലുകൾ പോലെ നക്ഷത്രങ്ങൾ തിളങ്ങുന്ന ആകാശം ഒരു നോക്കു കണ്ട് വീണ്ടും രജായിയുടെ ഇളംചൂടുപറ്റി ഉറക്കത്തിലേക്ക് വഴുതി വീണു - സ്വപ്നങ്ങൾ ഒന്നുമില്ലാത്ത ഒരുറക്കം!\nഓർമ്മ പലവക യാത്രാവിവരണം ഹിമാലയം\nപഴയ ഓർമ്മകളിലേക്ക് ഒന്നുകൂടി പോയി വന്നു ....\nവീണ്ടും സ്മരണകൾ അയവിറക്കാൻ സഹായിച്ചതിന് നന്ദി.\nഅചേതനത്തെ സചേതനമായി അവതരിപ്പിക്കുകയാണ് രചയിതാവിന്‍റെ മിടുക്ക് . താന് കണ്ടതും അനുഭവിച്ചതും രസഗുള പോലെ വായനക്കാരന്‍റെ നാവിന് തുമ്പിലേക്ക് വെച്ചു കൊടുക്കണം. അപ്പോഴേ മനസ്സിലും മധുരം ഉദ്ദീപിക്കു.\nതാങ്കളുടെ യാത്രാവിവരണം ഏതാണ്ട് അത് പോലെ ആണ്.


സുവാരസുമായുള്ള വംശീയാധിക്ഷേപ വിവാദം; വധഭീഷണി ഉണ്ടായി: പാട്രിസ് എവ്രാ\nTue Jul 05 2022 03:44:02 GMT+0530 (India Standard Time)\nയുനൈറ്റഡില് കളിക്കുമ്പോഴാണ് അന്നത്തെ ലിവര്‍പൂള് താരമായ ലൂയിസ് സുവാരസ് എവ്രയെ വംശീയമായി അധിക്ഷേച്ചത്.\nBY APH6 May 2020 7:05 AM GMT\nAPH6 May 2020 7:05 AM GMT\nമാഞ്ചസ്റ്റര്: 2011ലെ വംശീയാധിക്ഷേപ വിവാദത്തെ തുടര്‍ന്ന് തനിക്ക് നിരവധി വധഭീഷണി ഉണ്ടായതായി മുന് ഫ്രഞ്ച് താരം പാട്രിസ്് എവ്രാ. കഴിഞ്ഞ ദിവസമാണ് എവ്രാ മാഞ്ചസ്റ്റര് യുനൈറ്റഡിലെ 2011ലെ തന്റെ അനുഭവം പങ്കുവച്ചത്.\nയുനൈറ്റഡില് കളിക്കുമ്പോഴാണ് അന്നത്തെ ലിവര്‍പൂള് താരമായ ലൂയിസ് സുവാരസ് എവ്രയെ വംശീയമായി അധിക്ഷേച്ചത്. താരത്തിന്റെ നിറത്തെ മോശമാക്കി പരാമര്‍ശിച്ചാണ് സുവാരസ് അധിക്ഷേപിച്ചത്. ലിവര്‍പൂള്‍യുനൈറ്റഡ് മല്‍സരത്തിനിടെയാണ് സംഭവം. വിവാദത്തെ തുടര്‍ന്ന് ഇംഗ്ലിഷ് എഫ് എ സുവാരസിനെ എട്ട് മല്‍സരങ്ങളില് നിന്നും വിലക്കിയിരുന്നു. തനിക്കും കുടുംബത്തിനുമെതിരേ നിരവധി വധഭീഷണി കത്തുകള് ലഭിച്ചിരുന്നു. ക്ലബ്ബിലേക്കാണ് കൂടുതല് കത്തുകള് ലഭിച്ചത്. വിവാദത്തെ തുടര്‍ന്ന് ജയിലിലായ ആരാധകരുടെതായിരുന്നു കത്തുകള്. ഞങ്ങള് പുറത്ത് വന്നാല് നിങ്ങളെ കൊല്ലുമെന്നായിരുന്നു ഭീഷണി. തനിക്കും കുടുംബത്തിനും രണ്ട് മാസത്തോളം സുരക്ഷയായിരുന്നു. ആ ദിനങ്ങള് ജീവിതത്തിലെ ഏറ്റവും കടുത്തതായിരുന്നുവെന്നും എവ്രാ പറഞ്ഞു. ഫ്രഞ്ച് കോച്ചായിരുന്ന എവ്രാ അവസാനമായി ന്യൂകാസില് യുനൈറ്റഡിനെയാണ് പരിശീലിപ്പിച്ചത്.\nPatrice Evra death threats Luis Suarez racism


ഡ്രൈവിങ്ങ് സ്കൂളുകൾ കേന്ദ്രീകരിച്ച് ക്രമക്കേട്; മലബാർ മേഖലയിൽ വിജിലൻസ് റെയ്ഡ്. – E News Malayalam\nHome/KERALA/ഡ്രൈവിങ്ങ് സ്കൂളുകൾ കേന്ദ്രീകരിച്ച് ക്രമക്കേട്; മലബാർ മേഖലയിൽ വിജിലൻസ് റെയ്ഡ്.\nഡ്രൈവിങ്ങ് സ്കൂളുകൾ കേന്ദ്രീകരിച്ച് ക്രമക്കേട്; മലബാർ മേഖലയിൽ വിജിലൻസ് റെയ്ഡ്.\nകോഴിക്കോട്: ഡ്രൈവിങ് സ്‌കൂളുകളും ടെസ്റ്റിങ് ഗ്രൗണ്ടുകളും കേന്ദ്രീകരിച്ച് വ്യാപക ക്രമക്കേടുകൾ നടക്കുന്നതായി വിജിലൻസ് കണ്ടെത്തി. സംസ്ഥാനത്തിന്റെ പലയിടങ്ങളിലായി നടത്തിയ പരിശോധനയിലാണ് കണ്ടെത്തൽ. മോട്ടോർ വാഹന ഉദ്യോഗസ്ഥർക്ക് പണം നൽകാനായി തയ്യാറാക്കിയതെന്ന് സംശയിക്കുന്ന പട്ടിക മലപ്പുറത്തെ സ്‌കൂൾ നടത്തിപ്പുകാരനിൽ നിന്ന് പിടിച്ചു.\nകോഴിക്കോട് വിജിലൻസ് റെയ്‌ഞ്ചിന് കീഴിൽ കാസർകോഡ്, കണ്ണൂർ, വയനാട്, മലപ്പുറം, കോഴിക്കോട് ജില്ലകളിലായി 14 സ്ഥലത്തായിരുന്നു റെയ്‌ഡ്. ജില്ലയിൽ അഞ്ച് സ്ഥാപനങ്ങളിൽ നടന്ന പരിശോധനയിലും ക്രമക്കേട് കണ്ടെത്തി. ഡ്രൈവിങ് സ്‌കൂൾ നടത്തിപ്പിലാണ് പ്രധാനമായും തിരിമറികൾ നടക്കുന്നത്. മോട്ടോർ വാഹന വകുപ്പ് നിശ്ചിത സമയങ്ങളിൽ നടത്തേണ്ട പരിശോധന നടക്കുന്നില്ലെന്നും വ്യക്തമായി. സ്കൂൾ നടത്തിപ്പുകാർക്ക് ലൈസൻസ് പുതുക്കി നൽകേണ്ടത് മോട്ടോർ വാഹന വകുപ്പാണ്.\nപരിശീലനത്തിന് ഉപയോഗിക്കുന്ന വാഹനങ്ങൾ സ്ഥാപന ഉടമയുടെ പേരിലായിരിക്കണമെന്നാണ് ചട്ടം. ഇക്കാര്യം പലരും പാലിക്കുന്നില്ല. പരിശീലകർ ലൈസൻസ് ടെസ്റ്റ് പാസായിരിക്കണം, മെക്കാനിക്കൽ എൻജിനീയറിങ് ബിരുദമോ ഡിപ്ലോമയോ കരസ്ഥമാക്കിയിരിക്കണം, അഞ്ച് വർഷം പ്രവൃത്തി പരിചയമുണ്ടാകണം തുടങ്ങിയ ചട്ടങ്ങൾ പരിശോധ നടന്ന ഒരു സ്ഥാപനത്തിലും പാലിക്കപ്പെട്ടിട്ടില്ല.\nഡ്രൈവിങ് സ്‌കൂളുകളിൽ പ്രത്യേകം ഓഫീസുണ്ടാകണം. ക്ലാസ് മുറിയിൽ ഗതാഗത നിയമങ്ങളും സിഗ്നലുകളും പ്രദർശിപ്പിക്കണം തുടങ്ങിയവ പാലിക്കുന്നതിലും ഗുരുതര വീഴ്‌ചയുണ്ട്. ഇക്കാര്യങ്ങളിൽ ഉചിതമായ നടപടിയെടുക്കണം എന്നാവശ്യപ്പെട്ട് സർക്കാരിന് റിപ്പോർട്ട് നൽകുമെന്ന് ഉദ്യോഗസ്ഥർ പറഞ്ഞു.\nകോഴിക്കോട് റെയ്‌ഞ്ച് എസ്‌പി ടി സജീവന്റെ നിർദേശപ്രകാരം ഡിവൈഎസ്‌പി ഷാജി വർഗീസ്, സിഐമാരായ എ.ഉല്ലാസ്, മനോജ്, ജയൻ, രതീന്ദ്രകുമാർ, ശിവപ്രസാദ് തുടങ്ങിയവർ പരിശോധനയ്‌ക്ക് നേതൃത്വം നൽകി.\nകോഴിക്കോട് ജില്ലാ പഞ്ചായത്ത്; സ്ഥാനാർത്ഥികളെ പ്രഖ്യാപിച്ചു\nമകൻ ഓടിച്ച കാർ പാലത്തിലിടിച്ച് പിതാവ് മരിച്ചു. മരിച്ചത് കൊല്ലം കോർപ്പറേഷൻ കൗൺസിലർ എ എം അൻസാരി\nകോഴിക്കോട് നഗരസഭയിൽ 75 കൗൺസിലർമാർ ചുമതലയേറ്റു\nഡിപ്ലോമാറ്റിക് പാസ്‌പോര്‍ട്ട്, പ്രോട്ടോക്കോള് ലംഘനം! പലതരം കഥകള് പ്രചരിപ്പിക്കുന്നു – മറുപടി നല്‍കി സ്മിത മേനോന്


Metro Vaartha - ചിത്തിര ആട്ട വിശേഷത്തിനിടെയുണ്ടായ സംഘർഷത്തിന് പിന്നിൽ ഡിവൈഎഫ്ഐ: കെ.സുരേന്ദ്രൻ\nAugust 2019 - 11:06 am IST\nചിത്തിര ആട്ട വിശേഷത്തിനിടെയുണ്ടായ സംഘർഷത്തിന് പിന്നിൽ ഡിവൈഎഫ്ഐ: കെ.സുരേന്ദ്രൻ\nശബരിമല വിഷയത്തിൽ സർക്കാർ പരാജയപ്പെട്ടു. യുവതീപ്രവേശനത്തിൽ സർക്കാർ നിലപാട് വ്യക്തമാക്കണം. വനിത മതിൽ യുവതീപ്രവേശനത്തിനുള്ള ബോധവത്ക്കരണമാണോയെന്നു സർക്കാർ വെളിപ്പെടുത്തണം. സുപ്രീം കോടതി വിധി നടപ്പാക്കുന്ന കാര്യത്തിൽ സിപിഎമ്മിനുള്ളിൽ തന്നെ ഭിന്നതയുണ്ട്. മുഖ്യമന്ത്രി പിണറായി വിജയന്‍റെ പിടിവാശിയാണ് വിഷയങ്ങൾ വഷളാക്കിയത്. വിധി നടപ്പാക്കുമെന്നു പറഞ്ഞ പിണറായി വിജയൻ പിന്നീട് എന്തുകൊണ്ട് ആ തീരുമാനത്തിൽ നിന്നു പിന്നിലേക്ക് പോയി. വിശ്വാസികളുടെ പ്രതിഷേധം കണക്കിലെടുത്താണെങ്കിൽ അക്കാര്യം തുറന്നുപറയണം\nതിരുവനന്തപുരം: ചിത്തിര ആട്ട വിശേഷത്തിനിടെ ശബരിമലയിലുണ്ടായ സംഘർഷത്തിന് പിന്നിൽ ഡിവൈഎഫ്‌ഐയാണെന്നു ബിജെപി സംസ്ഥാന ജനറൽ സെക്രട്ടറി കെ.സുരേന്ദ്രൻ. തൃശൂരിൽ നിന്നുള്ള ഡിവൈഎഫ്ഐ പ്രവർത്തകരുടെ സംഘമാണ് സംഘർഷത്തിന് പിന്നിൽ. ദൃശ്യങ്ങളിലുള്ളത് ആരുടെ പ്രവർത്തകരാണെന്നു സർക്കാർ വെളിപ്പെടുത്തണമെന്നും സുരേന്ദ്രൻ.\nസന്നിധാനത്ത് തീർഥാടകയെ തടയുന്നതിനിടയിൽ അവളെ കൊല്ലടാ എന്ന് ആക്രോശിക്കുന്നത് ഓഡിയോയിൽ വ്യക്തമാണ്. ഇതാരാണെന്ന് സർക്കാർ വെളിപ്പെടുത്തണമെന്നും സുരേന്ദ്രൻ. ശബരിമല സംഘർഷങ്ങളുടെ പേരിൽ ജയിലിലായിരുന്ന സുരേന്ദ്രൻ ജാമ്യം ലഭിച്ച ശേഷം മാധ്യമങ്ങളോട് സംസാരിക്കുകയായിരുന്നു.\nശബരിമല വിഷയത്തിൽ സർക്കാർ പരാജയപ്പെട്ടു. യുവതീപ്രവേശനത്തിൽ സർക്കാർ നിലപാട് വ്യക്തമാക്കണം. വനിത മതിൽ യുവതീപ്രവേശനത്തിനുള്ള ബോധവത്ക്കരണമാണോയെന്നു സർക്കാർ വെളിപ്പെടുത്തണം. സുപ്രീം കോടതി വിധി നടപ്പാക്കുന്ന കാര്യത്തിൽ സിപിഎമ്മിനുള്ളിൽ തന്നെ ഭിന്നതയുണ്ട്. മുഖ്യമന്ത്രി പിണറായി വിജയന്‍റെ പിടിവാശിയാണ് വിഷയങ്ങൾ വഷളാക്കിയത്. വിധി നടപ്പാക്കുമെന്നു പറഞ്ഞ പിണറായി വിജയൻ പിന്നീട് എന്തുകൊണ്ട് ആ തീരുമാനത്തിൽ നിന്നു പിന്നിലേക്ക് പോയി. വിശ്വാസികളുടെ പ്രതിഷേധം കണക്കിലെടുത്താണെങ്കിൽ അക്കാര്യം തുറന്നുപറയണം.\nതനിക്കെതിരേ കടുത്ത മനുഷ്യാവകാശ ലംഘനമാണ് നടന്നത്. കേസുകൾ നിയമപരമായും രാഷ്ട്രീയമായും നേരിടും. തനിക്ക് ചായ വാങ്ങിച്ചു തന്നതിന്‍റെ പേരിലാണ് ഒരു പൊലീസ് ഉദ്യോഗസ്ഥനെ സസ്‌പെൻഡ് ചെയ്തതെന്നും സുരേന്ദ്രൻ പറഞ്ഞു.


ഡൗണ്‍ലോഡ് ചെയ്യൂ 'റബ്ബര് കിസാന്' !ഇനി റബ്ബര് വില അറിയാം മൊബൈല് ആപ്പിലൂടെ - BIGNEWSLIVE | Latest Malayalam News\nറബ്ബര് കിസാന് ആപ്പ് നോക്കിയാല് റബ്ബറിന്റെ അന്നേ ദിവസത്തെ വിലയും വാര്‍ഷിക ശരാശരിയും മാസ ശരാശരിയും ഉള്‍പ്പടെ സകല വിവരങ്ങളും അടുത്തറിയാം.\nകോട്ടയം: ഇനി റബ്ബര് വില അറിയാന് ഇനി ഇന്റര്‍നെറ്റിലും പത്രത്തിലും നോക്കേണ്ട. റബ്ബര് കിസാന് ആപ്പ് നോക്കിയാല് റബ്ബറിന്റെ അന്നേ ദിവസത്തെ വിലയും വാര്‍ഷിക ശരാശരിയും മാസ ശരാശരിയും ഉള്‍പ്പടെ സകല വിവരങ്ങളും അടുത്തറിയാം.\nറബ്ബര് ബോര്‍ഡും നാഷണല് ഇന്‍ഫര്‍മാറ്റിക്‌സ് സെന്ററും ചേര്‍ന്നാണ് റബ്ബര് കിസാന് എന്ന മൊബൈല് ആപ്പ് വികസിപ്പിച്ചെടുത്തത്. റബ്ബര് വിലയുമായി ബന്ധപ്പെട്ട വിവരങ്ങള്, കൃഷിയെ സംബന്ധിച്ച വിവരങ്ങള്, ഓരോ മാസവും ചെയ്യേണ്ട കൃഷിപ്പണികള്, ബോര്‍ഡ് സംഘടിപ്പിക്കുന്ന മീറ്റിംഗുകള്, പരിശീലന പരിപാടികള്, റബ്ബറുമായി ബന്ധപ്പെട്ട വാര്‍ത്തകള്, റബ്ബര് ബോര്‍ഡ് ഓഫീസുകളുടെ വിലാസം തുടങ്ങി റബ്ബര് ഉല്‍പാദന മേഖലയുമായി ബന്ധപ്പെട്ട എല്ലാ വിവരങ്ങളും റബ്ബര് കിസാന് ആപ്പില് ലഭ്യമാണ്.\nഗൂഗില് പ്ലേ സ്റ്റോറില് നിന്ന് ‘Rubber Kisan’ എന്ന് ടൈപ്പ് ചെയ്ത് ആപ്പ് ഡൗണ്‍ലോഡ് ചെയ്‌തെടുത്ത് ഉപയോഗിക്കാം.\nഒടുവിൽ കർഷകരുടെ കൈകോർക്കലിൽ വിജയം, മുട്ടുമടക്കി കേന്ദ്രസർക്കാർ: ആവശ്യങ്ങൾ അംഗീകരിച്ചു, കർഷകമാർച്ച് അവസാനിപ്പിച്ചു\nറബ്ബര് കര്‍ഷകര്‍ക്ക് ഒരു രൂപ പോലും പൊതുഖജനാവില് നിന്ന് കൊടുക്കരുത്! പരിസ്ഥിതിയെ നശിപ്പിക്കുന്ന റബ്ബര് എല്ലാം വെട്ടിക്കളയണം; പിസി ജോര്‍ജ്ജ്\nബിജെപി രാജ്യത്തെ ഭിന്നിപ്പിക്കുന്നു! ബിജെപി എംപി രാജി വച്ചു; ഈ ആഴ്ചയില് പാര്‍ട്ടി വിടുന്നത് ആറാമത്തെ നേതാവ്\nതാമരയുടെ പക്ഷത്തേക്ക് ചിലങ്കയണിഞ്ഞ സുന്ദരിയും; ബിജെപി ടിക്കറ്റില് ലോക്‌സഭയിലേക്കു മത്സരിപ്പിക്കാനൊരുങ്ങി മാധുരി ദീക്ഷിത്ത്


ഗാന്ധിയെ പ്രതീകാത്മകമായി വെടിവെച്ചു കൊന്ന സംഭവത്തിൽ മൂന്ന് ഹിന്ദു സഭാ നേതാക്കള് അറസ്റ്റില്; ഹിന്ദു കോടതിയിലെ ജഡ്ജി കൂടിയായ മുഖ്യപ്രതി പൂജ പാണ്ഡെ ഒളിവില് - ഇ വാർത്ത | evartha\nഗാന്ധിയെ പ്രതീകാത്മകമായി വെടിവെച്ചു കൊന്ന സംഭവത്തിൽ മൂന്ന് ഹിന്ദു സഭാ നേതാക്കള് അറസ്റ്റില്; ഹിന്ദു കോടതിയിലെ ജഡ്ജി കൂടിയായ മുഖ്യപ്രതി പൂജ പാണ്ഡെ ഒളിവില്\nമഹാത്മാഗാന്ധിയുടെ രക്തസാക്ഷിദിനത്തില് ഗാന്ധി വധം പുനരാവിഷ്‌കരിച്ച് ആഘോഷിച്ച സംഭവത്തില് മൂന്ന് ഹിന്ദു മഹാസഭാ നേതാക്കളെ പൊലീസ് അറസ്റ്റ് ചെയ്തു. വെടിവെപ്പിന് നേതൃത്വം നല്‍കിയ ഹിന്ദു മഹാസഭ നേതാവ് പൂജ പാണ്ഡെ ഒളിവിലാണെന്നാണ് റിപ്പോർട്ടുകൾ. സംഭവത്തെ അതി ഗൗരവമായാണ് തങ്ങള് കാണുന്നതെന്നും മുഴുവന് കുറ്റവാളികള്‍ക്കെതിരെയും നടപടിയുണ്ടാവുമെന്നും പൊലീസ് സൂപ്രണ്ട് പറഞ്ഞു.\nഗാന്ധി വധം പുനരാവിഷ്‌കരിച്ചതിനു പിന്നാലെ വിവാദ പ്രസ്താവനകളും പൂജ ശകുൻ നടത്തിയിരുന്നു. പുതിയൊരു സംസ്‌ക്കാരത്തിനാണ് തങ്ങള് തുടക്കം കുറിച്ചതെന്നായിരുന്നു സംഭവത്തെ കുറിച്ച് പൂജാ ശകുനിന്റെ അവകാശവാദം. രാമരാവണ വധം ആചരിക്കുന്ന വേളയില് രാവണനെ വധിക്കുന്നതായുള്ള ഒരു ആചാരമുണ്ട്. അത് തന്നെയാണ് ഇവിടേയും സംഭവിച്ചിട്ടുള്ളത് എന്നായിരുന്നു പ്രശ്‌നത്തെ ലഘൂകരിച്ചുകൊണ്ട് പൂജാ ശകുന് പറഞ്ഞത്.\nമീററ്റ് ആസ്ഥാനമാക്കി കഴിഞ്ഞവർഷം ഹിന്ദുമഹാസഭ സ്ഥാപിച്ച ഹിന്ദു കോടതിയിലെ ആദ്യ ജഡ്ജി കൂടിയാണ് പൂജ പാണ്ഡെ.


02:04 AM IST\nതൃശ്ശൂര്: നഗരത്തെ നിരീക്ഷിക്കാന് പോലീസിന് സഹായഹസ്തവുമായി റെഡ് ബട്ടണ് പബ്ലിക് റോബോട്ടിക്‌സ് സ്‌പെക്ട്രം സ്ഥാപിക്കാന് കോര്‍പ്പറേഷന് ഒരുങ്ങുന്നു. തൃശൂര് നഗരത്തില് വിവിധ ഭാഗങ്ങളിലായി സ്ഥാപിക്കുന്ന ആര് ബി പി ആര് എസ് ബട്ടണില് വിരലമര്‍ത്തി ദൃശ്യങ്ങളും ശബ്ദ സന്ദേശങ്ങളും പോലീസിന് കൈമാറാന് സാധിക്കും വിധമുള്ള സാങ്കേതികവിദ്യയാണ് ഈ യന്ത്ര സംവിധാനത്തിലുള്ളത്. നിരത്തുകളില് അപകടങ്ങളും കുറ്റകൃത്യങ്ങളും ഉണ്ടാകുമ്പോള് ആരെങ്കിലും ഈ യന്ത്രത്തിലെ ബട്ടണില് വിരലമര്‍ത്തിയാല് മതി സംഭവങ്ങളുടെ ഒരു മിനിറ്റ് മുമ്പ് ഉള്ള 160 മീറ്റര് ചുറ്റളവിലെ ദൃശ്യങ്ങള് പോലീസിന് ലഭ്യമാകും. 24 മണിക്കൂറും റെക്കോര്‍ഡിങ് ക്യാമറ യന്ത്രത്തിലുള്ളതിനാല് ഏത് സമയത്തെ ദൃശ്യങ്ങളും ലഭ്യമാകാന് എളുപ്പമാണ്. മൂന്ന് സെക്കന്റ് വിരലമര്‍ത്തി ശേഷം വിരലെടുത്താല് പോലീസ് കണ്‍ട്രോള് റൂമിലേയോ തൊട്ടടുത്ത ഫ്‌ളയിംഗ് സ്‌ക്വാഡിലേയോ പോലിസുദ്യോഗസ്ഥരുമായി സംസാരിക്കാനുള്ള സൗകര്യവും ഉണ്ട്. ഇതുമൂലം സംഭവങ്ങളുടെ വിവരങ്ങള് ആര്‍ക്കും പോലീസിനോട് വിശദമാക്കാം. കേരള സ്റ്റാര്‍ട്ടപ്പ് മിഷന് റെഡ് ബട്ടണ് പദ്ധതിയുടെ ഭാഗമായാണ് ഈ സംവിധാനം നടപ്പാക്കുക. നഗരത്തിലെ പ്രധാന ജംഗ്ഷനുകളില് ഈ യന്ത്ര സംവിധാനം സ്ഥാപിക്കുന്നതിന് ഒന്നര ലക്ഷം രൂപയോളം ചെലവ് വരുമെന്നാണ് കണക്കാക്കുന്നത്. ഏതെങ്കിലും സ്ഥാപനത്തിന്റെ സാമൂഹിക പ്രതിബദ്ധത പദ്ധതിപ്രകാരം ലഭ്യമാകുന്ന ഫണ്ട് ഉപയോഗിച്ചാണ് ഈ സംവിധാനം സ്ഥാപിക്കാന് കോര്‍പറേഷന് ഉദ്ദേശിക്കുന്നത്.യ ന്ത്രത്തിന്റെ ഗ്യാരന്റി കാലാവധി ക്കുള്ളില് റിപ്പയര് ജോലികളെല്ലാം സ്ഥാപനം നിര്‍വ്വഹിക്കും. അതിനുശേഷം യന്ത്രം കോര്‍പ്പറേഷന്റെ ഉടമസ്ഥതയിലാകും വിധം സ്ഥാപനങ്ങളുമായി കോര്‍പ്പറേഷന് കരാറുണ്ടാക്കും. പത്തടി ഉയരവും ഒരു ചതുരശ്ര അടി വിസ്തൃതിയുമുള്ള ചുവന്ന പോലീസ് യൂണിഫോമണിഞ്ഞ രൂപമാണ് റെഡ് ബട്ടണ് പബ്ലിക് റൊബോട്ടിക്‌സ് സ്‌പെക്ട്രത്തിന്റേത്. വൈഫൈ യില് ഏത് കാലാവസ്ഥയിലും പ്രവര്‍ത്തിക്കും വിധമാണ് യന്ത്രം സജ്ജമാക്കിയിരിക്കുന്നത്.\nചേര്‍പ്പ്: പെരുവനം ആറാട്ടുപുഴ പൂരം സെന്‍ട്രല് കമ്മിറ്റിയുടെ ആഭിമുഖ്യത്തില് പെരുവനം ആറാട്ടുപുഴ പൂരം പത്രിക പ്രകാശനവും ആദരണീയം 2020 ഉം നടന്നു. കൊച്ചിന് ദേവസ്വം ബോര്‍ഡ് പ്രസിഡണ്ട് എ.ബി. മോഹനന് ഉദ്ഘാടനം നിര്‍വ്വഹിച്ചു. തിരുവമ്പാടി ദേവസ്വം സെക്രട്ടറി പ്രൊഫ: എം.മാധവന് കുട്ടി പൂരം പത്രിക പ്രകാശനം ചെയ്തു. ദേവസംഗമ സമിതി പ്രസിഡണ്ട് എ.എ. കുമാരന് അധ്യക്ഷനായിരുന്നു. സാഹിത്യകാരന് മാടമ്പ് കുഞ്ഞുകുട്ടന് പൂരച്ചടങ്ങുകള് പ്രതിപാദിക്കുന്ന പുസ്തകമായ 'ശംഖൊലി' പ്രകാശനം ചെയ്തു. പെരുവനം ആറാട്ടുപുഴ പൂരം പങ്കാളി ക്ഷേത്രങ്ങള്‍ക്കുള്ള ദേവസംഗമ സമിതിയുടെ ധനസഹായം സമിതി പ്രസിഡണ്ട് എ.എ. കുമാരന് വിതരണം ചെയ്തു. പെരുവനം ആറാട്ടുപുഴ പൂരം ഭാരവാഹികളായ കെ.രവീന്ദ്രന്, ശിവരാമന് ഐകുന്ന് എന്നിവരെയാണ് മരണാനന്തര ബഹുമതിയായി ആദരിച്ചത്. ഇ.വി.കൃഷ്ണന് നമ്പൂതിരി, സി.എസ്. ഭരതന്, കെ.ശ്രീവത്സന് എന്നിവര് സംസാരിച്ചു.\nഎരുമപ്പെട്ടി: കൊഗ്‌നിസന്റ് ഔട്ട് റീച്ചിന്റെ സഹകരണത്തോടെ ഗ്രാസ് വേ ഗ്രാമ്യ സംസ്‌കൃതി വേലൂര് സംഘടിപ്പിച്ച ശാസ്ത്രപഥം ശ്രദ്ധേയമായി. കുട്ടികളില് ശാസ്ത്രാഭിരുചി വളര്‍ത്തിയെടുക്കുക എന്ന ലക്ഷ്യം മുന് നിര്‍ത്തിയാണ് കിരാലൂര് ഗവണ്‍മെന്റ് എല്.പി സ്‌കൂളില് ശാസ്ത്രപഥം സംഘടിപ്പിച്ചത്. ഉപയോഗ ശൂന്യമായ വസ്തുക്കള് ഉപയോഗിച്ച് കുട്ടികള് തയ്യാറാക്കിയ പരീക്ഷണങ്ങളും അതുവഴി ശാസ്ത്ര തത്വങ്ങള് സ്ഥാപിച്ചെടുക്കാനുള്ള അവരുടെ നിരീക്ഷണ പാടവവും ശാസ്ത്രപഥത്തെ മികവുറ്റതാക്കി. പാഴ് വസ്തുക്കള് ഉപയോഗിച്ച് കുട്ടികള് തയ്യാറാക്കിയ കരകൗശല വസ്തുക്കളുടെ പ്രദര്‍ശനവും ആകര്‍ഷകമായിരുന്നു. ഗ്രാസ് വേ പ്രവര്‍ത്തകനും ശില്‍പ്പിയുമായ സൂര്‍ജിത്ത് ,ചിത്രകാരന് വി.വി വിഷ്ണു, സ്‌കൂള് പ്രധാനധ്യാപിക ഇന്ദു എന്നിവര് സംസാരിച്ചു.\nവടക്കാഞ്ചേരി: ഉത്രാളിക്കാവ് പൂരം അഖിലേന്ത്യാ പ്രദര്‍ശനത്തിന്റെ നിര്‍മാണത്തിലിരുന്ന പന്തല്, ശക്തമായ കാറ്റില് തകര്‍ന്നു വീണ് മൂന്ന് പേര്‍ക്ക് പരിക്കേറ്റു. തിങ്കളാഴ്ച രാവിലെ എട്ടരയോടെയാണ് വടക്കാഞ്ചേരി ബോയ്‌സ് സ്‌കൂള് ഗ്രൗണ്ടില് നിര്‍മാണത്തിലിരുന്ന പ്രദര്‍ശന പന്തല് തകര്‍ന്നുവീണത്. ആരുടെയും പരിക്ക് സാരമുള്ളതല്ല. ഇവരെ ഓട്ടുപാറ ജില്ലാ ആശുപത്രിയില് പ്രവേശിപ്പിച്ചു. കഴിഞ്ഞ ദിവസം രാത്രി മുതല് ശക്തമായ കാറ്റാണ് വടക്കാഞ്ചേരി മേഖലയില് അനുഭവപ്പെടുന്നത്.\nPage9of 6280


ജോളി കൂടുതല് പേരെ കൊല്ലാന് സാധ്യതയുണ്ടായിരുന്നു;എല്ലാ കൊലപാതങ്ങള്‍ക്കും കാരണം സ്വത്തല്ല, ഇപ്പോള് - Samakalika Malayalam\nജോളി കൂടുതല് പേരെ കൊല്ലാന് സാധ്യതയുണ്ടായിരുന്നു;എല്ലാ കൊലപാതകങ്ങള്‍ക്കും കാരണം സ്വത്തല്ല, ഇപ്പോള് പിടിച്ചത് നന്നായെന്ന് എസ്പി\nBy സമകാലിക മലയാളം ഡെസ്‌ക് | Published: 05th October 2019 06:04 PM |\nLast Updated: 05th October 2019 06:06 PM | A+A A- |\nവടകര: കൂടത്തായി കൂട്ട കൊലപാത കേസില് എല്ലാ കൊലപാതകങ്ങളുടെയും കാരണം സ്വത്ത് മാത്രമല്ലെന്ന് വടകര റൂറല് എസ്പി. ജോളിയെ ഇപ്പോള് പിടികൂടിയത് നന്നായെന്നും കുറ്റകൃത്യങ്ങള് ഹറോള്‍ഡിന്റെ കഥപോലെയാണെന്നും അദ്ദേഹം കൂട്ടിച്ചേര്‍ത്തു. മുന് ഭര്‍ത്താവ് റോയിയുടെ കൊലപാതകത്തിലാണ് ഇപ്പോള് അറസ്റ്റ് രേഖപ്പെടുത്തിയിരിക്കുന്നത്. മറ്റു മരണങ്ങളെക്കുറിച്ച് കൂടുതല് അന്വേഷണം നടത്തുമെന്നും അദ്ദേഹം മാധ്യമപ്രവര്‍ത്തകരോട് പറഞ്ഞു.\nജോളി കൂടുതല്‍പേരെ കൊല്ലാന് പദ്ധതിയിട്ടിരുന്നോയെന്ന് ഇപ്പോള് പറയാനാകില്ലെന്നും എസ്പി പറഞ്ഞു.ജോളിയുടെ മൊഴിയില് അമ്പതോളം വൈരുദ്ധ്യങ്ങളുണ്ടായിരുന്നു. എല്ലാ മരണങ്ങള് സംഭവിച്ചപ്പോഴും ഇവരുടെ സാന്നിധ്യം സംശയം വര്‍ദ്ധിപ്പിച്ചു. ഇത് കല്ലറ തുറന്നു പരിശോധിക്കുന്നതിലേക്ക് നയിച്ചു. കല്ലറ തുറന്നപ്പോള് രണ്ട് മൃതദേഹങ്ങള് മാത്രമാണ് കിട്ടിയത്. അവസാനം മരിച്ച കുട്ടിയുടേയും അമ്മയുടേയും മൃതദേഹങ്ങള് മാത്രമാണ് ഉണ്ടായിരുന്നത്. ബാക്കിയുള്ളവ വൃത്തിയാക്കുന്നതിന്റെ ഭാഗമായി എടുത്തുമാറ്റിയിരുന്നുവെന്നും അദ്ദേഹം പറഞ്ഞു.\nരണ്ടുമാസം കൊണ്ട് 200പേരെ ചോദ്യം ചെയ്തു. രണ്ടു വീടുകളില് റെയ്ഡ് നടത്തി. ആരും അറിഞ്ഞിട്ടില്ല, ആര്‍ക്കും പരാതിയുമില്ല. സംശയമുണ്ടെങ്കില് ഇനിയും ആളുകളെ ചോദ്യം ചെയ്യും. വ്യാജ ഒസ്യത്തിനെക്കുറിച്ചും അന്വേഷണം നടത്തുമെന്നും എസ്പി വ്യക്തമാക്കി. ജോളി എന്‍ഐടി ലക്ചറര് ആണെന്ന് വ്യാജ പ്രചാരണം നടത്തി. ബിടെക് ആണ് വിദ്യാഭ്യാസ യോഗ്യത എന്നാണ് നാട്ടില് പറഞ്ഞിരുന്നത്. എന്നാല് ശരിക്കും ബികോം വിദ്യാഭ്യാസമാണ് ഇവര്‍ക്കുള്ളത്.\nജോളി കൂടത്തായി കൂട്ടക്കൊലപാതം


കൊവിഡ് നിയമലംഘനം: കോഴിക്കോട് 1306 പേർക്കെതിരെ കേസ്, പരിശോധന ശക്തമാക്കി | covid 19 protocol violation 1306 case register in kozhikode\nകൊവിഡ് നിയമലംഘനം: കോഴിക്കോട് 1306 പേർക്കെതിരെ കേസ്, പരിശോധന ശക്തമാക്കി\nമാസ്‌ക് ധരിക്കാത്തതിന്റെ പേരില് 840 കേസുകള് ഫയല് ചെയ്തിട്ടുണ്ട്. ഇവരില്‍നിന്ന് പിഴ ഈടാക്കി.\nKozhikode, First Published Apr 29, 2021, 9:00 PM IST\nകോഴിക്കോട്: കൊവിഡ് രോഗികളുടെ എണ്ണത്തില് വ്യാപകാമയ വര്‍ദ്ധനവാണ് കോഴിക്കോട് ജില്ലയിലള്ളത്. സ്ഥിതിഗതികള് ഗുരുതരമായിട്ടും ജനം കൊവിഡ് നിയന്ത്രണങ്ങളെ വേണ്ടത്ര ഗൌരവത്തിലെടുക്കുന്നില്ല. ഇന്ന് കോഴിക്കോട് ജില്ലയില് കൊവിഡ് നിയന്ത്രണങ്ങള് ലംഘിച്ചതിന്റെ പേരില് 1306 കേസുകള് രജിസ്റ്റര് ചെയ്തു. നഗര പരിധിയില് സാമൂഹിക അകലം പാലിക്കാത്തതിനും പൊതുസ്ഥലങ്ങളില് കൂട്ടംകൂടി നിന്നതിനും കടകള് കൃത്യസമയത്ത് അടയ്ക്കാത്തതിനുമാണ് 12 കേസുകളെടുത്തത്.\nകോടതിവഴിയാവും ഇവര്‍ക്കെതിരേയുള്ള തുടര്‍നിയമനടപടികള്. മാസ്‌ക് ധരിക്കാത്തതിന്റെ പേരില് 840 കേസുകള് ഫയല് ചെയ്തിട്ടുണ്ട്. ഇവരില്‍നിന്ന് പിഴ ഈടാക്കി. റൂറല് മേഖലയില് സാമൂഹിക അകലം പാലിക്കാത്തതിനും പൊതുസ്ഥലങ്ങളില് കൂട്ടംകൂടി നിന്നതിനും കടകള് കൃത്യസമയത്ത് അടയ്ക്കാത്തതിന്റെയും പേരില് 60 കേസുകളാണ് രജിസ്റ്റര് ചെയ്തത്. മാസ്‌ക് ധരിക്കാത്തതിന്റെ പേരില് 394 കേസുകള് ഫയല് ചെയ്തിട്ടുണ്ട്.\nകോഴിക്കോടാണ് ഇന്നും ഏറ്റവും അധികം കൊവിഡ് കേസുകള്. 4990 കൊവിഡ് പൊസിറ്റീവ് കേസുകളാണ് ഇന്ന് ജില്ലയില് റിപ്പോര്‍ട്ട് ചെയ്തത്. ഇതില് 4811 പേര്‍ക്ക് സമ്പര്‍ക്കത്തിലൂടെയാണ് രോഗബാധ.\nLast Updated Apr 29, 2021, 10:57 PM IST\ncovid 19 protocol violation\nകൊവിഡ് നിയന്ത്രണങ്ങളുടെ ലംഘനം: ഇന്ന് 6270 കേസുകള്; മാസ്ക് ധരിക്കാത്തത് 22325 പേര്\nഒമാനില് ഗുരുതര കൊവിഡ് പ്രോട്ടോക്കോള് ലംഘനങ്ങള് കണ്ടെത്തി\nകൊവിഡ് പ്രോട്ടോക്കോള് ലംഘനം: ഇന്ന് 1121 കേസുകള്, നിരോധനാജ്ഞ ലംഘിച്ചതിന് 12 കേസും 18 അറസ്റ്റും\nകൊവിഡ് പ്രോട്ടോകോൾ ലംഘിക്കാൻ സാമൂഹ്യമാധ്യമങ്ങളില് ആഹ്വാനം; ഒരാള് പിടിയില്\nകൊവിഡ് ചട്ടം ലംഘിച്ചു: തിരുവനന്തപുരം പോത്തീസിന്‍റെയും രാമചന്ദ്രന്‍റെയും ലൈസൻസ് റദ്ദാക്കി\nസ്വകാര്യ ഹോസ്റ്റൽ ജീവനക്കാരനെ തട്ടിക്കൊണ്ട് പോയി മർദ്ദിച്ചതായി പരാതി; മുൻ സഹപ്രവർത്തകനായി തെരച്ചിൽ\nകോപ്പ അമേരിക്ക: ഉറുഗ്വെ, ചിലെ, പരാഗ്വെ കാര്‍ട്ടറില്; ബൊളീവിയ പുറത്ത്\nമൂല്യ നിർണ്ണയ ക്യാമ്പിൽ ക്യാമ്പ് അസിസ്റ്റന്റ് ഒഴിവ്; ജൂൺ 30 ന് രാവിലെ 10 മണിക്ക് അഭിമുഖം


Beware of your Cooking Vessels!\n07 May 2020 by Dr. Sreelekshmi V. S. BAMS,M.S.(Ay), Diploma (Sanskrit)\nവിളമ്പുന്നതു മാത്രമല്ല, പാകം ചെയ്യുന്നതും പാത്രം അറിഞ്ഞ് തന്നെ വേണം\nഭക്ഷണം നമ്മൾ മലയാളികളുടെ ഒരു ദൗർബല്യമാണ്. ഓട്ടുരുളിയിൽ കുറുകിയ പാൽപ്പായസം, മൺചട്ടിയിൽ വച്ച മീൻകറി, ചിരട്ടപ്പുട്ട്, ഇലയട, അങ്ങനെ നീണ്ടു പോകുന്ന ലിസ്റ്റിൽ കൊതിയൂറും നാടൻ വിഭവത്തോടൊപ്പം അതു തയ്യാറാക്കി വിളമ്പുന്ന പാത്രവും നമ്മിൽ ഒരു ഗൃഹാതുരസ്മരണയുണർത്തും. ചട്ടിയും കലവും ഉപ്പുമാങ്ങാഭരണിയും വാഴയിലയുമൊക്കെ നമ്മുടെ തനതു ഭക്ഷ്യ സംസ്ക്കാരത്തിന്റെ അവിഭാജ്യഘടകം ആയതുകൊണ്ട് തന്നെ ജോലികിട്ടിയോ വിവാഹംകഴിച്ചോ കടൽ കടക്കുന്ന ഒരു ശരാശരി മലയാളി മിനിമം ഒരു മീൻചട്ടിയെങ്കിലും കൂടെക്കൊണ്ടു പോകും എന്ന കാര്യത്തിൽ യാതൊരു തർക്കവുമില്ല.\nനമ്മുടെ പ്രകൃതിയോടിണങ്ങിയ ഇത്തരം ഭക്ഷ്യശീലങ്ങളിലേക്കു വീശിയടിച്ച ഒരു സുനാമി ആയിരുന്നു അലുമിനിയം (അലോയ്) നോൺസ്റ്റിക്/ സെറാമിക് തുടങ്ങിയ പുതുതലമുറ പാചക സാമഗ്രികളുടെ കടന്നു വരവ്. അടുക്കളയിൽ പാഴായിപ്പോകുന്ന നേരമോർത്തു നമ്മൾ ഇവയെല്ലാം ഇരുകയ്യും നീട്ടി സ്വീകരിച്ചു. പാകം ചെയ്യുന്ന സാമഗ്രികളിൽ മാത്രമല്ല വിളമ്പുന്നവയിലും വന്നു അടിമുടി മാറ്റം. സദ്യക്ക് "തൂശനില മുറിച്ചു വെച്ച് തുമ്പപ്പൂ ചോറ് വിളമ്പി"യ മലയാളി സൗകര്യ പൂർവ്വം പേപ്പർ വാഴയിലയിലേക്ക് ചുവടുമാറ്റി. അലുമിനിയം ഫോയിലും ക്ലിങ് ഫിലിമും പൊതിച്ചോർ എന്ന നല്ലോർമ്മയെ ഇല്ലാതാക്കി.\nഭക്ഷ്യപാനീയങ്ങൾ (ചൂടുള്ളവ പ്രത്യേകിച്ചും) സൂക്ഷിക്കുന്ന പ്ലാസ്റ്റിക് വസ്തുക്കളിൽ നിന്നും അവയിലേക്ക് സംക്രമിക്കുന്ന സൂക്ഷ്മമായ മൈക്രോപ്ലാസ്റ്റിക് ഘടകങ്ങൾ, തുടങ്ങി ഭക്ഷണം പാകം ചെയ്യുകയും വിളമ്പുകയും ചെയ്യുന്ന സാമഗ്രികൾ വഴി വളരെ ചെറിയ തോതിൽ എങ്കിലും വിഷമയം ആയ പദാർത്ഥങ്ങൾ നമ്മുടെ ഉള്ളിൽ എത്താനുള്ള സാധ്യത വളരെ കൂടുതൽ ആയിത്തീർന്നു. ദീർഘമായ കാലയളവിൽ ഇങ്ങനെ സംഭവിക്കുമ്പോൾ അതു പല രോഗാവസ്ഥകളിലേക്കും നയിക്കുന്നു. പ്ലാസ്റ്റിക് വസ്തുക്കളിലെ BPA (Bisphenol A) ഗർഭസ്‌ഥ ശിശുവിനെപ്പോലും ഹാനികരമായി ബാധിക്കുന്ന ഒരു രാസഘടകം ആണ്.\nനോൺസ്റ്റിക്, ഗ്രാഫൈറ്റ് പാത്രങ്ങൾ ചൂടാകുമ്പോൾ പുറന്തള്ളുന്ന വാതകം ശ്വാസകോശത്തിന് ഹാനീകരമാണ്. അവയുടെ നിർമാണവേളയിൽ ഉപയോഗിക്കുന്ന PFOA (poly flouro octanoic acid) എന്ന രാസവസ്തു ശരീരത്തിൽ ദീർഘകാലം നിലനിന്ന് ക്യാൻസറിനു വരെ കാരണമായേക്കാം. ഇത്രയേറെ പുകിൽ ഉണ്ടാക്കിയിട്ടും നോൺസ്റ്റിക് പാത്രങ്ങൾ ഇപ്പോഴും ജനപ്രിയരായി തുടരുന്നു എന്നത് അതിശയം തന്നെ.\nഅലുമിനിയം പാത്രങ്ങൾ ഉപയോഗിച്ച് പഴകുന്തോറും അവയിലെ ലോഹാംശം പാകപ്പെടുത്തുന്ന ഭക്ഷണത്തിൽ കലരുന്നതായി (leaching) പറയപ്പെടുന്നു. രണ്ടു മുതൽ അഞ്ചു വർഷത്തെ ഉപയോഗത്താൽ അലുമിനിയം പാത്രങ്ങൾക്കു സാരമായ തൂക്കവ്യത്യാസം തന്നെയാണ് അതിനുള്ള തെളിവ്. ശരീരത്തിൽ അടിയുന്ന അലുമിനിയം, തൈറോയ്ഡ് രോഗങ്ങൾക്കും അൽഷിമേഴ്‌സ്നും കാരണം ആയേക്കും എന്നതു പല പഠനങ്ങളും വ്യക്തമാക്കിയിട്ടുണ്ട്. കൂടാതെ അവയിൽ പാകം ചെയ്ത ആഹാരത്തിനു പോഷകാംശം കുറയുമെന്നും കണക്കുകൾ സൂചിപ്പിക്കുന്നു. ഇതൊന്നും അറിയാത്ത സാധാരണക്കാർക്കും ചെറുകിട/വൻകിട ഭേദമന്യേ ഭക്ഷണശാലക്കാർക്കും ഒക്കെ ആശ്രയം കൊക്കിലൊതുങ്ങുന്ന അലുമിനിയം ചീനച്ചട്ടിയും വാർപ്പും ഒക്കെ തന്നെ.\nപാചക സാമഗ്രികളെപ്പറ്റി ആയുർവേദം വളരെ വ്യക്തമായി നിഷ്കർഷിച്ചിട്ടുണ്ട്. മൺപാത്രത്തിലിട്ട് എരിയുന്ന കനലിൽ പാകം ചെയ്യുന്ന ഭക്ഷണം ദഹിക്കാൻ വളരെ എളുപ്പമാണ് എന്നു സുശ്രുതസംഹിത പറയുന്നു. എന്നാൽ രുക്ഷത മൂലം വായുകോപം ആയിട്ടും സൂചിപ്പിച്ചു കാണുന്നു. അതുകൊണ്ട് തന്നെ മൺപാത്രങ്ങൾ പ്രായോഗികമായി എണ്ണകൊണ്ടു മയം വരുത്തിയാണ് ഉപയോഗിക്കുന്നത്. അതുപോലെ മത്സ്യം, ഇഞ്ചി എന്നിവ കൊണ്ടുള്ള വിഭവങ്ങൾ പാകം ചെയ്ത പാത്രത്തിൽ പുളിയുള്ളവ പാകപ്പെടുത്തരുത് എന്ന് അഷ്ടാംഗഹൃദയം നിർദേശിക്കുന്നു. നെയ്യ് പകരാൻ ഇരുമ്പ് പാത്രവും, ഫലങ്ങൾ ഇലകളിലും, പുളിയുള്ളവ കൽപാത്രങ്ങളിലും, വേവിച്ച മാംസാഹാരം ലോഹനിർമ്മിത പാത്രങ്ങളിലും വിളമ്പാൻ പ്രത്യേകം വിധിയുണ്ട്.\nഇനി കുടിവെള്ളത്തിന്റെ കാര്യം നോക്കാം. തിളപ്പിച്ചാറ്റിയ വെള്ളം ചെമ്പ് പാത്രങ്ങളിൽ സൂക്ഷിക്കണമെന്നും നിർദേശമുണ്ട്. ഇതു ആധുനിക ഗവേഷണത്താൽ തെളിഞ്ഞതുമാണ്. പ്ലാസ്റ്റിക് നിരോധനത്തിനു ശേഷം ചെമ്പ്, ഗ്ലാസ്സ് എന്നിവ കൊണ്ടുള്ള കുടിവെള്ള സംഭരണികൾക്കു പ്രചാരം കൂടിയിട്ടുണ്ട്. നല്ലത് തന്നെ. പണ്ട് കാലത്ത് ലോഹം, കല്ല്, മണ്ണ് തുടങ്ങിയവയാൽ നിർമ്മിച്ച കുടങ്ങളിൽ കുടിവെള്ളം പിടിച്ചു വച്ചു അതിൽ മുല്ലപ്പൂ ഒക്കെ ഇട്ടു സുഗന്ധം വരുത്തി ഉപയോഗിച്ചിരുന്നതായി രേഖകൾ ഉണ്ട്.\nഇപ്പോൾ പുരാവസ്തുശേഖരത്തിൽ ഇടം പിടിച്ച ഓട്, പിത്തള പാത്രങ്ങൾ പോഷകാംശം അധികം നഷ്ടപ്പെടാതെ പാകം ചെയ്യാൻ പോന്നവയായിരുന്നു. ഇന്ന് താരതമ്യേന ഉപയോഗയോഗ്യമായ സ്റ്റീൽ പാത്രങ്ങളിൽ പോലും കൂടുതൽ തിളക്കം കിട്ടാനും മറ്റുമായി കലർപ്പു ചേർക്കാറുണ്ടത്രെ. ഇരുമ്പ് കൊണ്ട് നിർമ്മിച്ച ചീനച്ചട്ടികളിൽ തുരുമ്പ് ആണ് വില്ലൻ. അതും ശരീരത്തിനു ഹാനികരം തന്നെ. അതിൽ പുളി ഉള്ളവ പാകം ചെയ്യുന്നതു ഒഴിവാക്കി അല്പം എണ്ണ പുരട്ടി ഉപയോഗം ശീലമാക്കുക. ഉപയോഗശേഷം ഉണക്കി സൂക്ഷിക്കുക.\nഅങ്ങനെ പല വിധത്തിൽ ഇഴകീറി പരിശോധിക്കുമ്പോൾ മൺപാത്രങ്ങൾ തന്നെയാണ് ഏറ്റവും ഉത്തമം എന്ന ആയുർവേദത്തിന്റെ ദീർഘവീക്ഷണത്തോടു പൊരുത്തപ്പെടേണ്ടി വരും. ചെറുസുഷിരങ്ങളിലൂടെ ഉള്ളിലെ ചൂടും ജലാംശവും നിയന്ത്രിക്കുന്നത് വഴി പാകം വളരെ പതിയെ മാത്രം നടക്കുന്നതിനാൽ പോഷകാംശത്തിനു യാതൊരു കുറവും സംഭവിക്കുന്നുമില്ല. എന്നാൽ ഇപ്പോൾ ലഭിക്കുന്നവ വളരെ സൂക്ഷിച്ചു മാത്രം തെരഞ്ഞെടുത്തു ഉപയോഗിക്കേണ്ടതാകുന്നു. മൺപാത്രനിർമ്മാണത്തിലെ അസംസ്കൃത വസ്തുവായ കളിമണ്ണ് മാലിന്യമുക്തവും മായം കലരാത്തതും ആവണം. അതിനാൽ ഗുണമേന്മ ഉറപ്പുവരുത്താവുന്ന പരമ്പരാഗതമേഖലയിൽ നിന്നോ സ്ഥിരം കച്ചവടക്കാരിൽ നിന്നോ മാത്രം വാങ്ങി ഉപയോഗിക്കുക. അങ്ങനെ കുട്ടിക്കാലത്തു മുത്തശ്ശി മൺകലത്തിൽ കുറുക്കിയ മോരൊക്കെ ചേർത്തിളക്കി പകർന്നു തന്ന പഴങ്കഞ്ഞിയുടെ തണുപ്പുള്ള രുചി വരും തലമുറയ്ക്ക് കൂടി നമുക്ക് പകർന്നു നൽകാം.\n[Cover Image: 'Melon pot' made of Copper. Specifically used for sugar coating tablets and candies. Location: Gujarat.\nImage courtesy: Dr. Nimin Sreedhar]\nDr. Sreelekshmi V. S. BAMS,M.S.(Ay), Diploma (Sanskrit)\nAssistant Professor, Dept. of Shalyatantra, Nangelil Ayurveda Medical College vasanthasree93@gmail.com


actress shalu kurian sharesaloction picture of thatteem mutteem and says will be back soon - Malayalam Filmibeat\n26 min ago മോണിംഗ് ടാസ്‌ക്കിനിടെ കാലിന് വയ്യെന്ന് സായ്; 'നാടകത്തിന്' പിന്നാലെ ഇടഞ്ഞ് ഫിറോസും\n35 min ago സ്ത്രീകളെ ഉപദ്രവിക്കുന്ന ആളാക്കി മാറ്റി, അങ്ങനെ ചെയ്യുന്നതില് സങ്കടമുണ്ടെന്ന് സായി വിഷ്ണു\n| Updated: Monday, January 25, 2021, 19:19 [IST]\nമലയാളി പ്രേക്ഷകര് ഒന്നടങ്കം ഏറ്റെടുത്ത ജനപ്രിയ പരമ്പരകളിലൊന്നാണ് തട്ടീം മുട്ടീം. വര്‍ഷങ്ങളായി മഴവില് മനോരമയില് സംപ്രേക്ഷണം ചെയ്യുന്ന പരമ്പരയ്ക്ക് മികച്ച പ്രേക്ഷക സ്വീകാര്യതയാണ് ലഭിക്കാറുളളത്. തട്ടീം മുട്ടീമിന്‌റെതായി വരാറുളള മിക്ക എപ്പിസോഡുകളും ശ്രദ്ധേയമാവാറുണ്ട്. പരമ്പരയിലെ താരങ്ങളെല്ലാം ഇപ്പോഴും പ്രേക്ഷകരുടെ പ്രിയപ്പെട്ടവരാണ്. മോഹനവല്ലിയുടെയും അര്‍ജുനന്റെയും കുടുംബ വിശേഷങ്ങള് അറിയാന് ആകാംക്ഷകളോടെയാണ് എല്ലാവരും കാത്തിരിക്കാറുളളത്.\nഅതേസമയം തട്ടീം മുട്ടീമില് പ്രധാന വേഷത്തില് എത്തുന്ന താരങ്ങളില് ഒരാളാണ് നടി ശാലു കുര്യന്. വിധുബാല എന്ന കഥാപാത്രമായിട്ടാണ് നടി പരമ്പരയില് എത്തുന്നത്. അര്‍ജുനന്‌റെ ഇളയ സഹോദരന് സഹദേവന്‌റെ ഭാര്യയാണ് വിധു. തട്ടീം മുട്ടീമില് മറ്റു താരങ്ങള്‍ക്കൊപ്പം ശാലു കുര്യന്റെ സാന്നിദ്ധ്യവും പലപ്പോഴും ശ്രദ്ധേയമാവാറുണ്ട്.\nഅതേസമയം അടുത്തിടെയാണ് നടി പരമ്പരയില് നിന്നും വിട്ടുനിന്നത്. തുടര്‍ന്ന് അമ്മയായ സന്തോഷം ശാലു കുര്യന് സമൂഹ മാധ്യമങ്ങളിലൂടെ ആരാധകരെ അറിയിച്ചിരുന്നു. ആണ്‍കുഞ്ഞിനാണ് ശാലു ജന്മം നല്‍കിയത്. അലിസ്റ്റര് മെല്‍വിന് എന്നാണ് ആദ്യത്തെ കണ്‍മണിക്ക് ശാലുവും ഭര്‍ത്താവും പേരിട്ടത്. ക്രിസ്മസ് സമയത്ത് മകനും ഭര്‍ത്താവിനുമൊപ്പമുളള ചിത്രം പങ്കുവെച്ച് ശാലു കുര്യന് സോഷ്യല് മീഡിയയില് എത്തിയിരുന്നു.\n2017ലായിരുന്നു നടിയുടെ വിവാഹം കഴിഞ്ഞത്. പത്തനംതിട്ട റാന്നി സ്വദേശിയായ മെല്‍വിന് ഫിലിപ്പാണ് നടിയെ ജീവിത സഖിയാക്കിയത്. കൊച്ചിയിലെ ഒരു പ്രമുഖ ഹോട്ടലില് പിആര് മാനേജരാണ് മെല്‍വിന്. പക്ക അറേഞ്ച്ഡ് മാര്യേജായിരുന്നു തങ്ങളുടെതെന്നും പെണ്ണ് കാണാന് വന്നപ്പോഴാണ് അദ്ദേഹത്തെ ആദ്യമായി കണ്ടതെന്നും ശാലു കുര്യന് മുന്‍പ് തുറന്നുപറഞ്ഞിരുന്നു.\nതട്ടീം മുട്ടീമില് ഇല്ലാത്ത സമയത്ത് സോഷ്യല് മീഡിയയില് തന്റെ എറ്റവും പുതിയ വിശേഷങ്ങള് പങ്കുവെച്ചെല്ലാം ശാലു കുര്യന് എത്തിയിരുന്നു. അതേസമയം ശാലു കുര്യന്‌റെതായി വന്ന പുതിയ ഇന്‍സ്റ്റഗ്രാം പോസ്റ്റ് സോഷ്യല് മീഡിയയില് വൈറലായി മാറിയിരുന്നു. തട്ടീം മുട്ടീമിലെ സഹതാരങ്ങള്‍ക്കൊപ്പമുളള ചിത്രം പങ്കുവെച്ചാണ് നടി ഇത്തവണ എത്തിയത്. ചിത്രത്തിനൊപ്പം ശാലു കുറിച്ച ക്യാപ്ഷനും ശ്രദ്ധേയമായി മാറി.\nപെണ്ണുങ്ങളെ, നിങ്ങളെ വല്ലാതെ മിസ് ചെയ്യുന്നു. നമ്മളുടെ പൊട്ട തമാശകള്, ലൂസ് ടോക്‌സ്, ഷൂട്ടിംങ് അങ്ങനെ എല്ലാം മിസ് ചെയ്യുന്നു. അങ്ങനെ ഞാന് ഇല്ലാതെ നിങ്ങള് അടിച്ചുപൊളിക്കണ്ട. പൂര്‍വ്വാധികം ശക്തയായി ഞാന് തിരിച്ചുവരും എന്നാണ് ചിത്രത്തിനൊപ്പം ശാലു കുര്യന് കുറിച്ചത്. അതേസമയം ഇതിന് താഴെ കമന്റുമായി മഞ്ജു പിളള എത്തിയിരുന്നു.\nചുണ ഉണ്ടെങ്കില് പെട്ടെന്ന് വാടി മരമാക്രി എന്നാണ് മഞ്ജു പിളള ശാലു കുര്യന്റെ പോസ്റ്റിന് താഴെ കമന്റ് ചെയ്തത്. തൊട്ടുപിന്നാലെ ഇതിന് മറുപടിയുമായി ശാലു എത്തി. ചുണ ഉണ്ട്, പക്ഷേ എന്റെ കുഞ്ഞ് ചെറുക്കാന് സമ്മതിക്കില്ല എന്നാണ് ശാലു ചിരിച്ചുകൊണ്ട് മറുപടി നല്‍കിയത്. ശാലു പങ്കുവെച്ച ചിത്രത്തില് മഞ്ജുപിളള, ഭാഗ്യലക്ഷ്മി, മനീഷ തുടങ്ങിയവരാണ് നടിക്കൊപ്പമുളളത്\nactress shalu kurian sharesaloction picture of thatteem mutteem and says will be back soon\nപ്രണയമെന്നും ഗ്രൂപ്പീസമെന്നും കരുതിയവര്‍ക്ക് മുന്നില് വഴക്കടിച്ച് റിതുവും അഡോണിയും


Bigg Boss Malayalam Fame Pearle Maaney Birthday, Srinish Promise To New Mommy Goes Viral | പേളി മാണിയുടെ പിറന്നാളിന് ശ്രീനിഷ് നല്‍കിയ ഉറപ്പ്, ആശംസകളുമായി ബിഗ് ബോസ് താരങ്ങള്, വൈറല് പോസ്റ്റ് - Malayalam Filmibeat\n| Updated: Friday, May 28, 2021, 10:42 [IST]\nപേളി മാണിയുടെയും ശ്രീനിഷ് അരവിന്ദിന്‌റെതുമായി വരാറുളള സോഷ്യല് മീഡിയ പോസ്റ്റുകളെല്ലാം ശ്രദ്ധേയമാവാറുണ്ട്. മകളുടെതായി ഇരുവരും പങ്കുവെക്കാറുളള വിശേഷങ്ങള് നിമിഷനേരംകൊണ്ടാണ് വൈറലാകാറുളളത്. അടുത്തിടെയാണ് ആദ്യത്തെ കണ്‍മണി പേളിയുടെയും ശ്രീനിഷിന്റെയും ജീവിതത്തിലേക്ക് എത്തിയത്. നില ശ്രീനിഷ് എന്നാണ് കുഞ്ഞിന് ഇവര് പേരിട്ടത്. നിലയുടെ നൂല്‌കെട്ട് ചടങ്ങിന്‌റെ ചിത്രങ്ങള് പേളിഷ് മുന്‍പ് ആരാധകര്‍ക്കായി പങ്കുവെച്ചിരുന്നു.\nസ്റ്റൈലിഷ് ചിത്രങ്ങളുമായി നടി സോനം ബജ്‌വ, ഫോട്ടോസ് കാണാം\nകൂടാതെ പേളി മാണിയുടെ യൂടൂബ് ചാനലില് വരാറുളള വീഡിയോസും ആരാധകര് ഏറ്റെടുക്കാറുണ്ട്. വിവാഹ ശേഷം വീണ്ടും മിനിസ്‌ക്രീന് രംഗത്ത് സജീവമായിരുന്നു പേളി. ഒരു തമിഴ് ഡാന്‍സ് റിയാലിറ്റി ഷോയിലൂടെ വന്ന താരം തുടര്‍ന്ന് മലയാളത്തിലേക്കും എത്തി. എന്നാല് ഗര്‍ഭിണിയായ ശേഷം വീണ്ടും ഇടവേളയെടുക്കുകയായിരുന്നു താരം.\nഗര്‍ഭകാല വിശേഷങ്ങള് പങ്കുവെച്ച് കഴിഞ്ഞ വര്‍ഷം സോഷ്യല് മീഡിയയില് ആക്ടീവായിരുന്നു പേളി. ഇക്കഴിഞ്ഞ മാര്‍ച്ചിലാണ് നില പേളിയുടെയും ശ്രീനിഷിന്‌റെയും ജീവിതത്തിലേക്ക് എത്തിയത്. തുടര്‍ന്ന് മകള്‍ക്കൊപ്പമുളള സന്തോഷ നിമിഷങ്ങളെല്ലാം ഇരുവരും പങ്കുവെച്ചിരുന്നു. അതേസമയം പേളി മാണിയുടെ പിറന്നാള് ദിവസമായ ഇന്ന് ശ്രീനിഷിന്‌റെതായി വന്ന പുതിയ പോസ്റ്റും ആരാധകര് ഏറ്റെടുത്തിരുന്നു.\nപേളിക്കും കുഞ്ഞിനുമൊപ്പമുളള ഒരു ചിത്രം പങ്കുവെച്ചാണ് ശ്രീനിഷിന്‌റെ ആശംസാ പോസ്റ്റ് വന്നത്. എന്‌റെ ലവ്‌ലി പൊണ്ടാട്ടിക്കും ഞങ്ങളുടെ നിലാ ബേബിയുടെ അമ്മയ്ക്കും ഹാപ്പി ബെര്‍ത്ത്‌ഡേ. നിന്‌റെ ജന്മദിനാശംസകള് സാക്ഷാത്കരിക്കാന് ഞാന് എല്ലാം ചെയ്യും. ലവ് യു ചുരലമ്മേ എന്നാണ് പേളിയെ ടാഗ് ചെയ്ത് ശ്രീനിഷ് കുറിച്ചത്.\nശ്രീനിഷിന് മറുപടിയായി ലവ് യൂ മൈ ഡിയറസ്റ്റ് എന്ന് പേളി കുറിച്ചിട്ടുണ്ട്. ശ്രീനിഷിന്‌റെ പോസ്റ്റിന് താഴെ ബിഗ് ബോസ് സുഹൃത്തുക്കളായ ഷിയാസ് കരീമും ബഷീര് ബഷിയും പേളിക്ക് ജന്മദിനാശംസകള് നേര്‍ന്ന് എത്തിയിരുന്നു. ഇവര്‍ക്ക് പുറമെ നിരവധി പേരാണ് തങ്ങളുടെ പ്രിയപ്പെട്ട താരത്തിന് പിറന്നാളാശംസകള് നേര്‍ന്ന് എത്തിയിരിക്കുന്നത്.\nഅതേസമയം ശ്രീനിഷ് ഇപ്പോഴും സീരിയല് രംഗത്ത് സജീവമാണ്. മലയാളം, തെലുങ്ക് സീരിയലുകളില് എല്ലാം അഭിനയിച്ച് നടന് പ്രേക്ഷകര്‍ക്ക് മുന്‍പില് എത്തിയിരുന്നു. ഡിഫോര് ഡാന്‍സ് പോലുളള റിയാലിറ്റി ഷോകളിലൂടെയാണ് പേളി മാണി എല്ലാവരുടെയും പ്രിയങ്കരിയായത്. ജനപ്രിയ റിയാലിറ്റി ഷോയിലൂടെ ആരാധകരും കൂടിയിരുന്നു താരത്തിന്. അവതരണത്തിന് പുറമെ അഭിനേത്രിയായും നടി സിനിമകളില് എത്തി. നായികയായും സഹനടിയായുമെല്ലാം പേളി മാണി മോളിവുഡില് അഭിനയിച്ചിരുന്നു. കഴിഞ്ഞ വര്‍ഷം പേളിയും ശ്രീനിഷും ഒന്നിച്ച വെബ് സീരീസിനും മികച്ച പ്രതികരണമാണ് സോഷ്യല് മീഡിയയില് ലഭിച്ചത്. വെബ് സീരിസിന്‌റെതായി വന്ന ഒരു തമിഴ് റൊമാന്റിക്ക് പാട്ടും വലിയ രീതിയില് തരംഗമായിരുന്നു.\nBigg Boss Malayalam Fame Pearle Maaney Birthday, Srinish Promise To New Mommy Goes Viral


വരാപ്പുഴ കസ്റ്റഡി മരണം: ഐ.ജി എസ്.ശ്രീജിത്ത് അന്വേഷിക്കും\nപ്രത്യേക പോലീസ് സംഘം രൂപീകരിച്ചു കൊണ്ടുള്ള ഉത്തരവ് ഡിജിപി ലോക്നാഥ് ബെഹ്റ പുറത്തിറക്കിയിട്ടുണ്ട്.\nതിരുവനന്തപുരം; പോലീസ് കസ്റ്റഡിയില് വച്ച് യുവാവ് മരണപ്പെട്ട സംഭവത്തില് ഐ.ജി എസ്.ശ്രീജിത്തിന്‍റെ നേതൃ-ത്വത്തിലുള്ള പ്രത്യേക പോലീസ് സംഘം അന്വേഷിക്കും. പ്രത്യേക അന്വേഷണസംഘം രൂപീകരിച്ചു കൊണ്ടുള്ള ഉത്തരവ് ഡിജിപി ലോക്നാഥ് ബെഹ്റ പുറത്തിറക്കിയിട്ടുണ്ട്.\nവീട് ആക്രമിച്ചതിനെ തുടര്‍ന്ന് ഗൃഹനാഥന് ആത്മഹത്യ ചെയ്ത കേസില് വരാപ്പുഴ പോലീസ് കസ്റ്റഡിയിലെടുത്ത ശ്രീജിത്ത് തിങ്കളാഴ്ച്ചയാണ് ആശുപത്രിയില് വച്ച് മരണപ്പെട്ടത്. ആന്തരിക രക്തസ്രവത്തെ തുടര്‍ന്ന് ഗുരുതരാവസ്ഥയില് ആശുപത്രിയില് പ്രവേശിപ്പിച്ച യുവാവിനെ അടിയന്തര ശസ്ത്രക്രിയക്ക് വിധേയനാക്കിയെങ്കിലും ജീവന് രക്ഷിക്കാനയില്ല.\nശ്രീജിത്തിനെ പന്ത്രണ്ടാം പ്രതിയാക്കിയാണ് പോലീസ് കേസ് രജിസ്റ്റര് ചെയ്തിരുന്നത്. എന്നാല് ആളുമാറിയാണ് ശ്രീജിത്തിനെ കസ്റ്റഡിയിലെടുത്തതെന്നും വീട്ടില് നിന്ന് പിടികൂടി കൊണ്ടു പോകുന്പോള് തന്നെ പോലീസ് മര്‍ദ്ദനം ആരംഭിച്ചിരുന്നുവെന്നുമാണ് ശ്രീജിത്തിന്‍റെ വീട്ടുകാരും അയല്‍വാസികളും പറയുന്നത്.\nLast Updated Jun 8, 2018, 5:45 PM IST\nvarapuzha custody death\ns sreejith ips\nRaveendran pattayam : രവീന്ദ്രൻ പട്ടയം റദ്ദാക്കൽ; കടുത്ത വിമർശനവുമായി മുൻ റവന്യൂമന്ത്രി കെ ഇ ഇസ്മയിൽ


ഒറ്റമുറി മാത്രമുള്ള ആ വീട് കണ്ടപ്പോഴാണ് ആ കണ്ണീരിന്റെ അര്‍ത്ഥം ഞാനറിഞ്ഞത് | life sketches by Medhini Krishnan\nപാല് വാങ്ങുന്നത് വളരെ രസകരമായിരുന്നു. രാവിലെ രാമയ്യ എന്നൊരാള് ഒരു പശുവിനെയും എരുമയെയും കൊണ്ടു വരും. പശുവിന് പാല് ആണ് വേണ്ടതെങ്കില് അതിനെ അവിടെ വച്ചു കറന്നു പാല് തരും. എരുമ പാലാണെങ്കില് അതിനെ കറന്നു തരും. കൂടെ കറുത്ത് മെലിഞ്ഞ ഒരു പയ്യനും ഉണ്ടാവും. അത് വളരെ രസകരമായി തോന്നി- മേദിനി കൃഷ്ണന് എഴുതുന്നു\nHubli, First Published Oct 12, 2021, 3:46 PM IST\nപതിമൂന്ന് വയസ്സില് ഗുല്‍ബര്‍ഗയില് നിന്നും വിവാഹിതയായി ഹുബ്ലിയിലെ ഗ്രാമത്തില് എത്തിയ അവരുടെ ജീവിതം ഒട്ടും സുഖകരമായിരുന്നില്ല. മൂന്നു പെണ്‍കുട്ടികളും ഒരു ആണ്‍കുട്ടിയും. സിദ്ധമ്മയെ ഉപേക്ഷിച്ചു ഭര്‍ത്താവ് വേറെയൊരു സ്ത്രീയുടെ കൂടെ പോയപ്പോള് ആ കുട്ടികളെ പോറ്റാന് ചെറുപ്രായത്തിലെ വീട്ടുപണി എടുത്തു തുടങ്ങി. അത് അവരുടെ മാത്രം ജീവിതകഥ അല്ല. ഒരു പക്ഷേ ആ ഹള്ളിയിലെ എല്ലാവരുടെയും കഥകള് അങ്ങനെ തന്നെയാണ്.\nജീവിതത്തില് ആദ്യമായി താമസിക്കുന്ന വാടകവീട് കര്‍ണ്ണാടകയിലുള്ള ഹുബ്ലിയിലാണ്. സ്ഥലം അത്ര മനോഹരമൊന്നും അല്ലായിരുന്നുവെങ്കിലും വീട് വളരെ മനോഹരമായിരുന്നു. ആ വീട്ടിലെ ആദ്യത്തെ താമസക്കാര് ഞങ്ങളായിരുന്നു.\nനിറയെ പൂമരങ്ങള് നില്‍ക്കുന്ന വഴിയിലെ ആദ്യത്തെ ആ വീട്. വീടിന്റെ താക്കോല് എന്നെ ഏല്‍പ്പിക്കുമ്പോള് ഉടമസ്ഥന് ഒരു വേലക്കാരിയെ കൂടെ എനിക്ക് തന്നു. സിദ്ധമ്മ. ഇരുവശങ്ങളിലും മൂക്കുത്തി അണിഞ്ഞ ഉയരം കുറഞ്ഞ ഒരു കറുത്ത സ്ത്രീ. അവരുടെ ചിരി. അത്രമേല് മനോഹരം. ഇപ്പോഴും ഹൃദയത്തിലെവിടെയൊ അതൊരു നിധി പോലെ ഞാന് സൂക്ഷിച്ചിട്ടുണ്ട്. മറാത്തിയും ഹിന്ദിയും കന്നഡയും മാറി മാറി സംസാരിച്ചിട്ടും അവര് പറയുന്നതൊന്നും എനിക്ക് മനസ്സിലാവാറില്ല. പിന്നെ ആംഗ്യഭാഷയായി. ആദ്യം അവരെന്നെ മറാത്തി പഠിപ്പിക്കാന് നോക്കി. പിന്നെ കന്നഡ. രണ്ടും പറ്റാതെ വന്നപ്പോള് അറിയുന്ന ഹിന്ദി തന്നെയായി ശരണം. നിധി കാക്കുന്ന ഭൂതം പോലെ അവര് എന്നെയും ആ വീടും നോക്കി കൊണ്ടിരുന്നു. പരസ്പരം മനസ്സിലാകാതെ ഞാനും അവരും എന്തൊക്കെയോ സംസാരിച്ചു കൊണ്ടിരുന്നു. അവര് എന്ത് കൊണ്ടോ എന്റെ പേര് വിളിക്കാതെ ഒരു പ്രത്യേക രീതിയില് ലക്ഷ്മിയെന്ന് നീട്ടി വിളിക്കും.\nഇടക്കൊക്കെ പാപ്പു എന്നൊരു വിളിയുണ്ട്.. അവരുടെ സ്‌നേഹം മുഴുവനും ആ വാക്കില് ആവാഹിച്ചിരിക്കും പോലെ എനിക്ക് തോന്നും.\nഅവരുടേതായ രീതിയിലുള്ള ഭക്ഷണങ്ങള് ഉണ്ടാക്കി വയ്ക്കുമ്പോള് എപ്പോഴും അവര്‍ക്ക് സംശയമാണ്.. എനിക്കിഷ്ടമാവുമോ എന്ന്. ആദ്യമൊക്കെ ബുദ്ധിമുട്ട് തോന്നിയിരുന്നുവെങ്കിലും പിന്നെ പിന്നെ ആ രുചി എനിക്കിഷ്ടമായി തുടങ്ങി. പരിപ്പും നിറയെ പച്ചക്കറികളും ചേര്‍ത്തു വേവിച്ചു ബിസിബെളെ മസാല ചേര്‍ത്തുണ്ടാക്കുന്ന ബിസിബെളെ ബാത്. ദോശമാവില് പച്ചക്കറികള് അരിഞ്ഞു ചേര്‍ത്തുണ്ടാക്കുന്ന പനിയാരം. അങ്ങനെ അങ്ങനെ എന്തൊക്കെയോ ഭക്ഷണങ്ങള്. ഉപ്പിട്ട് എന്ന് വിളിക്കുന്ന കടലമാവില് ശര്‍ക്കരയും നാളികേരവും നെയ്യും ചേര്‍ത്തുണ്ടാക്കുന്ന പലഹാരം. പതിയെ പതിയെ ഞാന് ആ രുചിയോട് പൊരുത്തപ്പെടുകയായിരുന്നു.\nഅവിടെ പാല് വാങ്ങുന്നത് വളരെ രസകരമായിരുന്നു. രാവിലെ രാമയ്യ എന്നൊരാള് ഒരു പശുവിനെയും എരുമയെയും കൊണ്ടു വരും. പശുവിന് പാല് ആണ് വേണ്ടതെങ്കില് അതിനെ അവിടെ വച്ചു കറന്നു പാല് തരും. എരുമ പാലാണെങ്കില് അതിനെ കറന്നു തരും. കൂടെ കറുത്ത് മെലിഞ്ഞ ഒരു പയ്യനും ഉണ്ടാവും. അത് വളരെ രസകരമായി തോന്നി. കൊഴുത്ത എരുമപ്പാലിനോട് എന്തോ എനിക്ക് അറപ്പാണ് തോന്നാറുള്ളത്.\nഒരുദിവസം ഡേറ്റ് കഴിഞ്ഞു പൂപ്പല് വന്നു തുടങ്ങിയ ഒരു ബ്രഡ് പാക്കറ്റ് ഞാന് ചവറ്റുകുട്ടയില് ഇട്ടു. അടുക്കള വൃത്തിയാക്കുന്നതിനിടയില് അവര് അത് എടുത്തു കൈയില് വയ്ക്കുന്നത് ഞാന് കണ്ടു. അത് കേട് വന്നതാണ്. ഉപയോഗിക്കാന് പറ്റില്ലെന്ന് ഞാന് എന്നെ കൊണ്ടു പറ്റുന്ന പോലെ പറഞ്ഞു. അവര് അത് കളയാന് കൂട്ടാക്കിയില്ല. ചൂടാക്കി കഴിച്ചാല് കുഴപ്പമില്ലെന്ന് അവര് പറഞ്ഞു. എന്നിട്ട് അത് എടുത്തു അവരുടെ പ്ലാസ്റ്റിക് സഞ്ചിയില് വച്ചു. എനിക്ക് എന്തോ വല്ലാത്ത സങ്കടം വന്നു പോയി. പെട്ടെന്ന് ഒരു നിമിഷം ഞാന് അത് എടുത്തു പൊട്ടിച്ചു കഷ്ണമാക്കി വീടിനു പിന്നിലെ കൂട്ടമായി വന്നു നില്‍ക്കുന്ന പന്നികള്‍ക്ക് ഇട്ട് കൊടുത്തു. എന്റെ പ്രവൃത്തി കണ്ടിട്ട് അവര് ഒരു നിമിഷം നിശ്ബദമായി നിന്നു. ആ കണ്ണുകള് നിറയുന്നത് കണ്ടു. വീടിനു മുന്നിലുള്ള കടയില് നിന്നും ബ്രഡും കുറച്ചു പലഹാരങ്ങളും വാങ്ങി ഞാന് ആ സഞ്ചിയില് വച്ചു കൊടുത്തു. ആ മുഖം എന്തോ വല്ലാതെ.\nഞാന് എന്താണ് പറയുക. രണ്ടു കൈകള് കൊണ്ടു അവരുടെ കവിളുകള് ചേര്‍ത്ത് പിടിച്ചു. അവര് കരഞ്ഞു. എന്റെ കൈകളില് നനഞ്ഞ ഉപ്പു രസം. അവരെന്തിനാണ് കരഞ്ഞതെന്ന് എനിക്ക് മനസ്സിലായില്ല.\nപിന്നീട് ഒരിക്കല് അവരുടെ ഒരു മുറി മാത്രമുള്ള വീട്ടിലെ വിശക്കുന്ന കുറേ വയറുകള് കണ്ടപ്പോഴാണ് ഞാന് ഉപേക്ഷിച്ച ആ ബ്രഡിന്റെ വില എനിക്ക് മനസ്സിലായത്. അവരുടെ കണ്ണു നീരിന്റെ വേദന ഞാന് അറിഞ്ഞത്.\nഅവിടെ സിദ്ധമ്മ എന്റെ ജീവിതത്തിന്റെ ഒരു ഭാഗമായിരുന്നു. ഹുബ്ലി എന്തെന്ന് ഞാന് അറിയുന്നത് അവരിലൂടെയാണ്. അവരെന്നെ കൂട്ടി കൊണ്ടു പോകാറുള്ള കോട്ടക്കുള്ളിലെ മാര്‍ക്കറ്റ് വളരെ രസകരമായിരുന്നു. അവിടുത്തെ ഗ്രാമങ്ങളില് നിന്നുള്ള സാധാരണക്കാരായ കച്ചവടക്കാരായിരുന്നു അധികവും. പിന്നെ ഒരു വേപ്പിന് ചുവട്ടിലെ മനോഹരമായ മംഗളമ്മയുടെ മന്ദിര്.. ഗുല്‍ബര്‍ഗയിലെ അവരുടെ ഗ്രാമത്തെ പറ്റി പറയുമ്പോള് ആ കണ്ണുകള് നിറയും. ഏറെ നേരം നിശബ്ദമായി എന്തോ ആലോചിച്ചിരിക്കും.\nഅവസാനം.. ഹുബ്ലിയിലെ ജീവിതം എനിക്ക് അവസാനിപ്പിച്ചു പോരേണ്ടി വന്നു.\nയാത്ര പറഞ്ഞു അവിടെ നിന്നും മടങ്ങുമ്പോള് തിരിച്ചു വരണം എന്ന് അവര് എന്നോട് എത്രയോ വട്ടം പറഞ്ഞിരിക്കും. തലയിലിട്ട സാരി തലപ്പുയര്‍ത്തി എത്ര വട്ടം കണ്ണ് തുടച്ചു.\nഅവരെ ചുറ്റിപ്പിടിച്ചു ഞാന് തോളില് മുഖം അമര്‍ത്തി. ദേഹത്ത് വിയര്‍പ്പാണെന്നു പറഞ്ഞു എന്നെ മാറ്റി നിര്‍ത്താന് നോക്കുമ്പോള് ഞാന് അവരെ കെട്ടിപ്പിടിച്ചു. എന്റെ കണ്ണുകള് നിറഞ്ഞു. എന്റെ മുടിയില് തലോടി. കണ്ണില് നിന്നും മായും വരെ ആ മുഖം.\nസാധനങ്ങള് എല്ലാം അവിടെ ഉപേക്ഷിച്ചു. അത് അങ്ങനെയാണ്. പലപ്പോഴും യാത്രയില്, വാടകവീട്ടില് പലതും ഉപേക്ഷിച്ചു പോരും. എന്റെ ഗന്ധം തങ്ങി നില്‍ക്കുന്ന ചുവരുകളുടെ യാത്രമൊഴി ഞാന് വെറുതെ കാതോര്‍ക്കും.\nപിന്നീട് ഒരിക്കലും ഞാന് അവിടെ പോയിട്ടില്ല. അവരെ കണ്ടിട്ടില്ല. ഹുബ്ലി, സിദ്ധമ്മ എല്ലാം ഓര്‍മ്മകള് മാത്രമായി. അതിന് ശേഷം എത്രയോ ഇടങ്ങളില് എത്രയോ വാടകവീടുകള്.. എത്ര സിദ്ധമ്മമാര്. ഓരോ ഇടങ്ങളിലും വാടകവീടുകളില് എനിക്ക് സഹായിയായി ഒരു പണിക്കാരിയെ കിട്ടുമായിരുന്നു. എല്ലാവര്‍ക്കും ഒരേ കഥകള്. ഭാവങ്ങള്.. രൂപങ്ങള്. അവരിലേക്ക് ആഴത്തില് ഞാന് ഇറങ്ങിചെല്ലും. കൂടെ കൂട്ടും. അവരില് ഒരാളായി മാറും. ഒരുപക്ഷേ എഴുതിയ കഥകളില് ഏറെയും അങ്ങനെയുള്ളവരെ പറ്റിയായിരിക്കണം. എന്റെ ആത്മകഥയില് കുറേ അദ്ധ്യായങ്ങളില് അവരൊക്കെ ഉണ്ടായിരിക്കും. പക്ഷേ എന്തോ സിദ്ധമ്മക്ക് പകരം ആരും ആവില്ലായിരുന്നു.\nLast Updated Oct 12, 2021, 3:46 PM IST


Posted By: admin 119 Views0Comment chinese girls killed\nബെയ്ജിംഗ്: ചൈനീസ് പെൺകുട്ടികൾ ജപ്പാനിൽ ദുരൂഹ സാഹചര്യത്തിൽ കൊല്ലപ്പെട്ട സംഭവത്തിൽ എത്രയും വേഗം അന്വേഷണം പൂർത്തിയാക്കണമെന്ന് ചൈന. കഴിഞ്ഞയാഴ്ചയാണ് കേസിന് ആസ്പദമായ സംഭവമുണ്ടായത്. ഇതുമായി ബന്ധപ്പെട്ട് അടിയന്തര നടപടികൾ സ്വീകരിക്കണമെന്നും പ്രതികളെ എത്രയും വേഗം പിടികൂടണമെന്നും ചൈനീസ് വിദേശകാര്യ മന്ത്രാലയ വക്താവ് ഗെംഗ് ഷുവാംഗ് വാർത്താ സമ്മേളനത്തിൽ ആവശ്യപ്പെട്ടു.\nഇതുസംബന്ധിച്ച് വിവരങ്ങൾ ജപ്പാനിലെ ചൈനീസ് എംബസി ചൈനീസ് അധികൃതരെ ധരിപ്പിച്ചിട്ടുണ്ടെന്നും അദ്ദേഹം പറഞ്ഞു. കഴിഞ്ഞ വെള്ളിയാഴ്ചയാണ് ഹഡാനോ നഗരത്തിന് സമീപത്തുള്ള കുന്നിൻമുകളിൽ നിന്ന് പെൺകുട്ടികളുടെ മൃതദേഹം ലഭിച്ചത്. ഇവരിൽ ഒരാൾ ജപ്പാനിലുള്ള ഒരു യുവാവുമായി പ്രണയത്തിലായിരുന്നു എന്നും അയാളെ തേടിയാണ് ഇരുവരും ഇവിടെയെത്തിയതെന്നും പോലീസിന് വിവരം ലഭിച്ചു. ഈ വിവരത്തിന്‍റെ അടിസ്ഥാനത്തിലാണ് അന്വേഷണം മുന്നോട്ട് പോകുന്നതെന്ന് പോലീസ് വൃത്തങ്ങൾ വ്യക്തമാക്കി.\n25ഉം 22 ഉം വയസ് പ്രായമുള്ള പെൺകുട്ടികളാണ് കൊല്ലപ്പെട്ടത്. കേസുമായി ബന്ധപ്പെട്ട കൂടുതൽ വിവരങ്ങൾ അന്വേഷണ ഉദ്യോഗസ്ഥർ പുറത്ത് വിട്ടിട്ടില്ല.


17 Hours 22 Minutes 37 Seconds Ago\nസിനിമ ടെലിവിഷന് രംഗത്ത് സജീവമായ താരമാണ് മഞ്ജു പത്രോസ്. വെറുതെ അല്ല ഭാര്യ എന്ന റിയാലിറ്റി ഷോയിലൂടെ അഭിനയ രംഗത്തേയ്ക്ക് എത്തിയ മഞ്ജു ബിഗ് ബോസ് സീസണ് രണ്ടില് മത്സരാര്‍ത്ഥികൂടിയായിരുന്നു. ഷോയില് നിന്ന് പുറത്തെത്തിയതിനുശേഷം സുഹൃത്ത് സിമിയുമായി ചേര്‍ന്ന് 'ബ്ലാക്കീസ്' എന്ന പേരിലുള്ള യുട്യൂബ് ചാനല് താരം ആരംഭിച്ചിരുന്നു.\nഎന്നാല് ഇപ്പോള് മഞ്ജു സിമിയെ ഒഴിവാക്കി, അടിച്ചു പിരിഞ്ഞു, എന്ന് തുടങ്ങി നിരവധി ആരോപണങ്ങള് സമൂഹമാധ്യമങ്ങളില് സജീവമാകുകയാണ്. ഇരുവരുടെയും വീഡിയോ ഇപ്പോള് സമൂഹ മാധ്യമങ്ങളില് വൈറല് ആണ്. 'മഞ്ജുവും തമ്മില് പിരിയാനുള്ള കാരണം' എന്ന ക്യാപ്ഷന് നല്‍കിക്കൊണ്ടാണ് സിമി വീഡിയോ പങ്ക് വച്ചത്.\nവീഡിയയോയില് മഞ്ജു ഈ വാര്‍ത്തയുടെ സത്യാവസ്ഥ പങ്കുവയ്ക്കുന്നു.. 'സത്യം അതല്ല കുറെ നാളായി ഇവള് എന്നോട് പറയുകയാണ് ഒറ്റക്ക് ഒരു യൂ ട്യൂബ് ചാനല് തുടങ്ങാന്. കാരണം ഞങ്ങള് ഒരുമിച്ചു കാണുന്നത് വളരെ കുറവാണ് . അപ്പോള് ഒരുമിച്ചുള്ള വീഡിയോകള് എടുക്കാനും ബുദ്ധിമുട്ടാണ്. എന്നാല് ഞാന് ഒറ്റക്ക് തുടങ്ങിയാല് ഒരു രക്ഷേം ഉണ്ടാകില്ല എന്ന് പറഞ്ഞൊഴിവായതാണ് ആദ്യം. അതിനുശേഷമാണ് പിന്നീട് ഒരു യൂ ട്യൂബ് ചാനല് തുടങ്ങിയത്. അല്ലാതെ മഞ്ജു ഒഴിവാക്കി, ഞങ്ങള് തമ്മില് പിരിഞ്ഞു എന്ന് കേള്‍ക്കുന്നതില് യാതൊരു സത്യവും ഇല്ല, ആദ്യം യൂ ട്യൂബ് ചാനല് ഞങ്ങള് തുടങ്ങി കഴിഞ്ഞപ്പോള് ആണ് ബിഗ് ബോസിലേക്ക് പോകുന്നത്. അന്ന് ആ വ്‌ലോഗ് മുന്‍പോട്ട് പോകുന്നതിന്റെ ഇടയില്, ആ ചാനലിന്റെ കമന്റ് ബോക്‌സില് ചിലര് വന്നിട്ട് പറഞ്ഞു, ആ തള്ളയേ ഒഴിവാക്കൂ, ഞങ്ങള് കാണാം, സിമി ചേച്ചി മാത്രം മതി. മഞ്ജുവിനെ വേണ്ട എന്ന് പറഞ്ഞു. ' താരം വിശദീകരിച്ചു\nആ സീനില് ലാലേട്ടന് തിരിയുമ്പോഴാണ് ഡയലോഗ് പറയേണ്ടത്, എന്നാല് വാ തുറന്ന് പറയാനായില്ല'; രാജീവ് പരമേശ്വര്\nഎന്റെ കൂടെ അഭിനയിക്കാന് പറ്റില്ലെന്ന് വിജയ് പറഞ്ഞു, അത് പുളളിയുടെ ഒരു ബിസിനസ് ആയാണ് തോന്നിയത്'; നടന് ഷിജു\nനടി വനിത വിജയകുമാര് നാലാമതും വിവാഹിതയായോ ?\nസല്‍മാന് ഖാന് ഭാര്യയും മകളുമുണ്ട്, വിദേശത്ത് ഒളിപ്പിച്ച് താമസിപ്പിച്ചിരിക്കുകയാണെന്നന്ന ആരോപണം ; സത്യമിതാണ്\nപ്രശസ്ത താരം കെടിഎസ് പടന്നയില് അന്തരിച്ചു\nസിനിമയിലെ ന്യൂ ജനറേഷന് ഞങ്ങളില് നിന്നാണ് തുടങ്ങുന്നത്: ജലജ\n'കഥ കേള്‍ക്കുമ്പോള് ഇത്തരമൊരു കഥ സിനിമയായാല് ഞാന് കാണുമോ എന്നാണ് ആദ്യം ചിന്തിക്കുന്നത് ; അന്ന ബെന്\n'പുരാണത്തില് രാജാക്കന്‍മാര് ജനങ്ങളെ രഹസ്യമായി നിരീക്ഷിച്ചിരുന്നു, ശ്രീരാമനും നിരീക്ഷിച്ചിരുന്നു'; ഫോണ് ചോര്‍ത്തല് വിവാദങ്ങള്‍ക്കിടെ കങ്കണ\nനീലച്ചിത്ര നിര്‍മാണത്തിലൂടെ വ്യവസായിയും ബോളിവുഡ് നടി ശില്‍പ്പ ഷെട്ടിയുടെ ഭര്‍ത്താവുമായ രാജ് കുന്ദ്ര സമ്പാദിച്ചത് കോടികള്\nതനിക്ക് പകരമാണ് കാവ്യ മാധവനെത്തിയത് ; വെളിപ്പെടുത്തി അമ്പിളി\nതമിഴിന് പിന്നാലെ തെലുങ്കിലേക്കും അരങ്ങേറ്റം കുറിക്കാനൊരുങ്ങി നടി രജിഷ വിജയന്\nപൊന്നിയിന് സെല്‍വന്' രണ്ട് ഭാഗങ്ങളായി എത്തും; ആദ്യ ഭാഗം അടുത്ത വര്‍ഷം


മഹാമാരിക്കാലത്തെ ലോക്കല് ബിസിനസ് – THE BUSINESS DAY\nരണ്ടര ലക്ഷം മുതല്‍മുടക്കില് ‘സ്പൈസസ് ഹബ്’\nഗുണമേന്മയുള്ള ഉല്‍പ്പന്നം, മികച്ച ബ്രാന്‍ഡിംഗ് എന്നിവയെ മുന്‍നിര്‍ത്തി മെച്ചപ്പെട്ട ലാഭം കൊയ്യാന് സ്‌പൈസസ് ഹബിലൂടെ ഒരു ചെറുകിട സംരംഭകന് സാധിക്കും\nമഹാമാരിക്കലത്ത് അതിജീവനത്തിന്റെ പുതുവഴികള് തേടുകയാണ് കേരളം. സാമൂഹിക വ്യവസഥിതിയും ജീവിതക്രമങ്ങളും മാറിമറഞ്ഞു. നിലവിലെ വിജയ മാതൃകകള് പലരും തകര്‍ന്നടിയുകയും പുതിയ ബിസിനസ്സ് മോഡലുകള് വേരുറപ്പിക്കുകയും ചെയ്യുന്ന കാലം കൂടിയാണിത്. നിലവിലുള്ള ബിസിനസ്സുകളെ സാഹചര്യങ്ങള്‍ക്കനുസരിച്ച് പരിഷ്‌ക്കരിക്കുകയും കാലികപ്രസക്തിയുള്ള പുതിയ സംരംഭങ്ങള് ആരംഭിക്കുകയും ചെയ്യുന്ന കാലഘട്ടമാണിത്. കൂട്ടം ചേരലുകളാകും അനാവശ്യ യന്ത്രങ്ങള്‍ക്കും നിയന്ത്രണങ്ങള് വന്നതോടെ സൂപ്പര് മാര്‍ക്കറ്റ്, മാള് സംസ്‌കാരത്തില് നിന്നും പ്രാദേശിക വ്യാപാര കേന്ദ്രങ്ങള് കൂടുതല് പ്രസക്തമായി. പ്രാദേശിക ഉല്‍പാദനവും പ്രാദേശിക വിപണനവും കൂടുതല് കരുത്താര്‍ജ്ജിച്ചു. ലോക്കല് മാര്‍ക്കറ്റ് ഉന്നം വയ്ക്കുന്ന ചെറുകിട സംരംഭങ്ങള് വിജയം വരിക്കുന്ന പുതിയ ബിസിനസ്സ് മോഡലുകള് രൂപപ്പെട്ടു. ലോക്ക് ഡൌണ് കാലത്തും പ്രാഥമിക ഭക്ഷ്യ സംസ്‌കരണവും വിതരണവും നിലനിന്നു.\nഉല്‍പാദനകേന്ദ്രത്തില് നിന്നും നേരിട്ടുള്ള വില്‍പനയും ഹോം ഡെലിവറി മോഡലുകളും പരക്കെ അംഗീകരിക്കപ്പെട്ടു. പ്രാദേശികമായി നിര്‍മ്മിക്കുന്ന ഉല്‍പാദനത്തിന്റെ വിശ്വാസ്യതയും പ്രാദേശിക വിപണത്തിന് കരുത്തേകി. മഹാമാരികാലത്തിനു മുന്‍പ് തന്നെ സംസ്ഥാന സര്‍ക്കാര് നടത്തിയ ഫലപ്രദമായ ഇടപെടലുകളിലൂടെ ഒരു വ്യവസായ സൗഹൃദ ഭൂമിക നാം ഒരുക്കിവെച്ചിരിക്കുന്നു. ഈ സാഹചര്യങ്ങള് പ്രയോജനപ്പെടുത്തി മഹാമാരിക്കാലത്തും പരീക്ഷിക്കാവുന്ന ബിസിനസ് മോഡലുകളില് ഒന്നാണ് ഈ ലക്കം പ്രതിപാദിപ്പിക്കുന്നത്. പ്രാദേശിക ബിസിനസുകള് എന്ന നിലയില് കേരളത്തില് എല്ലായിടത്തും ആരംഭിക്കാവുന്നതും വിജയ സാദ്യതയുള്ളതുമായ ഒരു സംരംഭം പരിചയപ്പെടാം.\nനഗരകേന്ദ്രങ്ങളിലോ, വാഹനഗതാഗതം കൂടുതലുള്ള വഴിവക്കിലോ ആരംഭിക്കാവുന്ന കറിപ്പൊടികളുടെയും മസാലപ്പൊടികളുടെയും നിര്‍മ്മാണ വിതരണ കേന്ദ്രമാണ് സ്പൈസസ് ഹബ്. 250-300 സ്‌ക്വയര് ഫിറ്റ് കെട്ടിടത്തില് ത്രീ ഫേസ് ഇലക്ട്രിസിറ്റി കണക്ഷനോടെ പ്രവര്‍ത്തനം ആരംഭിക്കാം. കറിപ്പൊടികളായ മുളക് പൊടി, മല്ലിപൊടി, മഞ്ഞള്‍പൊടി, കുരുമുളക് പൊടി തുടങ്ങിയവയും സാന്പാര്, ഇറച്ചി, അച്ചാര്, രസം എന്നിവയ്ക്ക് ആവശ്യമായ മസാലക്കൂട്ടുകളും നിര്‍മ്മിച്ച് വില്‍പന നടത്താം.കുരുമുളക്, കറുവപ്പട്ട, ഗ്രാപൂ, ഏലയ്ക്ക തുടങ്ങിയ സുഗന്ധവ്യഞ്ജനങ്ങളുടെ വില്പനയുമാകാം.\nപൊടിച്ചെടുക്കുന്ന കറിപ്പൊടികളും മസാലക്കൂട്ടുകളും ചില്ല് ഭരണികളില് സൂക്ഷിച്ച് വെച്ചതിന് ശേഷം ഉപഭോക്താക്കള് എത്തുന്ന മുറയ്ക്ക് തൂക്കി പായ്ക്ക് ചെയ്തു നല്‍കുന്നതാണ് ബിസിനസ് മോഡല്. ഉല്‍പനത്തെ ബ്രാന്‍ഡ് ചെയുന്നതിന് പകരം ഉല്‍പാദനകേന്ദ്രത്തെ ബ്രാന്‍ഡ് ചെയുന്ന രീതിയാണ് പിന്തുടരുന്നത്, ഓര്‍ഡര് അനുസരിച്ച് ഹോം ഡെലിവറിയും നടത്താം.\n5 HPപള്‍വറൈസര്2No 1,20,000.00\n2 HPപള്‍വറൈസര് – 32,000.00\nഡ്രൈയര് – 70,000.00\nസീലിംഗ് യന്ത്രം – 10,000.00\nത്രാസ് – 15,000.00\nഅനുബന്ധസംവിധാനങ്ങള് – 15,000.00\nആകെ – 2,51,000.00\nRelated Items:business, corona crisis, spice hub


ഗവ.എച്ച് എസ്.വെസ്റ്റ് കടുങ്ങല്ലൂർ - Schoolwiki\nഗവ.എച്ച് എസ്.വെസ്റ്റ് കടുങ്ങല്ലൂർ\nപടിഞ്ഞാറെ കടുങ്ങല്ലൂർ .പി.ഒ,\nമിനി പി ബി\nപടിഞ്ഞാറെ കടുങ്ങല്ലൂർ കവലയിൽ കടുങ്ങല്ലൂർ മുപ്പത്തടം റോഡിന്റെ പടിഞ്ഞാറുഭാഗത്തായി കടുങ്ങല്ലൂർ പാനായിക്കുളം റോഡിന്റെ തെക്കുഭാഗത്തായി പടി: കടുങ്ങല്ലൂർ ഗവ: ഹൈസ്‌കൂൾ സ്ഥിതിചെയ്യുന്നു. പടി: കടുങ്ങല്ലൂരിലെ മുട്ടത്തിൽതറവാട്ട് അംഗങ്ങളായിരുന്ന വലിയഗോവിന്ദൻ കർത്താവ ശങ്കരൻ കർത്താവ് എന്നിവരുടേയും സ്ഥലത്തെ പ്രധാന ഭൂ ഉടമയായിരുന്ന വെള്ളുക്കുഴി വാരപ്പറമ്പ് കൊ\t്ചുമക്കാറുടേയും നേതൃത്വത്തിൽ ആരംഭിച്ച പരിശ്രമങ്ങളാണ് പടി: കടുങ്ങല്ലൂരിലെ ഗ്രമത്തിൽ ഒരു വിദ്യാലയം തുടങ്ങാൻ വഴിവച്ചത്. 1918ൽ ഇവിടെ എൽ.പി ക്ലാസിൽ പഠിച്ചിരുന്നതായുള്ള വ്യക്തികളുടെ വിവരങ്ങൾ സമീപവാസികളിൽനിന്നും ലഭിച്ചിട്ടുണ്ട്. 1936 ൽ നാല് ക്ലാസ് മുറികളുള്ള ഒരു ഓലഷെഡ്ഡിലായിരുന്നു പ്രവർത്തനം 1963 ൽ 5-ാം ക്ലാസും 1965 ൽ 6-ാം ക്ലാസും 1966 ൽ 7-ാം ക്ലാസും ആരംഭിച്ചു. 1980ൽ ഹൈസ്‌കൂളാക്കി ഉയർത്തി ആദ്യബാച്ച് 10-ാംക്ലാസ് 1983ൽ പുറത്തിറങ്ങി. സ്‌കൂളിൽനിന്ന് 1 കി. മി. ദൂരത്തിൽ സ്ഥതിചെയ്യുന്ന സ്‌കൂൾ ഗ്രൗണ്ട് മഴക്കാലത്ത് വെള്ളക്കെട്ടുകൊണ്ട് ഉപയോഗശൂന്യമാണ്. ജില്ലാപഞ്ചായത്തിൽ നിവേദനം നൽകിയതിന്റെ ഫലമായി പഞ്ചായത്തിന്റെ നേതൃത്വത്തിൽ ഗ്രൗണ്ട് മണ്ണിട്ടുപോക്കുന്നതിന്റ പണി പുരോഗമിക്കുന്നു. സ്‌കൂളിന് നിലവിൽ ഏഴ് കെട്ടിടങ്ങളുണ്ട് <googlemap version="0.9" lat="10.129934" lon="76.323223" zoom="13">10.10374, 76.318932GHS WEST KADUNGALLOOR</googlemap>\n2011-12 അദ്ധ്യന വർഷത്തിൽ ജില്ല പഞ്ചായത്തിന്റെ സഹരണത്തോടെ സ്കൂളിന് നവീകരിച്ച ഓഫീസ് റൂം ലഭിച്ചു. പൊതുമരാമത്ത് വകുപ്പിന്റെ സഹായത്തോടെ എട്ട് ക്ലാസ്സുമുറികൾ അടങ്ങുന്ന പുതിയ സ്കൂൾ മന്ദിരം പണിയുകയും 2015 നവംബർ 27 ന് പൊടുമരാമത്ത് വകുപ്പ് മന്ത്രി വി.കെ. ഇബ്രാഹിംകുഞ്ഞ് ഉദ്ഘാടനം നടത്തുകയും ചെയ്തു. ഉണർവ് വിദ്യാഭ്യാസ പദ്ധതിയുടെ ഭാഗമായി 68 ലക്ഷം രൂപ ചിലവിൽ നിർമ്മിച്ചതാണ് ഈ ക്ലാസ്സ് മുറികൾ. ജില്ലാ പഞ്ചായത്തിന്റെ നേതൃത്വത്തിൽ ആധുനിക സൗകര്യങ്ങളോടു കൂടിയ ഓഡിറ്റോറിയം 2016 ആഗസ്റ്റ്6ന് സ്കൂളിൽ സമർപ്പിച്ചു. അതോടൊപ്പം അടച്ചു ഉറപ്പ് ഇല്ലാത്ത ക്ലാസ്സ് മുറികൾക്ക് സീലിങ്ങും ഗ്രിൽ അടിച്ച വാതിലുകളും ഉപയോഗിച്ച് സജ്ജമാക്കി. ഉണർവ് വിദ്യാഭ്യാസ പദ്ധതിയുടെ ഭാഗമായി ആൺകുട്ടികൾക്ക് കുട്ടികൾക്ക് ടോയിലറ്റ് ബ്ലോക്ക് ആധുനിക സൗകര്യങ്ങളോടുകൂടി നിർമ്മിച്ചു. പെൺകുട്ടികളുടെ ടോയിലറ്റിനോട് അനുബന്ധമായി ആധുനിക രീതിയിലുള്ള ഇൻസിനറേറ്റർ സ്ഥാപിച്ചു. ഇത്തരം പ്രവർത്തനങ്ങളെല്ലാം സ്കൂളിന് ഏതുരു പ്രൈവറ്റ് വിദ്യാലയത്തോട് മത്സരിക്കുന്ന മോടിയും അകർക്ഷകത്വം നൽകി. ഈ ആധുനിക സൗകര്യങ്ങൾ ഉപയോഗിച്ച് കൊണ്ട് സ്കൂൾ അതിന്റെ പഴയ പ്രദാപം വീണ്ടെടുക്കുവാൻ ശ്രമിച്ചു കൊണ്ടിരിക്കുകയാണ്.\n2016-17 വർഷത്തിൽ എൽ.പി-4ക്ലാസ്സ് മുറികൾ യു.പി -3ക്ലാസ്സ് മുറികൾ എച്ച്.എസ്. -5ക്ലാസ്സ് മുറികൾ കംപ്യൂട്ടർ ലാബ് - 1 സയൻസ് ലാബ് - 1 റീഡിംഗ് റൂം -1 ലൈബ്രറി - 1 അറബി - 1 സംസ്കൃതം - 1 സെപ്ഷ്യൽ ഇംഗ്ലീഷ് - 1 കൗൺസിലിങ്ങ് റൂം - 1 എൽ കെ ജി , യു കെ ജി - 1 ഇത്രരേയും ക്ലാസ്സ് മുറികളോടുകൂടി കടങ്ങല്ലൂർ ഗവൺമെന്റ് ഹൈസ്ക്കൂൾ പ്രവർത്തിക്കുന്നു.\nറീഡിംഗ് റൂം : എല്ലാ വിഷയങ്ങളും പ്രതിപ്പാദിക്കുന്ന നിരവധി വിഞ്ജാനപ്രദമായ പുസ്തകങ്ങൾ ഞങ്ങളുടെ റീഡിംഗ് റൂമിങ്ങിലുണ്ട്. ആനുകാലികങ്ങളും കളിക്കുടുക്ക പോലുള്ള മാസികകളും റീഡിംഗ് റൂമിലുണ്ട്.\nലൈബ്രറി : മലയാളം ഇംഗ്ലീഷ് ഹിന്ദി ഗണിതം ശാസ്ത്രം ഐടി തുടങ്ങിയ വിഷയങ്ങളുമായി ബന്ധപ്പെട്ട നിരവധി പുസ്തകങ്ങൾ ലൈബ്രറിയിലുണ്ട്. ഭാഷ വിഷയങ്ങളുമായി ബന്ധപ്പട്ട ഡിക്ഷ്ണറികളും നിരവധിയുണ്ട്. ഈ വിദ്യാലയത്തിലെ ഒന്നു മുതൽ പത്ത് വരെയുള്ള ക്ലാസ്സിലെ കുട്ടികൾ ലൈബ്രറി പരമാവധി പ്രയോജനപ്പെടുത്താറുണ്ട്. വായനക്കുറിപ്പുകളും കുട്ടികൾ എഴുതി സൂക്ഷിക്കാറുണ്ട്. എല്ലാ ക്ലാസ്സിലെയും കുട്ടികൾക്ക് ലൈബ്രറി പുസ്തകങ്ങൾ നൽകാറുണ്ട്.\nസയൻസ് ലാബ് : ചെറുതെങ്കിലും സൗകര്യമുള്ളതും സയൻസ് ലാബ് സ്കൂളിനുണ്ട്. ബയോളജി രസതന്ത്രം ഊർജ്ജതന്ത്രം തുടങ്ങിയ വിഷയങ്ങൾ ആവശ്യമായ സൗകര്യങ്ങൾ ലാബിലുണ്ട്. സയൻസ് അദ്ധ്യാപകർ നല്ല രീതിയിൽ തന്നെ ലാബ് പ്രയോജനപ്പെടുത്താറുണ്ട്. പരീക്ഷണങ്ങളും നിരീക്ഷണങ്ങളും വഴി കുട്ടികളെ ശാസ്ത്രം പഠിപ്പിക്കുന്നതിൽ അദ്ധ്യാപ‌കർ മികവ് പുലർത്താറുണ്ട്.\nകംപ്യൂട്ടർ ലാബ് : വളരെ വിശലമായ കംപ്യൂട്ടർ ലാബ് സ്കൂളിൽ ഉണ്ട്. അത്യാവശ്യം കംപ്യൂട്ടറുകളും അനുബന്ധ ഉപകരണങ്ങളും ലാബിലുണ്ട്. ഒന്നു മുതൽ പത്ത് വരെ ഉള്ള എല്ലാം കുട്ടികൾക്കും കംപ്യൂട്ടർ പഠനം നൽകുന്നുണ്ട്. കുട്ടികൾ നല്ല രീതിയിൽ ലാബ് ഉപയോഗിക്കാറുണ്ട്. ഇന്റർനെറ്റ് സൗകര്യവും ലാബിലുണ്ട്. ഇന്റർനെറ്റ് കുട്ടികൾക്ക് പ്രയോജനപ്രദമായ രീതിയിൽ ഉപയോഗപ്പെടുത്താൻ ശ്രമിക്കാറുണ്ട്.\nസ്മാ൪ട്ട് റൂം : രണ്ട് ഡിജിറ്റൽ ക്ലാസ്സ് റൂമുകളും ഒരു സ്മാർട്ട് റൂമും കുട്ടികൾക്കായി ഉണ്ട്. എല്ലാ അദ്ധ്യാപകരും ഡിജിറ്റൽ ക്ലാസ്സ് റൂമുകൾ ഉപയോഗിക്കാറുണ്ട്. രസകരമായ രീതിയിൽ ക്ലാസ്സുകൾ കൈകാര്യം ചെയ്യുവാൻ ഡിജിറ്റൽ റൂം സഹായിക്കുന്നു.\nകൗൺസിലിംഗ് റൂം : സ്കൂളിലെ കുട്ടികളുടെ പ്രശ്നങ്ങൾ അറിയുന്നതിനും പരിഹാരിക്കുന്നതിനുമായി സ്കൂളിൽ എല്ലാ ദിവസവും കൗൺസിലറുടെ സേവനം ലഭ്യമാണ്. ഈ സേവനം കുട്ടികളെ സംബന്ധിച്ച് വളരെയേറെ പ്രയോജനമാണ്.\nസ്കൂൾ പി.ടി.എ : ഏഴ് അദ്ധ്യാപകരും എട്ട് മാതാപിതാക്കളും അംഗങ്ങളായുള്ള നല്ലൊരു പി.ടി.എ സ്കൂളിനുണ്ട്. സ്കൂളിന്റെ എല്ലാ പ്രവർത്തനങ്ങൾക്കും സഹായം ലഭ്യമാണ്.\nഎസ്. എം. എസി , എസ്.എം ഡി. സി. : ഒന്ന് മുതൽ എട്ട് വരെയുള്ള ക്ലാസ്സിലെ കുട്ടികളുടെ കാര്യങ്ങൾ തിരുമാനിക്കുന്നതിനായി എസ്. എം. സിയും ഒമ്പത് പത്ത് ക്ലാസ്സിലെ കുട്ടികളുടെ കാര്യങ്ങൾ തിരുമാനിക്കുന്നതിനായി എസ് എം ഡി സിയും പ്രവർത്തിക്കുന്നു.\nസ്കൂൾ ക്ലബ്ബുകൾ :\nസാമൂഹിക ശാസ്ത്ര ക്ലബ്ബ്\nവിദ്യരംഗം കലാ സാഹിത്യ വേദി\nസ്കൂൾ ഹെൽപ്പ് ഡെസ്ക്\nതുടങ്ങിയവ ബന്ധപ്പെട്ട അദ്ധ്യാപകരുടെ നേതൃത്വത്തിൽ പ്രവർത്തിക്കുന്നു. ക്ലബ്ബുകളുമായി ബന്ധപ്പെട്ട എല്ലാ പ്രവർത്തനങ്ങളും നടത്തിവരുന്നു.\nഉണർവ് വിദ്യാഭ്യാസ പദ്ധതി : ക‌ളമശ്ശേരി നിയോജകമണ്ഡലത്തിൽ ബഹുമാനപ്പെട്ട എം എൽ എ വി.കെ. ഇബ്രാഹിം കുഞ്ഞിന്റെ നേതൃത്വത്തിൽ നടത്തുന്ന ഉണർവ് വിദ്യാഭ്യാസ പദ്ധതി ഈ സ്കൂളിലും നടുത്തുന്നു. അതുമായി ബന്ധപ്പെട്ട പരീക്ഷകളും എല്ലാ വിദ്യാർത്ഥികളെയും ഉൾപ്പെടുത്തി നടത്താറുണ്ട്.\n2016-17 വർഷത്തെ മികച്ച ഗവൺമെന്റ് സ്കൂളിനുള്ള വൈ എം സി എയുടെ അവാർഡ് 24-6-2016 ൽ ലഭിക്കുകയുണ്ടായി. കൊച്ചിൻ ബിനാലെ ഫൗണ്ടേഷന്റെ മൂന്ന് ദിവസത്തെ ആർട്ട് ബൈ ചിൽഡ്രൻ [A,B,C] പ്രോഗ്രാം സ്കൂളിൽ വച്ച് നടത്തി. ഏഴാം ക്ലാസ്സിലെ കുട്ടികൾക്ക് അവർ ത്രീദിന ചിത്രരചന നാടക ക്യാംപ് നടുത്തുകയുണ്ടായി. ആഗസ്റ്റ് 15 സ്വാതന്ത്ര്യ ദിനത്തോട് അനുബന്ധിച്ച് ജില്ലാ പഞ്ചായത്ത് അംഗങ്ങളുടെ സാന്നിധ്യത്തിൽ മോക്ക് പാർലമെന്റും സെമിനാറും നടുത്തുകയുണ്ടായി. ഉണർവ് പരീക്ഷയിൽ രണ്ടാം സ്ഥാനം ലഭിച്ചതിന്റെ ഭാഗമായി കംപ്യൂട്ടർ ലാബിലേക്ക് മൂന്ന് കംപ്യൂട്ടറുകളും അനുബന്ധ വസ്തുക്കളും ലഭിക്കുകയുണ്ടായി. കുട്ടികളെ ക്വിസ് മത്സരത്തിനും പഛനവുമായി ബന്ധപ്പെട്ട മറ്റ് പ്രവർത്തനങ്ങളിലും പങ്കെടുപ്പിക്കാറുണ്ട്.\n2016-17 പ്രധാന പ്രവർത്തനങ്ങൾ 1-6-2016 പ്രവേശനോത്സവം 6-6-2016 പരിസ്ഥിതി ദിനാഘോഷം 7-6-2016 ജില്ലാ പഞ്ചായത്തിന്റെ നേതൃത്വത്തിൽ എസ്സി വിദ്യാർത്ഥികൾക്ക് സൈക്കിൾ വിതരണം 20-6-2016 വായനാവാരാചരണം 21-6-2016 യോഗാദിനം 22-6-2016 ബി ആർ സി യുടെ നേതൃത്വത്തിൽ ഏർപ്പെടുത്തിയ സഞ്ചിരിക്കുന്ന ലൈബ്രറി അഥവ പുനർനവ പുസ്തകപ്രദർശനം 24-6-2016 എറണാകുളം എംപ്ലോയിമെന്റ് നേതൃത്വത്തിൽ കുട്ടികൾക്ക് കരിയർ ഗൈഡൻസ് ക്ലാസ്സ് 3-7-2016 ബഷീർ അനുസ്മരണം 21-7-2016 ചാന്ദ്രദിനം 22-7-2016 ഒമ്പത് പത്ത് ക്ലാസ്സിലെ പെൺകുട്ടികൾക്ക് കടങ്ങല്ലൂർ പ്രാഥമിക ആരോഗ്യ കേന്ദ്രത്തിന്റെ നേതൃത്വത്തിൽ റൂബല്ല വാക്ക്സിനേഷൻ 27-7-2016 ജുവനൈഡ് പോലീസ് കുട്ടികൾക്ക് ക്ലാസ്സ് എടുത്തു 29-7-2016 ഫാക്ട് ടെക്നിക്കൽ സോസൈറ്റിയുടെ നേതൃത്വത്തിൽ കെമിസ്ട്രിയുമായി ബന്ധപ്പെട്ട് ബ്രേക്ക് ത്രൂ സയൻസ് ക്ലാസ്സ് എടുത്തു. 17-8-2016 കർഷക ദിനാചരണം 5-9-2016 അദ്ധ്യാപക ദിനാഘോഷം മിരമിച്ചു പോയ അദ്ധ്യാപകരെ ക്ഷണിച്ച് ഗുരുവന്ദനം പരിപാടി നടത്തി അദ്ധ്യാപക ദിനുമായി ബന്ധപ്പെട്ട കലാപരിപാടികളും സ്കൂളിൽ വച്ച് നടത്തി. 5-10-2016 വന്യജീവി വാരാഘോഷ പ്രതിജ്ഞ വനസംരക്ഷണ പ്രതിജ്ഞ എന്നിവ നടത്തി. 6-10-2016 വേൽഡ് ഗ്രീൻ ബിൽഡിങ്ങ് വീക്കുമായി ബന്ധപ്പെട്ട ചിത്രരചനാ മത്സരം നടത്തി 17-10-2016 കുഷ്ഠരോഗ പരിശോധന നിർണയ ബ്ലോക്ക് തല ഉദ്ഘാടനം സ്കൂൾ ഓഡിറ്റോറിയത്തിൽ നടുത്തുകയുണ്ടായി. 22-10-16, 23-10-2016 സ്കൂൾ കലോത്സവം 24-10-2016 ശാസ്ത്രമേള 27-10-16 വയലാർ അനുസ്മരണം 1-11-2016 കേരള പിറവി ദിനം, നേഴ്സറി കുട്ടികളുടെ അസംബ്ലീ 2-11-2016 സബ് ജില്ലാ ശാസ്ത്രമേളയിൽ കുട്ടികളെ പങ്കെടുപ്പിച്ചു. 14-11-2016 എൽ പി വിഭാഗം അദ്ധ്യാപകർക്കുള്ള ഇംഗ്ലീഷ് ട്രേനിങ്ങ് ആയ ഹലോ ഇംഗ്ലീഷ് പരിപാടിയുടെ ജില്ലാ തല ഉദ്ഘാടനം. 29-11-2016, 30-11-16 സബ് ജില്ലാ ക‌ലോത്സവത്തിൽ കുട്ടികളെ പങ്കെടുപ്പിച്ചു.\nസ്കൂളിലെ കുട്ടികൾക്ക് വരുന്നതിനായി ഒരു സ്കൂൾ വണ്ടി ഏർപ്പെടുത്തിയിട്ടുണ്ട്. കുറേ ഈ വണ്ടി പ്രയോജനപ്പെടുത്തുന്നുണ്ട്. ആൺകുട്ടികളും പെൺകുട്ടികളും അവരുടെ യാത്രക്കായി സൈക്കിൾ ഉപയോഗിക്കാറുണ്ട്. സ്കൂൾ സമയങ്ങളിൽ യാത്രയ്ക്കായി പ്രൈവറ്റ് ബസ് സൗകര്യവുമുണ്ട്.\nഗവ.എച്ച് എസ്.വെസ്റ്റ് കടുങ്ങല്ലൂർ, വെസ്റ്റ് കടുങ്ങല്ലൂർ.പി.ഒ., ആലുവ, എറണാകൂളം, പി൯കോഡ്-- 683110.\n"https://schoolwiki.in/index.php?title=ഗവ.എച്ച്_എസ്.വെസ്റ്റ്_കടുങ്ങല്ലൂർ&oldid=1054845" എന്ന താളിൽനിന്ന് ശേഖരിച്ചത്\nഎറണാകൂളം റവന്യൂ ജില്ലയിലെ വിദ്യാലയങ്ങൾ\nഎറണാകൂളം റവന്യൂ ജില്ലയിലെ സർക്കാർ വിദ്യാലയങ്ങൾ\n25106 സ്കൂളിലെ കുട്ടികളുടെ സൃഷ്ടികൾ\nഈ താൾ അവസാനം തിരുത്തപ്പെട്ടത്: 23:00, 15 നവംബർ 2020.


Thu Jun 24 2021 23:52:35 GMT+0530 (India Standard Time)\nTMY31 March 2020 1:19 PM GMT\nകൊച്ചി: ഇ-ഫയലിംഗ് സംവിധാനം വഴി എറണാകുളം സെഷന്‍സ് കോടതിയില് ജാമ്യാപേക്ഷകള് സ്വീകരിച്ചു തുടങ്ങി. ഹൈക്കോടതിയുടെ നിര്‍ദ്ദേശപ്രകാരം 31-3-2020 മുതല് ജാമ്യാപേക്ഷകള് പരിഗണിക്കാനുള്ള സൗകര്യമാണ് ഒരുക്കിയിട്ടുള്ളത്. ഏഴു വര്‍ഷത്തില് താഴെയുള്ള കുറ്റകൃത്യങ്ങളില് ജയിലില് കഴിയുന്നവര്‍ക്ക് ഇടക്കാല ജാമ്യം നല്‍കാന് ഹൈക്കോടതി ഉത്തരവിട്ടിരുന്നു. ഇത്തരത്തില് ജാമ്യം ലഭിക്കാത്ത ആളുകളുടെ ജാമ്യാപേക്ഷകളാണ് സെഷന്‍സ് കോടതി പരിഗണിക്കുന്നത്. സെഷന്‍സ് കോടതിയുടെ ഔദ്യോഗിക ഇമെയിലിലേക്ക് അയക്കണം.\nഇ-മെയില് വിലാസം: ekmdcourt@aij.gov.in. പബ്ലിക് പ്രോസിക്യൂട്ടര്‍ക്കുള്ള പകര്‍പ്പ് പ്രോസിക്യൂട്ടറുടെ ഔദ്യോഗിക ഇ-മെയിലിലേക്കാണ് അയക്കേണ്ടത്. വാട്ട്സ്ആപ്പ് വീഡിയോ കോണ്‍ഫറന്‍സ് വഴിയാണ് കേസുകള് പരിഗണിക്കുക. കേസുകള് പരിഗണിക്കുന്ന സമയവും തീയതിയും ഹരജി സമര്‍പ്പിക്കുന്ന അഭിഭാഷകരുടെയും മറ്റും ഇ-മെയിലിലേക്ക് നല്‍കുന്നതാണ്. പബ്ലിക് പ്രോസിക്യൂട്ടറും ഹരജിഭാഗം അഭിഭാഷകരും അവരുടെ വാട്ട്സാപ്പ് നമ്പറുകളും കോടതിക്ക് നല്‍കണം. ഉത്തരവിന്റെ പകര്‍പ്പുകള് ഇ-മെയില് വഴി കൈമാറും. പബ്ലിക് പ്രോസിക്യൂട്ടര്‍ക്ക് നല്‍കേണ്ട ഹരജിയുടെ പകര്‍പ്പുകള് അയക്കേണ്ട ഇ-മെയില് വിലാസം: dgpernakulam@yahoo.in.\nErnakulam -session court- E-Filing- bail harji


ഹോക്കിയിലും ഇന്ത്യയില് നിന്ന് പാകിസ്ഥാന് സമ്പൂര്‍ണ്ണ പരാജയം | Pakistan|India|WIN|beat\nഹോക്കിയിലും ഇന്ത്യയില് നിന്ന് പാകിസ്ഥാന് സമ്പൂര്‍ണ്ണ പരാജയം\nOct 30, 2016, 08:09 pm IST\nക്വാന്‍ടന് : ഹോക്കിയില് പാകിസ്ഥാനെ രണ്ടിനെതിരേ മൂന്നു ഗോളുകള്‍ക്ക് ഇന്ത്യ ഏഷ്യന് ചാമ്പ്യന്‍സ് ട്രോഫി സ്വന്തമാക്കി. നിലവിലെ ചാമ്പ്യന്‍മാരാണ് പാകിസ്ഥാന്. മലയാളിതാരം ശ്രീജേഷ് പരിക്കിനെ തുടര്‍ന്ന് കളത്തിലിറങ്ങിയില്ല. രണ്ടു ഗോളുകള്‍ക്കു പിന്നിട്ടു നിന്ന ശേഷം തിരിച്ചടിച്ച് പാകിസ്ഥാന് പൊരുതിനോക്കിയെങ്കിയും നാലാം പകുതിയിലെ ഗോളോടെ ഇന്ത്യ വിജയം പിടിച്ചെടുക്കുകയായിരുന്നു.\n18-ാം മിനിറ്റില് ലഭിച്ച പെനാല്‍റ്റി കോര്‍ണര് വലയിലെത്തിച്ച രൂപീന്ദര് പാല് സിംഗാണ് ഇന്ത്യക്ക് മുന്‍തൂക്കം നല്‍കിയത്. അഞ്ചു മിനിറ്റിനു ശേഷം ഇന്ത്യ വീണ്ടും ലക്ഷ്യം കണ്ടു. മീഡ്ഫീല്‍ഡര് സര്‍ദാര് സിംഗിന്റെ തകര്‍പ്പന് പാസ് അഫാന് യൂസഫ് പാക് വലയിലേക്കു തിരിച്ചുവിടുകയായിരുന്നു. എന്നാല് 26-ാം മിനിറ്റില് പാകിസ്ഥാന് തിരിച്ചടിച്ചു. പാകിസ്ഥാന് അനുകൂലമായി ലഭിച്ച പെനാല്‍റ്റി കോര്‍ണര് അലീം ബിലാല് ഇന്ത്യന് വലയിലേക്ക് അടിച്ചുകയറ്റുമ്പോള് ഗോളി ആകാശിന് കൂടുതലായൊന്നും ചെയ്യാനുണ്ടായിരുന്നില്ല.\n38-ാം മിനിറ്റില് പാകിസ്ഥാന് വീണ്ടും ലക്ഷ്യം കണ്ടു. അലി ഷാനായിരുന്നു സമനില ഗോളിന്റെ ഉടമ. ഇരുടീമുകളും തുടര്‍ച്ചയായി ആക്രമണങ്ങള് സംഘടിപ്പിക്കവെ ഇന്ത്യയുടെ വിജയഗോളെത്തി. ജസ്ജിതും രമണ്‍ദീപും ചേര്‍ന്ന മുന്നേറ്റമാണ് ഗോളില് കലാശിച്ചത്. രമണ്‍ദീപിന്റെ തകര്‍പ്പന് പാസ് നിക്കിന് തിമ്മയ്യ പോസ്റ്റിലേക്ക് അടിച്ചുകയറ്റി ഇന്ത്യക്കു വീണ്ടും ലീഡ് നല്‍കി. തൊട്ടുപിന്നാലെ പാകിസ്ഥാന് അനുകൂലമായി പെനാല്‍റ്റി കോര്‍ണര് ലഭിച്ചെങ്കിലും മുതലാക്കാനായില്ല. 11 ഗോളുമായി രൂപീന്ദര് പാല് സിംഗാണ് ടൂര്‍ണമെന്റ് ടോപ് സ്‌കോറര്.\nPakistan India WIN beat\nഅടിച്ചു പൂസായവര്‍ക്കു മാത്രമായി ഒരു റസ്റ്റോറന്റ്; മദ്യപിച്ചാല് മാത്രമേ ഇവിടെ കയറാന് പറ്റൂ\nകശ്മീരില് അജ്ഞാത സംഘം മൂന്ന് വിദ്യാലയങ്ങള്‍ക്ക് തീയിട്ടു


രഞ്ജി ട്രോഫി: അടിക്ക് തിരിച്ചടിയുമായി കേരളം | ranji trophy kerala jammu kashmir -Sports news | Madhyamam\nHomechevron_rightSportschevron_rightCricketchevron_rightരഞ്ജി ട്രോഫി: അടിക്ക് ...\ndate_range2Nov 2017 9:52 PM GMT\nരഞ്ജി ട്രോഫി: അടിക്ക് തിരിച്ചടിയുമായി കേരളം\nതിരുവനന്തപുരം: ജമ്മു-കശ്മീരിനെതിരായ രഞ്ജി ട്രോഫി മത്സരത്തിൽ കേരളത്തിന് ഒന്നാം ഇന്നിങ്സ് ലീഡ്. പർവേസ് റസൂലിനെയും കൂട്ടരെയും 173 റൺസിന് ചുരുട്ടിക്കെട്ടിയാണ് ആതിഥേയർ 46 റൺസി‍െൻറ ലീഡ് സ്വന്തമാക്കിയത്. കേരളത്തിനായി ആദ്യ മത്സരത്തിനിറങ്ങിയ കെ.സി. അക്ഷയ് 14 ഓവറിൽ 37 റൺസ് വഴങ്ങി നാല് വിക്കറ്റെടുത്തപ്പോൾ സിജോമോൻ ജോസഫും ജലജ് സക്സേനയും മൂന്ന് വിക്കറ്റ് വീതം വീഴ്ത്തി സന്ദർശകരുടെ നടുവൊടിച്ചു. രണ്ടാമിന്നിങ്സിൽ ബാറ്റിങ്ങിനിറങ്ങിയ കേരളം വെളിച്ചക്കുറവുമൂലം കളി നേരത്തെ അവസാനിപ്പിക്കുമ്പോൾ ഒരു വിക്കറ്റ് നഷ്ടത്തിൽ 45 റൺെസന്ന നില‍യിലാണ്. 20 റൺെസടുത്ത വിഷ്ണു വിനോദിെൻറ വിക്കറ്റാണ് നഷ്ടമായത്. ജലജ് സക്സേനയും (16) രോഹൻ പ്രേമുമാണ് (6) ക്രീസിൽ. ഇതോടെ കേരളത്തിന് 91 റൺസിെൻറ ലീഡായി.\nഓപണിങ് വിക്കറ്റിൽ 82 റൺസ് കൂട്ടുകെട്ട് തീർത്തശേഷം 91 റൺസിനിടെ 10 വിക്കറ്റുകൾ നഷ്ടപ്പെടുത്തിയാണ് ജമ്മു^കശ്മീർ ഒന്നാം ഇന്നിങ്സ് ലീഡ് വഴങ്ങിയത്. ഒന്നാം ഇന്നിങ്സ് ലീഡ് നേടിയതോടെ തോൽവി ഒഴിവാക്കാനായാൽ കേരളത്തിന് മൂന്ന് പോയൻറ് ഉറപ്പായി. കേരളത്തിെൻറ താരതമ്യേന ദുർബലമായ ഒന്നാം ഇന്നിങ്സ് സ്കോറിനെതിരെ മറുപടി ബാറ്റിങ് ആരംഭിച്ച ജമ്മു^കശ്മീരിനെ കൃത്യമായ ഇടവേളകളിൽ വിക്കറ്റ് വീഴ്ത്തി കേരള ബോളർമാർ തളച്ചിടുകയായിരുന്നു. 84 പന്തിൽ മൂന്ന് ബൗണ്ടറിയും മൂന്ന് സിക്സും സഹിതം 41 റൺസെടുത്ത ഓപണർ ശുഭം ഖജൂരിയയാണ് ജമ്മു^കശ്മീരിെൻറ ടോപ് സ്കോറർ. ബൻദീപ് സിങ് 78 പന്തിൽ രണ്ടുവീതം ബൗണ്ടറിയും സിക്സും ഉൾപ്പെടെ 39 റൺസെടുത്തു.\nക്യാപ്റ്റൻ പർവേസ് റസൂൽ 41 പന്തിൽ ഒന്നുവീതം ബൗണ്ടറിയും സിക്സും സഹിതം 28 റൺസെടുത്തു. ഓപണർ അഹമ്മദ് ഒമർ 35 റൺസ് നേടി. ഇയാൻ ചൗഹാൻ (0), ആസിഫ് ഖാൻ (0), റാം ദയാൽ (പുറത്താകാതെ 17), മാണിക് ഗുപ്ത (0), ആമിർ അസീസ് (3), മുഹമ്മദ് മുദാസിർ (0) എന്നിങ്ങനെയാണ് മറ്റ് താരങ്ങളുടെ സംഭാവന.\nമൂന്നുകളികളില് രണ്ടുവിജയം ഉള്‍പ്പെടെ 12 പോയൻറുമായി ഗ്രൂപ് ബിയില് മൂന്നാംസ്ഥാനത്താണ് കേരളം. ആദ്യ രണ്ട് സ്ഥാനക്കാര്‍ക്കുമാത്രമേ അടുത്തഘട്ടത്തിലേക്ക് മുന്നേറാനാകൂ. ത്സാര്‍ഖണ്ഡിനെയും രാജസ്ഥാനെയും തോല്‍പിച്ച കേരളം മൂന്നാംവിജയം ലക്ഷ്യമിട്ടാണ് കളത്തിലിറങ്ങുന്നത്. അതേസമയം, മൂന്നുകളികളില്‍നിന്ന് മൂന്നു പോയേൻറാടെ ഗ്രൂപ്പില് ആറാംസ്ഥാനത്താണ് ജമ്മു.\nTAGS:ranji trophy kerala vs jammu kashmir Cricket sports news malayalam news\nNews Summary - ranji trophy kerala jammu kashmir -Sports news


പുതുതലമുറ പോളോ ഇന്ത്യന് വിപണില് എത്തിക്കാനൊരുങ്ങി ഫോക്‌സ്‌വാഗണ് - Malayalam DriveSpark\nപുതുതലമുറ പോളോ ഇന്ത്യന് വിപണില് എത്തിക്കാനൊരുങ്ങി ഫോക്‌സ്‌വാഗണ്\nUpdated: Monday, August 19, 2019, 16:28 [IST]\nജര്‍മ്മന് വാഹന നിര്‍മ്മാതാക്കളായ ഫോക്‌സ്‌വാഗണിന്റെ ഏറ്റവും ജനപ്രിയമായ മോഡലാണ് പോളോ. ഇന്ത്യന് വിപണിയില് നിര്‍മ്മാതാക്കള് അവതരിപ്പിച്ച ആദ്യ വാഹനവും പോളോ തന്നെയായിരുന്നു.\nതുടക്കത്തില് വാഹനത്തിന് വലിയ വരവേല്‍പ്പും, വില്‍പ്പനയുമാണ് ലഭിച്ചതെങ്കിലും, ക്രമേണ വിപണിയില് മറ്റ് എതിരാളികളോട് താരതമ്യം ചെയ്യുമ്പോള് വാഹനത്തിന്റെ പഴക്കം വെളിപ്പെട്ട് വന്നു തുടങ്ങിയിരുന്നു. നിരന്തരമായി പുതു മാറ്റങ്ങള് ലഭിക്കുന്ന മറ്റ് മോഡലുകള്‍ക്ക് മുന്നില് പരിഷ്‌കാരങ്ങളൊന്നും ലഭിക്കാതെ പിന്‍തള്ളി പോവുകയായിരുന്നു.\nആഗോള വിപണിയില് 2017 -ല് തന്നെ പോളോയുടെ ആറാം തലമുറയേ ഫോക്‌സ്‌വാഗണ് പുറത്തിറക്കിയിരുന്നു. എന്നാല് ഈ പുതിയ വാഹനത്തെ ഇന്ത്യന് തീരത്തേക്ക് എത്തിക്കാന് കമ്പനിക്ക് ഒരു താല്‍പര്യവും ഇതുവരെ ഉണ്ടായിരുന്നില്ല.\nഇങ്ങനെ ഇന്ത്യന് വിപണിയില് മാറ്റങ്ങളൊന്നുമില്ലാതെ കടുത്ത മത്സരത്തില് നിസ്സയാനായി നിന്ന് മണ്‍മറഞ്ഞു പോവുന്നതിനായി നിര്‍മ്മാതാക്കള് പോളോയെ ഉപേക്ഷിച്ചു എന്നു വരെ അനുമാനങ്ങള് ഉയര്‍ന്നിരുന്നു.\nഎന്നാല് ഇവയെല്ലാം കാറ്റില് പറത്തി പുതു തലനുറ പോളോ ഇന്ത്യയില് ഉടനടി അവതരിപ്പിക്കുമെന്ന് വാര്‍ത്തയാണ് ഫോക്‌സ്‌വാഗണ് നല്‍കുന്നത്.\nപുതുതലമുറ പോളോയെ ഇന്ത്യന് വിപണിയിലെത്തിക്കുന്നതിനെ കുറിച്ച് കമ്പനി അധികൃതര് വ്യക്തമാക്കി. ഇന്ത്യയില് പോളോയുടെ 10-ാം വാര്‍ഷികത്തോട് അനുബന്ധിച്ചാണ് ഫോക്‌സ്‌വാഗണ് തങ്ങളുടെ തീരുമാനം പുറത്തു വിട്ടത്. എന്നാല് അന്താരാഷ്ട്ര വിപണിയിലുള്ള അതേ മോഡല് ആവില്ല ഇന്ത്യയില് കമ്പനി അവതരിപ്പിക്കുക.\nകുറച്ചു നാളുകള്‍ക്ക് മുമ്പാണ് പോളോ, വെന്റോ, അമിയോ എന്നിവയുടെ ബിഎസ് VI പതിപ്പുകള് ഇന്ത്യന് നിരത്തുകളില് പരീക്ഷണയോട്ടം നടത്തുന്നതിന്റെ ചിത്രങ്ങള് പുറത്തു വന്നത്.\nനിലവിലുള്ള മോഡലിനേക്കാള് വളരെ ചെറിയ വ്യത്യാസങ്ങള് മാത്രമായിരുന്നു ബിഎസ് VI പതിപ്പുകള്‍ക്ക് ഉണ്ടായിരുന്നത്. അതുകോണ്ട് തന്നെ പുതുതലമുറ പോളോയെ നിര്‍മ്മാതാക്കള് അല്‍പ്പം കഴിഞ്ഞേ വിപണിയില് അവതരിപ്പിക്കൂ എന്ന് വിശ്വസിക്കാം.\nMQB പ്ലാറ്റ്‌ഫോമിലാണ് ആറാം തലമുറ പോളോയുടെ ആഗോള പതിപ്പ് ഒരുങ്ങുന്നത്. ഫോക്‌സ്‌വാഗണ് കുടുംബത്തിലെ നിരവധി വാഹനങ്ങള് ഉപയോഗിക്കുന്ന പ്ലാറ്റഫോമാണിത്.\nഇന്ത്യന് വിപണിയില് വളര്‍ന്നു വരുന്ന വിപണികള്‍ക്കായി ഫോക്‌സ്‌വാഗണ് പ്രത്യേകമായി നിര്‍മ്മിക്കുന്ന MQB A0 എന്ന ചിലവു കുറഞ്ഞ പ്ലാറ്റ്‌ഫോമിലാവും വാഹനം നിര്‍മ്മിക്കുന്നത്. ഇവ കൂടാതെ പുതുക്കിയ എഞ്ചിന് ഓപ്ഷനുകളിലാവും വാഹനം എത്തുന്നത്.\nഅന്താരാഷ്ട്ര വിപണിയില് ഇപ്പോള് വില്‍പ്പനയ്ക്കുള്ള ആറാം തലമുറ പോളോ പിന് തലമുറകളേക്കാള് വലിപ്പമേറിയതാണ്. വാഹനത്തിന് നാലു മീറ്ററില് അധികം നീളവുമുണ്ട്.\nഇന്ത്യന് വിപണിയില് നാലു മീറ്ററില് താഴെയുള്ള വാഹനങ്ങളുടെ നികുതിയിളവ് ലഭിക്കുന്നതിനായി പുതിയ പോളോയുടെ നീളം വെട്ടി ചുരുക്കിയാവും പുറത്തിറക്കുക.\nപുതുതലമുറ വാഹനത്തിന്റെ വലുപ്പത്തിലെ വര്‍ദ്ധന അകത്തളത്തിനും, ഡിക്കിക്കും കൂടുതല് ഇടമുണ്ടാക്കും. വാഹനത്തിന് പെട്രോള് എഞ്ചിനില് മാത്രമാവും ഫോക്‌സ്‌വാഗണ് രാജ്യത്ത് അവതരിപ്പിക്കുക.\nEA211 മൂന്ന് സിലണ്ടര് ടര്‍ബോ പെട്രോള് യൂണിറ്റാവും വാഹനത്തില് വരുന്നത്. പോളോയുടെ CNG പതിപ്പും വിപണിയിലെത്തുമെന്ന് വാര്‍ത്തകളുണ്ടെങ്കിലും ഇതുവരെ ഇതേപറ്റി ഔദ്യോഗിക പ്രഖ്യാപനങ്ങളൊന്നുമില്ല.\nപുതുതലമുറ പോളോയ്ക്ക് മുമ്പ് പോളോ GT -യുടെ ഫെയ്‌സ്‌ലിഫ്റ്റ് പതിപ്പ് പുറത്തിറക്കാനുള്ള ഒരുക്കത്തിലാണ് ജര്‍മ്മന് നിര്‍മ്മാതാക്കള്. അടുത്ത മൂന്ന്-നാല് മാസത്തിനുള്ളില് വാഹനത്തെ പുറത്തിറക്കാനാണ് കമ്പനിയുടെ തീരുമാനം.\nVolkswagen to launch Sixth gen Polo in Indian Market. Read more Malayalam.


ഹര്‍ത്താല് ക്രിമിനല് കുറ്റമല്ല, തടയാനാവില്ലെന്ന് കോടതി | Hartal is notacriminal offense: High Court - Malayalam Oneindia\nഹര്‍ത്താല് ക്രിമിനല് കുറ്റമല്ല, തടയാനാവില്ലെന്ന് കോടതി\nPublished: October 29 2014, 15:24 [IST]\nകൊച്ചി: ഹര്‍ത്താല് ക്രിമിനല് കുറ്റമല്ലെന്ന് ഹൈക്കോടതി. ഹര്‍ത്താല് ആഹ്വാനം ചെയ്യുന്നതിനേയും ക്രിമിനല് കുറ്റമായി കണക്കാക്കാനാവില്ലെന്നും കോടതി വ്യക്തമാക്കി.\nഹര്‍ത്താല് ആഹ്വാനം റിപ്പോര്‍ട്ട് ചെയ്യുന്നതില് നിന്ന് മാധ്യമങ്ങളെ വിലക്കാന് കഴിയില്ലെന്നും കോടതി വ്യക്തമാക്കി. ഹര്‍ത്താല് നിരോധിക്കണം എന്നും ഹര്‍ത്താല് ആഹ്വാനം റിപ്പോര്‍ട്ട് ചെയ്യുന്നതില് നിന്ന് മാധ്യമങ്ങളെ വിലക്കണം എന്നും ആവശ്യപ്പെട്ടുള്ള ഹര്‍ജികളാണ് കോടതി തള്ളിയത്.\nഹൈക്കോടതിയുടെ ഫുള് ബഞ്ച് ആണ് ഹര്‍ജികള് പരിഗണിച്ചത്. ഹര്‍ത്താലിന്റെ കാര്യത്തില് നിയമ നിര്‍മാണം നടത്തേണ്ടത് സര്‍ക്കാരിന്റെ ഉത്തരവാദിത്തമാണെന്നാണ് കോടതി വ്യക്തമാക്കിയത്. ഇതിന് സമഗ്ര നിയമ നിര്‍മാണം വേണമെന്നും ജനങ്ങളുടെ ജീവനും സ്വത്തിനും സര്‍ക്കാര് സംരക്ഷണം നല്‍കണം എന്നും ഹൈക്കോടതി വ്യക്തമാക്കി.\nമുമ്പ് ബന്ദ് നിരോധിച്ചത് കോടതിയായിരുന്നു. അതിന് ശേഷം ഹര്‍ത്താല് ബന്ദിന്റെ രൂപത്തിലേക്ക് മാറുകയായിരുന്നു.\nഹര്‍ത്താലിനെ കുറ്റകരമായി കാണാനാവില്ലെന്ന് വിലയിരുത്തിയ കോടതി, ഹര്‍ത്താലിന്റെ പേരിലുണ്ടാകുന്ന അക്രമ സംഭവങ്ങളെ അംഗീകരിക്കാനാവില്ലെന്നും വ്യക്തമാക്കുന്നുണ്ട്. ഹര്‍ത്താലുമായി ബന്ധപ്പെട്ട നിര്‍ദ്ദേശങ്ങള് പാലിക്കപ്പെടുന്നുണ്ടോ എന്നത് സര്‍ക്കാര് തന്നെ ഉറപ്പ് വരുത്തണം. ഇക്കാര്യം ചീഫ് സെക്രട്ടറിയുടെ ഉത്തരവാദിത്തമാണെന്നും കോടതി പറയുന്നു .\nhartal high court ban media government law ഹര്‍ത്താല് ഹൈക്കോടതി നിരോധനം മാധ്യമങ്ങള് സര്‍ക്കാര് നിയമം കൊച്ചി\nHartal is notacriminal offense: High Court


സൗരോര്‍ജത്തിന്റെ ആഗോള സാധ്യതകള് – Future Kerala :\nഇന്ത്യയുടെയും ഫ്രാന്‍സിന്റെയും നേതൃത്വത്തില് അന്താരാഷ്ട്ര സോളാര് അലയന്‍സ് നിലവില് വന്നത് സൗരോര്‍ജ വ്യാപനത്തിന് ഉപകരിക്കും\nസൗരോര്‍ജമാണ് ഇനിയുള്ള നാളത്തേക്ക് മനുഷ്യ ജീവിതത്തില് ഏറ്റവും കൂടുതല് സ്വാധീനം ചെലുത്താന് പോകുന്ന ഊര്‍ജ സ്രോതസ്സുകളിലൊന്ന്. കല്‍ക്കരിയും എണ്ണയുമെല്ലാം കാലാവസ്ഥാ വ്യതിയാനത്തിനുണ്ടാക്കുന്ന പ്രശ്‌നങ്ങളെക്കുറിച്ച് ഇന്ന് ലോകരാജ്യങ്ങള്‍ക്ക് ബോധ്യപ്പെട്ടുതുടങ്ങി. ഇനി സൗരോര്‍ജത്തില് പരമാവധി ശ്രദ്ധ വെക്കാം എന്ന തലത്തിലേക്കാണ് മിക്ക രാജ്യങ്ങളും ചിന്തിക്കുന്നത് തന്നെ. ആ പശ്ചാത്തലത്തില് ഏറെ പ്രസക്തമാവുന്നു ഇന്ത്യയുടെയും ഫ്രാന്‍സിന്റെയും നേതൃത്വത്തില് രൂപം കൊണ്ട അന്താരാഷ്ട്ര സോളാര് അലയന്‍സ്.\nഇക്കഴിഞ്ഞ ബുധനാഴ്ച്ചയാണ് അന്താരാഷ്ട്ര സോളാര് അലയന്‍സ് നിലവില് വന്നത്. ഇന്ത്യയാണ് ആസ്ഥാനമെന്നത് നമുക്ക് ഈ മേഖലയിലെ അപാര സാധ്യതകള് ഉപയോഗപ്പെടുത്താന് ഊര്‍ജം നല്‍കുന്നു. ഈ സഖ്യത്തിന്റെ ഭാഗമായ രാജ്യങ്ങള്‍ക്ക് സൗരോര്‍ജത്തില് നിന്നുള്ള വൈദ്യുതി കുറഞ്ഞ ചെലവില് ലഭ്യമാക്കുകയെന്ന മഹത്തായ ലക്ഷ്യത്തിലധിഷ്ഠിതമാണ് പുതിയ ചേരിയുടെ പ്രവര്‍ത്തനം. ഇതിനോടകം തന്നെ 19 രാജ്യങ്ങള് സോളാര് അലയന്‍സിന് സാധൂകരണം നല്‍കിക്കഴിഞ്ഞു, ഒരു ട്രില്ല്യണ് ഡോളറിന്റെ നിക്ഷേപം 2030 ആകുമ്പോഴേക്കും സൗരോര്‍ജ മേഖലയ്ക്കായി നടത്തുകയാണ് ഉദ്ദേശ്യം.\nസൗരോര്‍ജ വൈദ്യുതിയുടെ വ്യാപനത്തിന് ഫണ്ടിന്റെ ലഭ്യതക്കുറവ് ഒരിക്കലും അനുഭവപ്പെടില്ലെന്ന് സോളാര് അലയന്‍സ് ഉറപ്പാക്കും. ഭാവിയില് പുനരുപയോഗ ഊര്‍ജ രംഗത്ത് ശക്തമായ സാന്നിധ്യമായി മാറുകയെന്ന വലിയ ലക്ഷ്യത്തില് അധിഷ്ഠിതമായാണ് സഖ്യത്തിന്റെ പ്രവര്‍ത്തനമെന്നത് പ്രതീക്ഷ നല്‍കുന്നു.\nലോകം മാറിക്കൊണ്ടിരിക്കുമ്പോള് കാലാവസ്ഥാ വ്യതിയാനത്തെ ചെറുക്കാന് ഇത്തരത്തിലുള്ള പദ്ധതികള് വിഭാവനം ചെയ്യേണ്ടത് അനിവാര്യമാണ്. പ്രധാനമന്ത്രി നരേന്ദ്ര മോദിയുടെയും ഫ്രഞ്ച് പ്രസിഡന്റ് ഇമാനുവല് മക്രോണിന്റെയും പ്രത്യേക താല്‍പ്പര്യത്തിലാണ് ഇത്തരമൊരു സഖ്യം രൂപീകരിക്കപ്പെട്ടത് എന്നതില് ഭാരതത്തിനും അഭിമാനിക്കാം.\nTags:\tGlobal possibilities of solar power


Modi-Mamata rift: Bengal Chief Secretary in Kolkata till Monday morning; Unlikely to go Delhi | മോദിയെ 'തള്ളി' ചീഫ് സെക്രട്ടറി; കൈവിടാതെ മമത കാക്കും? രാഷ്ട്രീയ കുരുക്കില് വെട്ടിലായി ആലാപന് - Malayalam Oneindia\n32 min ago സുധാകരന്‍റെ വാക്കിന് പഴയ ചാക്കിന്‍റെ വില: അട്ടഹാസവും വീരവാദവും ഇനിയും സഹിക്കേണ്ടി വരും:എംവി ജയരാജന്\n46 min ago കെ സുധാകരൻ വീണിടത്തു കിടന്നുരുളുകയാണ്; പൊതുസമൂഹത്തിൽ തുറന്നുകാട്ടപ്പെട്ടു: എകെ ബാലന്\n48 min ago ഒറ്റയ്ക്ക് മത്സരിക്കുമെന്ന് ഉദ്ധവ്.... കോണ്‍ഗ്രസിന് മുന്നറിയിപ്പ്, മഹാരാഷ്ട്രയില് രാഷ്ട്രീയ പോര്\nUpdated: Mon, May 31, 2021, 10:56 [IST]\nദില്ലി/കൊല്‍ക്കത്ത: ബംഗാള് മുഖ്യമന്ത്രി മമത ബാനര്‍ജിയും പ്രധാനമന്ത്രി നരേന്ദ്ര മോദിയും തമ്മിലുള്ള പോര് മൂര്‍ഛിക്കുമ്പോള് ബംഗാള് ചീഫ് സെക്രട്ടറിയുടെ നില പരുങ്ങലിലാകുമോ. മോദി പങ്കെടുത്ത ബംഗാളിലെ യോഗത്തില് മമതയ്‌ക്കൊപ്പം വൈകി എത്തുകയും നേരത്തെ മടങ്ങുകയും ചെയ്ത ചീഫ് സെക്രട്ടറി ആലാപന് ബന്ദോപാധ്യായക്കെതിരെ കേന്ദ്രം പ്രതികാര നടപടി എടുക്കുന്നു എന്നാണ് ആരോപണം.\nചീഫ് സെക്രട്ടറിയോട് തിങ്കളാഴ്ച രാവിലെ 10ന് ദില്ലിയിലെ നോര്‍ത്ത് ബ്ലോക്കില് റിപ്പോര്‍ട്ട് ചെയ്യണമെന്നാണ് കേന്ദ്ര സര്‍ക്കാരിന്റെ നിര്‍ദേശം. എന്നാല് അദ്ദേഹം എത്തില്ലെന്ന് എന്‍ഡിടിവി റിപ്പോര്‍ട്ട് ചെയ്യുന്നു. ഇതോടെ ബംഗാളും കേന്ദ്രവും തുറന്ന പോരിലേക്ക് കടക്കുകയാണ്. വിശദാംശങ്ങള് ഇങ്ങനെ...\nയാസ് ചുഴലിക്കാറ്റിന്റെ ദുരന്ത വ്യാപനം നേരിട്ട് മനസിലാക്കാന് പ്രധാനമന്ത്രി കഴിഞ്ഞ വെള്ളിയാഴ്ച ബംഗാളിലെത്തിയിരുന്നു. ഒഡീഷയിലെ സന്ദര്‍ശനത്തിന് ശേഷമാണ് അദ്ദേഹം ബംഗാളിലെത്തിയത്. ഉച്ചയ്ക്ക് മുഖ്യമന്ത്രി മമതയുമായി ചര്‍ച്ച തീരുമാനിച്ചെങ്കിലും മമത കൃത്യസമയത്ത് എത്തിയില്ല. വൈകിയാണ് എത്തിയത്, ചര്‍ച്ചകള്‍ക്ക് നില്‍ക്കാതെ ഉടനെ മടങ്ങുകയും ചെയ്തു.\nആ ഉത്തരവ് പാലിക്കില്ല\nമമതയ്‌ക്കൊപ്പം തന്നെ ചീഫ് സെക്രട്ടറി ആലാപന് ബന്ദോപാധ്യയും മടങ്ങിയത് മോദിയുടെ അതൃപ്തിക്ക് ഇടയാക്കി. തൊട്ടുപിന്നാലെയാണ് ചീഫ് സെക്രട്ടറിയെ കേന്ദ്രം തിരിച്ചുവിളിച്ചത്. തിങ്കളാഴ്ച രാവിലെ ദില്ലിയില് കേന്ദ്ര ഉദ്യോഗസ്ഥകാര്യ മന്ത്രാലയത്തില് റിപ്പോര്‍ട്ട് ചെയ്യണമെന്നായിരുന്നു ആവശ്യം. എന്നാല് ചീഫ് സെക്രട്ടറി ഇപ്പോഴും കൊല്‍ക്കത്തിയാണ്.\nബംഗാളില് തിരക്കിട്ട ജോലികളില്\nബംഗാളിലെ ജോലിയില് നിന്ന് ആലാപന് ബന്ദോപാധ്യായ വിടുതല് ചെയ്തിട്ടില്ല. മാത്രമല്ല, ചൊവ്വാഴ്ച ഉച്ചയ്ക്ക് ശേഷം കൊല്‍ക്കത്തയില് ഒരു അവലോകന യോഗം നടക്കുന്നുണ്ട്. മുഖ്യമന്ത്രി മമത വിളിച്ച ഈ യോഗത്തില് ചീഫ് സെക്രട്ടറിയും പങ്കെടുക്കുമെന്നാണ് അദ്ദേഹവുമായി അടുപ്പമുള്ളവര് പറയുന്നത്.\nചീഫ് സെക്രട്ടറിയെ കേന്ദ്ര സര്‍ക്കാര് തിരിച്ചുവിളിച്ചത് ഭരണഘടനാ വിരുദ്ധവും നിയമവിരുദ്ധവുമാണ് എന്നാണ് മമത ബാനര്‍ജി പറഞ്ഞത്. കേന്ദ്ര സര്‍ക്കാര് ബന്ധപ്പെട്ട ഉത്തരവ് റദ്ദാക്കണമെന്നും മമത ആവശ്യപ്പെട്ടു. രാഷ്ട്രീയ നീക്കങ്ങള് നടത്തേണ്ട സമയമില്ലിത് എന്നും മമത വ്യക്തമാക്കി. മമതയുടെ സുരക്ഷയുണ്ടാകുമെന്ന പ്രതീക്ഷയിലാണ് ചീഫ് സെക്രട്ടറി.\nബംഗാള് നിയമസഭാ തിരഞ്ഞെടുപ്പില് മികച്ച വിജയമാണ് ബിജെപി പ്രതീക്ഷിച്ചിരുന്നത്. എന്നാല് കൂടുതല് സീറ്റ് നേടി മമതയുടെ തൃണമൂല് കോണ്‍ഗ്രസ് തന്നെ അധികാരത്തിലെത്തി. ബംഗാളിലെ തോല്‍വി പ്രധാനമന്ത്രി അംഗീകരിക്കണമെന്നും രാഷ്ട്രീയ കളികള് അവസാനിപ്പിക്കണമെന്നും മമത ആവശ്യപ്പെട്ടു.\nഇത്തരം സംഭവം സ്വാതന്ത്ര്യം ലഭിച്ച ശേഷം രാജ്യത്ത് നടന്നിട്ടുണ്ടോ. ഒരു ചീഫ് സെക്രട്ടറിയെ നിര്‍ബന്ധപൂര്‍വം കേന്ദ്രത്തിലേക്ക് തിരിച്ചുവിളിച്ചിരിക്കുന്നു. മോദിയും അമിത് ഷായും എന്ത് തരംതാണ കളിയാണ് കളിക്കുന്നത്. ഇരുവര്‍ക്കും ബംഗാള് ജനത തിരഞ്ഞെടുപ്പില് ശക്തമായ മറുപടി കൊടുത്തിട്ടുണ്ടെന്നും തൃണമൂല് എംപി സുകേന്ദു ശേഖര് പറഞ്ഞു.\n1987 ബംഗാള് കേഡളിലുള്ള ഐഎഎസ് ഉദ്യോഗസ്ഥനാണ് ആലാപന് ബന്ദോപാധ്യായ. ഇന്ന് അദ്ദേഹം വിരമിക്കേണ്ടതായിരുന്നു. ബംഗാള് സര്‍ക്കാരിന്റെ പ്രത്യേക ആവശ്യം കണക്കിലെടുത്ത് കേന്ദ്ര സര്‍ക്കാര് മൂന്ന് മാസം കൂടി സര്‍വീസ് നീട്ടി നല്‍കിയിട്ടുണ്ട്. കൊറോണ സാഹചര്യം പരിഗണിച്ചാണ് സര്‍വീസ് നീട്ടിയത്. അതിനിടെയാണ് രാഷ്ട്രീയം മാറിയതും ചീഫ് സെക്രട്ടറി പ്രതിസന്ധിയിലായതും.\nModi-Mamata rift: Bengal Chief Secretary in Kolkata till Monday morning; Unlikely to go Delhi